এক বছরে মোদির জনপ্রিয়তা কমেছে ৪ পয়েন্ট\n/ In one year Modis popularity has decreased by4points\n৭ নভেম্বর, ২০২১ ১৭:০৯\nভারতের প্রধানমন্ত্রী নরেন্দ্র মোদি। ছবি: সংগৃহীত\n২০২১ সালের জুনে ভারতের প্রধানমন্ত্রী মোদির রেটিং ছিল মাত্র ৬৬ শতাংশ। মর্নিং কনসাল্টের গ্রাফ অনুযায়ী, মোদির জনপ্রিয়তা সবচেয়ে কমেছিল এ বছরের মে মাসে, যখন করোনাভাইরাস মহামারির দ্বিতীয় ঢেউয়ে নাকাল ছিল ভারত।\nভারতের প্রধানমন্ত্রী নরেন্দ্র মোদির জনপ্রিয়তা কমেছে বলে উঠে এসেছে যুক্তরাষ্ট্রভিত্তিক ডাটা অ্যানালাইসিস প্রতিষ্ঠান মর্নিং কনসাল্টের এক জরিপে। এতে বলা হয়েছে, গত বছরের ২ নভেম্বরের তুলনায় এবার ভারতের প্রধানমন্ত্রী নরেন্দ্র মোদির জনপ্রিয়তা ৪ পয়েন্ট কমেছে।\nএই রেটিংয়ে ষষ্ঠ স্থানে রয়েছেন যুক্তরাষ্ট্রের প্রেসিডেন্ট জো বাইডেন আর দুই নম্বরে রয়েছেন মেক্সিকান প্রেসিডেন্ট লোপেজ ওব্রাডোর।\nজরিপের তথ্য অনুযায়ী, মোদির রেটিং গত বছরের ২ নভেম্বর ছিল ৭৪ শতাংশ, যা ২০২১ সালের ২ নভেম্বর ৭০ শতাংশে নেমে এসেছে।\nমর্নিং কনসাল্ট প্রতি সপ্তাহে এই ডেটা প্রকাশ করে। প্রতিষ্ঠানটি প্রতিদিন প্রায় ১১ হাজার অনলাইন সাক্ষাৎকার সংগ্রহ করে। ১ থেকে ৩ শতাংশের ত্রুটির মার্জিনসহ সাত দিনের ডেটা গড় হিসাবে সাপ্তাহিক রেটিং নির্ধারণ করা হয়।\nএই সমীক্ষা অনুযায়ী, তিন নম্বরে রয়েছেন ইতালির প্রধানমন্ত্রী মারিও দ্রাঘি, চার নম্বরে জার্মান চ্যান্সেলর অ্যাঞ্জেলা মার্কেল ও পাঁচ নম্বরে অস্ট্রেলিয়ার প্রধানমন্ত্রী স্কট মরিসন। একই সময়ে, যুক্তরাষ্ট্রের প্রেসিডেন্ট জো বাইডেন ৪৪ শতাংশ রেটিং নিয়ে ষষ্ঠ স্থানে রয়েছেন। সাত নম্বরে রয়েছেন কানাডার জাস্টিন ট্রুডো এবং সাত নম্বরে রয়েছেন যুক্তরাজ্যের প্রধানমন্ত্রী বরিস জনসন।\nমর্নিং কনসাল্টের সমীক্ষায় বিশ্বের শীর্ষ ১৩ নেতাকে অন্তর্ভুক্ত করা হয়। এই রেটিং প্রায়ই উঠানামা করে।\nআফগানদের পাশে মোদি\nমোদি-বাইডেন বৈঠকে গুরুত্ব পাবে সন্ত্রাসবাদ\nউগ্রপন্থা ও সন্ত্রাসবাদ শান্তি প্রতিষ্ঠায় বড় বাধা: মোদি\nবন্দুক হামলার ‘প্রতিবাদে’ অস্ত্রসহ সপরিবারে কংগ্রেসম্যান\nনাগাল্যান্ডে নিরাপত্তা বাহিনীর গুলিতে ১২ গ্রামবাসী নিহত\nভাইরাল সেই ভিক্ষু কি মৃত্যুর পরেও জীবিত!\nমিয়ানমারে মিছিলে সেনাবাহিনীর গাড়ির ধাক্কা, নিহত ৫\nফোনালাপে কি নিরসন হবে সৌদি-লেবানন দ্বন্দ্ব\nএরদোয়ানকে হত্যাচেষ্টা ভণ্ডুলের দাবি\nবিয়ে বাড়িগামী বাস নদীতে, নিহত ২৩\nঅর্থনৈতিক সংকটেও বিপুল বেতন নিচ্ছেন তালেবান নেতারা\n৫ ডিসেম্বর, ২০২১ ২২:৫৭\nআগে থেকেই বিদেশি সহায়তানির্ভর আফগানিস্তান তালেবানের শাসনে অর্থনৈতিকভাবে আরও কোণঠাসা হয়েছে পড়েছে। ফাইল ছবি/এএফপি\nঅর্থ মন্ত্রণালয়ের মুখপাত্র ওয়ালি হাকমাল বলেন, ‘আগের সরকারের বেতন স্কেল অযৌক্তিক ও বৈষম্যমূলক। একেক বিভাগে একেক রকম বেতন। এর বদল হওয়া দরকার।’\nআফগানিস্তানে চরম অর্থনৈতিক সংকটের মধ্যেও বেতন হিসেবে বিপুল পরিমাণ টাকা নিচ্ছেন শীর্ষ তালেবান নেতারা। দেশটির অর্থ মন্ত্রণালয়ের তথ্য অনুযায়ী, আফগানিস্তানে সবার চেয়ে বেশি বেতন নেন তালেবানের সর্বোচ্চ ধর্মীয় নেতা মোল্লা হিবাতুল্লাহ আখুন্দজাদা।\nরোববার আফগানিস্তানের সংবাদমাধ্যম টোলোনিউজের এক প্রতিবেদনে এ তথ্য জানানো হয়েছে।\nসরকারি সূত্রের বরাত দিয়ে এতে বলা হয়েছে, বেতন হিসেবে মাসে ২ লাখ ২৮ হাজার ৭৫০ আফগানি নেন হিবাতুল্লাহ।\nঅর্থ মন্ত্রণালয়ের হিসাব অনুযায়ী, আফগানিস্তানের প্রধানমন্ত্রীর বেতন ১ লাখ ৯৮ হাজার আফগানি, মন্ত্রীদের বেতন ১ লাখ ৩৭ হাজার আফগানি এবং প্রাদেশিক গভর্নরদের বেতন ৯৭ হাজার ৫০০ আফগানি।\nএছাড়া প্রথম শ্রেণির কর্মকর্তাদের বেতন ২৫ হাজার ২০০ আফগানি থেকে ৩০ হাজার ৫০০ আফগানি এবং দ্বিতীয় শ্রেণির কর্মকর্তাদের বেতন ১৬ হাজার ৬০০ আফগানি থেকে সর্বনিম্ন ২ হাজার ৬০০ আফগানি।\nএর আগে শনিবার জ্যেষ্ঠ কর্মকর্তাদের বেতন কমানোর কথা জানিয়েছে অর্থ মন্ত্রণালয়।\nমন্ত্রণালয়ের মুখপাত্র ওয়ালি হাকমাল বলেন, ‘আগের সরকারের বেতন স্কেল অযৌক্তিক ও বৈষম্যমূলক। একেক বিভাগে একেক রকম বেতন। এর বদল হওয়া দরকার।’\nচলতি বছরের আগস্টে তালেবান দেশের নিয়ন্ত্রণ নেয়। তার আগে থেকেই সরকারি বিভিন্ন খাতে বেতন পরিশোধ অনিয়মিত হয়ে পড়েছিল বলে জানিয়েছেন অনেক কর্মী।\nতালেবান আফগানিস্তানের নিয়ন্ত্রণ নেয়ায় যুক্তরাষ্ট্র ও ইউরোপে গচ্ছিত শতকোটি ডলার অর্থ জব্দ করেছে আমেরিকান ও ইউরোপিয়ান প্রশাসন। বিদেশি সহায়তানির্ভর আফগানিস্তানের জন্য বরাদ্দ বিপুল অঙ্কের অনুদান বাতিল করেছে পশ্চিমা বিশ্ব।\nআফগানিস্তানের সরকারি কর্মকর্তা-কর্মচারীদের বেতন পরিশোধে তালেবানশাসিত সরকারকে সরাসরি অর্থ সহায়তা দিতেও অস্বীকৃতি জানিয়েছে বিভিন্ন দেশ। তহবিল স্থগিত করেছে আন্তর্জাতিক আর্থিক প্রতিষ্ঠানগুলোও।\nএমন পরিস্থিতিতে নভেম্বরের শেষ সপ্তাহ থেকে প্রায় তিন মাস পরে কর্মকর্তা-কর্মচারীদের বেতন দেয়া শুরু করেছে তালেবান সরকার।\n৫ ডিসেম্বর, ২০২১ ২১:২২\nআপডেট: ৫ ডিসেম্বর, ২০২১ ২২:২০\nকেন্টাকি অঙ্গরাজ্যের কংগ্রেসম্যান থমাস ম্যাসির পোস্ট করা ছবিতে পরিবারের সদস্যদের হাতে এম৬০ মেশিনগান, এআর-১৫ সেমি-অটোমেটিক রাইফেল এবং থমসন সাব-মেশিনগান দেখা যায়। ছবি: সংগৃহীত\nকয়েকদিন আগে মিশিগান অঙ্গরাজ্যের একটি স্কুলে বন্দুকধারীর হামলায় চার কিশোর নিহতের ঘটনায় দেশব্যাপী ব্যাপক চাঞ্চল্যের মধ্যে কংগ্রেসম্যান থমাস ম্যাসি এই ধরনের ছবি ছেড়েছেন। টুইটার পোস্টে ওই ছবির ক্যাপশনে কংগ্রেসম্যান লিখেন, মেরি ক্রিসমাস। সান্তা, দয়া করে অস্ত্র-বারুদ নিয়ে আসুন।\nযুক্তরাষ্ট্রে স্কুলে বন্দুকধারীর হামলার ঘটনার প্রতিবাদে স্বয়ংক্রিয় অস্ত্রসহ পরিবারের ছয় সদস্যকে সঙ্গে নিয়ে সোশ্যাল মিডিয়ায় একটি ছবি পোস্ট করেছেন কংগ্রেস সদস্য থমাস ম্যাসি।\nবার্তা সংস্থা রয়টার্সের প্রতিবেদনে বলা হয়, স্থানীয় সময় শনিবার টুইটারে পোস্ট করা ওই ছবিতে তাদেরকে হাস্যোজ্জ্বল দেখাচ্ছে।\nকয়েকদিন আগে মিশিগান অঙ্গরাজ্যের একটি স্কুলে বন্দুকধারীর হামলায় চার কিশোর নিহতের ঘটনায় দেশব্যাপী ব্যাপক চাঞ্চল্যের মধ্যে কংগ্রেস সদস্য এই ধরনের ছবি ছেড়েছেন।\nটুইটার পোস্টে ওই ছবির ক্যাপশনে থমাস ম্যাসি লিখেন, মেরি ক্রিসমাস। সান্তা, দয়া করে অস্ত্র-বারুদ নিয়ে আসুন।\nগত মঙ্গলবার স্কুলে নির্বিচারে গুলি চালানোর ঘটনায় সন্দেহভাজন ১৫ বছর বয়সী ইথান ক্রাম্বলির বাবা-মাকে আটক করে পুলিশ। ক্রিসমাস উপলক্ষে ছেলেকে অস্ত্র কিনতে দেয়া এবং অস্ত্রের ব্যবহার বিষয়ে তাকে সতর্ক না করার অভিযোগে তাদের আটক করা হয়।\nরিপাবলিকান ঘাঁটি হিসেবে পরিচিত কেন্টাকি অঙ্গরাজ্যের কংগ্রেস সদস্য থমাস ম্যাসির পোস্ট করা ছবিতে পরিবারের সদস্যদের হাতে এম৬০ মেশিনগান, এআর-১৫ সেমি-অটোমেটিক রাইফেল এবং থমসন সাব-মেশিনগান দেখা যায়।\nকয়েকটি সেমি-অটোমেটিক অস্ত্র স্বয়ংক্রিয় মেশিনগানের মতো সম্পূর্ণ অটোমেটিক অস্ত্রের মতো দেখাচ্ছে।\nদেশটির আইন অনুসারে মেশিনগানের মতো স্বয়ংক্রিয় অস্ত্র সশস্ত্র বাহিনী, আইন-শৃঙ্খলা রক্ষাকারী বাহিনী ও বৈধ অস্ত্রের লাইসেন্সধারী নাগরিকদের ব্যবহারে সীমাবদ্ধতা রয়েছে।\nএ বিষয়ে টুইটারে ম্যাসির নির্বাচনি প্রচারনাবিষয়ক কর্মকর্তা জনাথান ভ্যান নরম্যানের কোন প্রতিক্রিয়া পাওয়া যায়নি।\nম্যাসির এমন অস্ত্র-সজ্জিত ছবির তীব্র সমালোচনা করেছেন ডেমোক্র্যাটিক পার্টির রিপ্রেজেনটেটিভ জন ইয়ারমুথ।\n৫ ডিসেম্বর, ২০২১ ১৫:২১\nআপডেট: ৫ ডিসেম্বর, ২০২১ ১৫:৪৯\nনাগাল্যান্ডে জঙ্গি ভেবে ১২ সাধারণ মানুষকে গুলি করে হত্যা করে আইনশৃঙ্খলা বাহিনী। ছবি: বিবিসি\nশনিবার রাতে নাগাল্যান্ডের মন জেলার তিরু-ওটিং রোডে সন্ত্রাস দমন অভিযান চালাচ্ছিল নিরাপত্তা বাহিনী। সে সময় একটি মিনি পিকআপ ভ্যানে করে বাড়ি ফিরছিল একদল সাধারণ মানুষ। অনুপ্রবেশকারী ভেবে তাদের ওপর নিরাপত্তা বাহিনী গুলি চালালে তাদের মধ্যে ১২ জন নিহত হয়।\nসন্ত্রাস দমন অভিযানে বেরিয়ে ভুলবশত ‘অনুপ্রবেশকারী জঙ্গি’ ভেবে নিরাপত্তা বাহিনী গুলি চালালে ১২ জন গ্রামবাসী নিহত হয়েছে।\nঘটনাটি ঘটেছে ভারত-মিয়ানমার সীমান্তের কাছে নাগাল্যান্ডের মন জেলার ওটিং গ্রামে। এ ঘটনায় উচ্চপর্যায়ের তদন্তের নির্দেশ দিয়েছে নাগাল্যান্ড প্রশাসন।\nনাগাল্যান্ডের মুখ্যমন্ত্রী নেইফিও রিও এই ঘটনায় দুঃখ প্রকাশ করে টুইট করেছেন।\nতিনি লেখেন, ‘ওটিংয়ে গ্রামবাসীর মৃত্যুর ঘটনা দুর্ভাগ্যজনক।’\nমৃত ব্যক্তিদের পরিবারের প্রতি সমবেদনা জানিয়েছেন, উচ্চপর্যায়ের তদন্ত কমিটি গঠন করা হয়েছে। আইন অনুযায়ী দোষীরা শাস্তি পাবে বলে জানান তিনি।\nনিহতদের পরিবারের প্রতি সমবেদনা জানিয়ে অসম রাইফেলসের পক্ষ থেকে বিবৃতি দেয়া হয়েছে। বিবৃতিতে বলা হয়, ‘ঘটনার উচ্চপর্যায়ের তদন্ত হবে। দোষীদের আইন অনুযায়ী শাস্তি দেয়া হবে।’\nস্থানীয় সূত্রে খবর, শনিবার রাতে নাগাল্যান্ডের মন জেলার তিরু-ওটিং রোডে সন্ত্রাস দমন অভিযান চালাচ্ছিলেন নিরাপত্তা বাহিনী। সে সময় একটি মিনি পিকআপ ভ্যানে করে বাড়ি ফিরছিলেন একদল সাধারণ মানুষ। অনুপ্রবেশকারী ভেবে তাদের ওপর নিরাপত্তা বাহিনী গুলি চালালে তাদের মধ্যে ১২ জন নিহত হয়।\nএদিকে গ্রামের লোকজন তাদের পরিজনদের ফিরে আসতে দেরি দেখে খুঁজতে বেরিয়ে দেখে মিনি পিকআপ ভ্যান ভর্তি লাশ। এ ঘটনায় বিক্ষোভে ফেটে পড়ে স্থানীয় বাসিন্দারা।\nনিরাপত্তা বাহিনীকে ঘিরে ধরে গ্রামবাসী বিক্ষোভ দেখাতে থাকে। বাহিনীর তিনটি গাড়িতে আগুন ধরিয়ে দেয়া হয়।\nএ সময় নিরাপত্তা বাহিনী আত্মরক্ষার্থে গুলি চালালে সাতজন স্থানীয় বাসিন্দা আহত হয়।\nসেখানে একজন বিএসএফ জওয়ানেরও মৃত্যু হয়েছে বলে অসম রাইফেলসের বিবৃতিতে জানানো হয়।\nভারতের স্বরাষ্ট্রমন্ত্রী অমিত শাহ এই ঘটনায় দুঃখ প্রকাশ করে মৃত ব্যক্তিদের পরিবারের প্রতি সমবেদনা জানিয়েছেন।\nরোববারের টুইটে তিনি বলেন, ‘ঘটনার পুঙ্খানুপুঙ্খ তদন্ত হবে। নিহতদের পরিবার বিচার পাবে।’\nপরাগ মাঝি, ডেস্ক\n৫ ডিসেম্বর, ২০২১ ১৯:৪৪\nআপডেট: ৫ ডিসেম্বর, ২০২১ ২৩:০৭\n২০১৭ সালে থাইল্যান্ডে তোলা হয়েছিল এই ছবিটি। ডেইলি মেইল\nভিক্ষুর ছবি ও বর্ণনা মিলে চিত্তাকর্ষক হওয়ায় অনেকেই কপি করে নিজের ওয়ালে তা শেয়ার করেছেন। তবে এই ছবি ও বর্ণনার সূত্র অনুসন্ধান করতে গিয়ে চমকপ্রদ তথ্য পেয়েছে নিউজবাংলা।\nকিছুদিন ধরেই সামাজিক যোগাযোগমাধ্যম, বিশেষ করে ফেসবুক ব্যবহারকারীদের ওয়ালে ওয়ালে ঘুরছে এক বৌদ্ধ ভিক্ষুর ছবি। নির্বাণ লাভের পরও তার হাস্যোজ্জ্বল মুখের প্রতিচ্ছবি দৃষ্টি কেড়েছে নেটিজেনদের।\nসামাজিক মাধ্যমে অনেকেই দাবি করছেন, সম্প্রতি হিমালয়ের দুর্গম এক পাহাড়ি গুহা থেকে এই প্রাচীন বৌদ্ধ ভিক্ষুর শরীর উদ্ধার করেছে নেপালের কিছু নৃতত্ত্ববিদ ও পুলিশ। পরে একটি মেডিক্যাল টিম পরীক্ষা করে জানিয়েছে, ওই ভিক্ষুর শরীরে এখনও প্রাণ আছে। আর ফরেনসিক টিমের বক্তব্য হলো- ওই ভিক্ষুর বয়স ২৫০ থেকে ৩০০ বছর হতে পারে। বর্তমানে তিনি সজ্ঞানে নেই। ধ্যানরত অবস্থায় সমাধি লাভ করেছেন। অর্থাৎ শরীরের ভেতর প্রাণ থাকলেও জ্ঞান নেই।\nআরও দাবি করা হয়, ধ্যানরত ওই ভিক্ষুর পাশ থেকে এক টুকরো কাগজও পাওয়া গেছে। সাংকেতিক ভাষায় ওই লেখাটির মর্মার্থ দাঁড়ায়- ‘সবাই কাঁচা বাদাম বেচলে কিনবে কে?’\nদেখা গেছে, ভাইরাল হওয়া ওই পোস্টটি সম্পূর্ণ মিথ্যা তথ্যের ওপর দাঁড়িয়ে আছে। ভিক্ষুর ছবিটির উৎস বের করতে গিয়েই মিলেছে এমন তথ্য।\nঅনুসন্ধানে জানা গেছে, ভাইরাল হওয়া ছবির ব্যক্তিটি আসলে বৌদ্ধ ভিক্ষু লুয়াং ফোর পিয়ানের। ২০১৭ সালে তিনি থাইল্যান্ডের ব্যাংককে মারা যান।\nছবিটি দিয়ে গুগল ইমেজে সার্চ করে দেখা যায়, ২০১৮ সালেও এই ছবিসহ প্রতিবেদন প্রকাশ করেছিল কয়েকটি সংবাদ মাধ্যম। এর মধ্যে ডেইলি মেইলের এক প্রতিবেদনে বলা হয়, ২০১৭ সালের ১৬ নভেম্বর ব্যাংককের একটি হাসপাতালে অসুস্থতাজনিত কারণে মৃত্যু হয়েছিল ৯২ বছর বয়সী ভিক্ষু পিয়ানের।\nআরও জানানো হয়, মৃত্যুর দুই মাস পর একটি কফিনের ভেতর থেকে পিয়ানের মরদেহটি ছবি তোলার জন্য তার অনুসারীরা বের করে আনেন। সে সময় একটি ধর্মীয় আচারের অংশ হিসেবে মরদেহে নতুন পোশাক পরানো হয়।\nথাইল্যান্ডে মারা গেলেও লুয়াং ফোর পিয়ানের জন্ম কম্বোডিয়ায়। পরে জীবনের বেশির ভাগ সময় তিনি থাইল্যান্ডের লবপুরিতে বৌদ্ধ গুরু হিসেবে কাটান।\nব্রিটিশ সংবাদ মাধ্যম মেট্রোর এক খবরে বলা হয়, মৃত্যুর দুই মাস পরও ভিক্ষু পিয়ানের দেহ অনেকটা সজীব ছিল। সাধারণত কেউ মারা গেলে ৩৬ ঘণ্টা পর্যন্ত এমন অবস্থা থাকে।\nনিউজবাংলার অনুসন্ধানে যেসব তথ্যসহ ভিক্ষু পিয়ানের ছবিটি ভাইরাল করা হয় সেগুলোর মূল উৎসও পাওয়া গেছে। তবে সেসব তথ্য যে ভিক্ষুকে কেন্দ্র করে তার মরদেহ ২০১৫ সালে মঙ্গোলিয়ার উলানবাটর থেকে উদ্ধার করা হয়। প্রায় অবিকৃত অবস্থায় উদ্ধার করা মরদেহটি বিশ্লেষণ করে গবেষকেরা দাবি করেন, অন্তত ২০০ বছর আগে তার মৃত্যু হয়েছে।\n৫ ডিসেম্বর, ২০২১ ১৯:৩৫\nসেনাবাহিনীর হামলার পর ইয়াঙ্গুনের রাস্তায় পড়ে আছেন এক বিক্ষোভকারী। ছবি: এএফপি\nনামপ্রকাশে অনিচ্ছুক এক বিক্ষোভকারী বলেন, ‘আঘাত পেয়ে আমি একটি ট্রাকের সামনে পড়ে যাই। এক সেনা রাইফেল দিয়ে আমাকে আঘাত করে। তবে আমি সেটি ঠেকাতে সক্ষম হই। পরে আমি পালানোর সময় সে গুলি ছোঁড়ে। সৌভাগ্যক্রমে, আমি পালাতে সক্ষম হই।’\nমিয়ানমারের সাবেক রাজধানী ইয়াঙ্গুনে জান্তাবিরোধী মিছিলে সেনাবাহিনীর গাড়ির ধাক্কায় অন্তত পাঁচজন নিহত হয়েছেন। এসময় ঘটনাস্থল থেকে গ্রেপ্তার হয়েছেন আরও ১৫ বিক্ষোভকারী।\nরোববার বার্তাসংস্থা রয়টার্সের এক প্রতিবেদনে এ তথ্য জানানো হয়েছে।\nএদিন সকালে আয়োজিত সেনা শাসনবিরোধী এক বিক্ষোভ মিছিলে এ ঘটনা ঘটে।\nপ্রত্যক্ষদর্শীরা রয়টার্সকে জানিয়েছেন, মিছিল শুরুর কয়েক মিনিটের মধ্যেই গাড়ির ধাক্কার পর হতাহতরা রাস্তায় পড়ে ছিলেন। সামাজিক যোগাযোগ মাধ্যমগুলোতেও এ ঘটনার ভিডিও ছড়িয়ে পড়েছে।\nতিনি জানান, সেনাসদস্যদের বহন করা একটি গাড়ি মিছিলে পেছন থেকে ধাক্কা দেয়। পরে তারা ছড়িয়ে-ছিটিয়ে পড়া বিক্ষোভকারীদের ধরে পেটাতে থাকে। অনেকে মাথায় গুরুতর আঘাত পেয়ে অজ্ঞান হয়ে যান।\nমিছিলে সেনাদের হামলায় নিহতের ঘটনায় নিন্দা জানিয়েছে জান্তাবিরোধী নিয়ে গঠিত মিয়ানমারের ছায়া সরকার। তবে এ বিষয়ে দেশটির সেনাবাহিনী কোনো মন্তব্য জানায়নি।\nচলতি বছরের ১ ফেব্রুয়ারি অভ্যুত্থানের মাধ্যমে মিয়ানমারের বেসামরিক সরকারকে ক্ষমতাচ্যুত করে দেশের নিয়ন্ত্রণ নেয় সেনাবাহিনী।\nরাষ্ট্রীয় উপদেষ্টা অং সান সু চিকে ক্ষমতাচ্যুত করার পর গত প্রায় আট মাস ধরে চরম অস্থিতিশীল মিয়ানমার। গণতন্ত্র পুনরুদ্ধারের দাবিতে দীর্ঘদিন ধরে দেশজুড়ে চলছে বিক্ষোভ, অবরোধ, ধর্মঘট। সীমান্ত অঞ্চলগুলোতে নিরাপত্তা বাহিনীর ওপর চড়াও হয়েছে বিরোধীরা।\nমিয়ানমারের মানবাধিকার পর্যবেক্ষক সংস্থা অ্যাসিস্ট্যান্স অ্যাসোসিয়েশন ফর পলিটিক্যাল প্রিজনার্সের তথ্য অনুযায়ী, সেনা অভ্যুত্থানের পর থেকে প্রাণ গেছে কমপক্ষে ১ হাজার ৫৮ বিরোধিতাকারীর। আটক রয়েছে প্রায় সাড়ে ছয় হাজার মানুষ।\nThis is inhumanity😡😡 How could they do that in public area??? Myanmar people need other country help #UN #Whatishappeninginmyanmar #Dec5Coup pic.twitter.com/Yxh6o7Vg8l\n— Hanni Than (@hanni_than13) December 5, 2021\n৫ ডিসেম্বর, ২০২১ ১৭:৪০\nআপডেট: ৫ ডিসেম্বর, ২০২১ ১৮:১২\nফ্রান্সের প্রেসিডেন্ট ইমানুয়েল মাখোঁ ও সৌদি যুবরাজ মোহাম্মদ বিন সালমানের সঙ্গে ফোনালাপ করেন লেবাননের প্রধানমন্ত্রী নাজিব মিকাতি। ছবি: রয়টার্স\nলেবাননের তথ্যমন্ত্রী কোরদাহি সৌদি জোটের সমালোচনা করলে সৌদিসহ দেশটির আরব মিত্র রাষ্ট্রগুলো গত মাসে লেবাননের রাজধানী বৈরুত থেকে তাদের রাষ্ট্রদূত প্রত্যাহার করে। লেবাননের ওপর প্রচণ্ড চাপও সৃষ্টি করে সৌদি সরকার। এমন বাস্তবতায় শুক্রবার কোরদাহি পদত্যাগ করেন।\nইয়েমেনে সৌদি নেতৃত্বাধীন জোটের আগ্রাসন নিয়ে লেবাননের তথ্যমন্ত্রী জর্জ কোরদাহির একটি বক্তব্য ঘিরে দ্বন্দ্ব শুরু হয় দুই আরব দেশের।\nকোরদাহি বিদ্রোহী হুতিবিরোধী জোটের সমালোচনা করলে সৌদিসহ দেশটির আরব মিত্র রাষ্ট্রগুলো গত মাসে লেবাননের রাজধানী বৈরুত থেকে তাদের রাষ্ট্রদূত প্রত্যাহার করে।\nলেবাননের ওপর প্রচণ্ড চাপও সৃষ্টি করে সৌদি সরকার। এমন বাস্তবতায় শুক্রবার কোরদাহি পদত্যাগ করেন। যদিও চাপের মুখে নতি স্বীকার করবেন না বলে জানিয়েছিলেন তিনি।\nরিয়াদ-বৈরুত সম্পর্কের এমন তিক্ততার মধ্যে স্থানীয় সময় শনিবার সৌদির যুবরাজ ও কার্যত শাসক মোহাম্মদ বিন সালমান এবং ফ্রান্সের প্রেসিডেন্ট ইমানুয়েল মাখোঁর সঙ্গে ফোনালাপ করেন লেবাননের প্রধানমন্ত্রী নাজিব মিকাতি।\nযৌথ এ ফোনালাপকে আরব দুই দেশের মধ্যে নজিরবিহীন সংকট সমাধানের গুরুত্বপূর্ণ পদক্ষেপ হিসেবে দেখছেন বিশ্লেষকরা।\nকাতারভিত্তিক সংবাদমাধ্যম আল জাজিরার প্রতিবেদনে জানানো হয়, সংযুক্ত আরব আমিরাত (ইউএই) ও কাতার সফর শেষে সৌদি আরবে পৌঁছান ফ্রান্সের প্রেসিডেন্ট ইমানুয়েল মাখোঁ। সৌদিতে তার সফর শুরুর দিনে ফোনকলটি দেন লেবাননের প্রধানমন্ত্রী।\nফোনালাপ শেষে বৈরুত-রিয়াদের মধ্যে কূটনৈতিক সংকট নিরসনে ফ্রান্স ও সৌদি আরব প্রতিশ্রুতিবদ্ধ বলে জানিয়েছেন ফ্রান্সের প্রেসিডেন্ট ইমানুয়েল মাখোঁ।\nসৌদি ছাড়ার আগে ফ্রান্সের সাবেক উপনিবেশ লেবানন নিয়ে মাখোঁ সাংবাদিকদের বলেন, ‘আমরা লেবাননের জনগণকে সমর্থন করার জন্য প্রতিশ্রুতিবদ্ধ এবং দেশটি যাতে মধ্যপ্রাচ্যের অন্য দেশগুলোর সঙ্গে বাণিজ্যিক ও অর্থনৈতিক কার্যক্রমগুলো আবার চালু করতে পারে, তা নিশ্চিত করছি।\n‘তাই আমরা চাই লেবানন সরকার একটি স্বাভাবিক উপায়ে কাজ করতে সক্ষম হোক এবং যত তাড়াতাড়ি সম্ভব আরব দেশগুলোর সঙ্গে মিলিত হোক এবং দেশের অভ্যন্তরে কার্যকর সংস্কার নিয়ে আসুক।’\nসরকারি দলের ব্যর্থতা ও ব্যাপক দুর্নীতির কারণে অর্থনৈতিক সংকটে থাকা লেবাননকে সহায়তা দেয়ার ইঙ্গিতও দিয়েছেন ফ্রান্সের প্রেসিডেন্ট।\nতিনি বলেছেন, লেবাননকে প্রয়োজনীয় মানবিক সহায়তা প্রদানে একসঙ্গে কাজ করবে ফ্রান্স ও সৌদি আরব।\nবৈশ্বিক পরাশক্তি ফ্রান্সের প্রেসিডেন্টের এ বক্তব্যে সৌদি-লেবানন সম্পর্কের বরফ গলার ইঙ্গিত মিলেছে, তবে এসব কথাবার্তা আশ্বাসই থেকে যাবে নাকি বাস্তবে রূপ নেবে, তা বোঝা যাবে সময় গড়ালেই।\nকেন হুতিদের বিরুদ্ধে লড়ছে সৌদি\nসৌদি আরবের নেতৃত্বাধীন আরব জোট ইয়েমেনে শিয়া হুতি বিদ্রোহীদের বিরুদ্ধে যুদ্ধ পরিচালনা করে আসছে।\nহুতিদের বিদ্রোহকে ইরানের ছায়াযুদ্ধ এবং এ অঞ্চলের স্থিতিশীলতা ও নিরাপত্তার জন্য হুমকি হিসেবে বিবেচনা করে সৌদি।\n৫ ডিসেম্বর, ২০২১ ১৩:২০\nআপডেট: ৫ ডিসেম্বর, ২০২১ ১৩:২৪\nতুর্কি প্রেসিডেন্ট রিসেপ তায়েপ এরদোগান\nএরই মধ্যে বোমাটি নিষ্ক্রিয় করেছে তুর্কি পুলিশের বোমা নিস্ক্রিয়কারী দল। জড়িত ব্যক্তিদের ধরতে কাজ শুরু করেছে আইন প্রয়োগকারী সংস্থাগুলো।\nতুরস্কের প্রেসিডেন্ট রিসেপ তাইয়েপ এরদোয়ানকে হত্যার চেষ্টা নসাৎ করে দেয়ার দাবি করেছে দেশটির নিরাপত্তা বাহিনী।\nজেরুজালেম পোস্টের বরাতে তুর্কি রাষ্ট্রীয় টেলিভিশনের খবরে বলা হয়, শনিবার প্রেসিডেন্টকে হত্যাচেষ্টার একটি চক্রান্ত নস্যাৎ করে দিয়েছেন তুর্কি গোয়েন্দারা।\nএরদোয়ানের উপস্থিতিতে অনুষ্ঠিতব্য একটি শোভাযাত্রায় তার নিরাপত্তার কাজে নিয়োজিত পুলিশের একটি গাড়ি থেকে শক্তিশালী বোমা উদ্ধার করে গোয়েন্দারা।\nতুরষ্কের দক্ষিণের শহর সিরতে ওই শোভাযাত্রার আয়োজন করা হয়েছিল। শোভাযাত্রা শুরুর কিছুক্ষণ আগেই ঘটনাস্থল থেকে ওই বোমা উদ্ধার করা হয়।\nএ ঘটনা এমন সময় ঘটলো, যখন অর্থনৈতিক বিভিন্ন ইস্যুতে প্রেসিডেন্ট এরদোয়ান তার জনপ্রিয়তা হারাতে শুরু করেছেন।\nদেশটিতে গত এক বছরে বৈদেশিক মুদ্রার বিপরীতে লিরার মান ৪৪ শতাংশ কমে গেছে। ফলে দেশটিতে ভোগ্যপণ্যের দাম হু হু করে বাড়তে শুরু করেছে।\n২০১৬ সালে এরদোয়ানকে ক্ষমতা থেকে সরানোর জন্য সেনাবাহিনীর একাংশ অভ্যুত্থানের চেষ্টা করে। সে ঘটনায় কমপক্ষে ২৯০ জন নিহত ও ১ হাজার ৪৪০ জন আহত হন।\nতুরস্কের পার্লামেন্ট ও রাষ্ট্রপতির প্রাসাদেও সে সময় বোমা হামলা চালানো হয়েছিল। তারপরও সফল হয়নি অভ্যুথানচেষ্টা।\nওই অভ্যুত্থানচেষ্টার জন্য যুক্তরাষ্ট্রে নির্বাসিত তুরস্কের আধ্যাত্মিক ও রাজনৈতিক নেতা ফেতহুল্লাহ গুলেনকে দায়ী করে থাকে এরদোয়ান সরকার। তবে গুলেন তা অস্বীকার করে অভ্যুথানচেষ্টার নিন্দা জানান।


শ্রাবন্তীর গোপন ভিডিও এবার স্বামীই ফাঁস করলেন\nHome / Onno Rokom / শ্রাবন্তীর গোপন ভিডিও এবার স্বামীই ফাঁস করলেন\nবাতাসে প্রেমের গন্ধ। তারকা থেকে সাধারণ মজেছে প্রেম দিবসে। মাঘের শেষ। বসন্তও প্রায় এসে গেছে…কিন্তু মন ভাল নেই শ্রাবন্তী চট্টোপাধ্যায়ের।গত বছর এপ্রিলে রোশন সিংহকে বিয়ে করেছেন তিনি। বিয়ের পর প্রথম ভ্যালেন্টাইন্স ডে।\nকী হল নায়িকার? মন খারাপ কেন? সেই কথাই ভাগ করে নিলেন আনন্দবাজার ডিজিটালের সঙ্গে।\nফোন করতেই ধরলেন তাঁর অ্যাসিস্ট্যান্ট। সেই ব্যক্তির সটান জবাব ‘ম্যাডাম ভীষণ ব্যস্ত’। ফোন রেখে দিতে যাব এমন সময় ওপার থেকে শোনা গেল নায়িকার গলা…বোঝাই যাচ্ছে তাড়াহুড়োর মধ্যে রয়েছেন। সে সত্ত্বেও হাসি মাখা গলায় প্রাথমিক কুশল বিনিময়ের পর ভ্যালেন্টাইন্স ডের প্ল্যান জিজ্ঞাসা করতেই বললেন, “খুব ব্যস্ত আজ। এই যে এখন শুটিং চলছে। কখন যে শেষ হবে নিজেও জানিনা।”\nতার মানে প্রেম দিবসে নায়িকার নো-প্ল্যান! কিছুটা হতাশ তিনি। বললেন, “আরে, পুরী যাওয়ার কথা ছিল। কিন্তু এই কাজটা এতটাই জরুরি যে বাধ্য হলাম ক্যানসেল করতে। আর সে জন্যই কিছুটা খারাপ লাগছে।”প্ল্যানিংও হয়ে গিয়েছিল সব। কিন্তু ওই যে, পেশাদারিত্ব। সে থেকে আর বেরোবেন কী করে।\nতাহলে সন্ধেবেলা কী রোশনের সঙ্গে একটু ঘুরতে যাওয়া- টাওয়া হবে বা নিদেনপক্ষে স্পেশাল সারপ্রাইজ? “কী জানি। এখন তো শুটিং চলছে… দেখি যদি কিছু করা যায়”। স্বল্প আলাপচারিতা শেষ করার আগে বলে গেলেন, “আমার আর রোশনের কাছে সব দিনই ভ্যালেনটাইন্স ডে। প্রেমের আবার আলাদা দিন হয় নাকি?”\nশ্রাবন্তীর গোপন ভিডিও এবার স্বামীই ফাঁস করলেন\t2020-06-23\nPrevious এবার মোদির যে গোপন তথ্য প্রকাশ করলেন মনমোহন সিং\nNext সঙ্গীকে সুখ দিতে মিলনের সময় যা ব্যাবহার করবেন!– দেখুন ভিডিওতে


বাজেট জনকল্যাণমূলক, বাস্তবায়নে আন্তরিকতার সাথে কাজ করুন: প্রধানমন্ত্রী | ডাকপিয়ন২৪\nHome/বিবিধ অর্থবানিজ্য /বাজেট জনকল্যাণমূলক, বাস্তবায়নে আন্তরিকতার সাথে কাজ করুন: প্রধানমন্ত্রী\nবিষয় : অর্থবানিজ্য , জাতীয় , বাজেট , বিবিধ , স্বদেশ\nআগামী ২০১৯-২০ অর্থবছরের প্রস্তাবিত বাজেটকে জনকল্যাণমুখী আখ্যায়িত করে তা বাস্তবায়নে সবাইকে আন্তরিকতার সাথে কাজ করার আহ্বান জানিয়েছেন প্রধানমন্ত্রী শেখ হাসিনা।\nতিনি বলেন, ‘আমি শুধু এটুকু বলতে পারি, এ বাজেট জনকল্যাণমূল…সবাইকে আন্তরিকতার কাজ করতে হবে, যাতে করে আমরা বাংলাদেশকে অভিষ্ট লক্ষ্যে নিয়ে যেতে পারি। এ বাংলাদেশ সারাবিশ্বে আজকে একটা মর্যাদা পেয়েছে এবং বাংলাদেশ যেন এগিয়ে যেতে পারে। …সবদিক থেকেই আজকে বাংলাদেশ যে অপ্রতিরোধ্য গতিতে এগিয়ে যাচ্ছে সেই গতিটা যেন চলমান থাকে।’\nশুক্রবার বাজেট পরবর্তী সংবাদ সম্মেলনে সাংবাদিকদের প্রশ্নের জবাবে প্রধানমন্ত্রী এসব কথা বলেন।\nআবাসন খাত ও শিল্প বিনিয়োগে কালো টাকা সাদা করার সুযোগ প্রসঙ্গে এক প্রশ্নের জবাবে প্রধানমন্ত্রী বলেন, দেশের উন্নয়নে টাকার ব্যবহারের জন্য তাদের আরেকটা সুযোগ দেয়া হলো।\n‘আমাদের কালো টাকা মূলধারায় ফিরিয়ে আনতে হবে, অন্যথায় এটা ইঁদুরেও খেতে পারে! এ জন্য আমরা বিনিয়োগের একটা সুযোগ করে দিয়েছি। আমরাসহ সব সরকার এ সুযোগ দিয়েছে,’ যোগ করেন তিনি।\nশেখ হাসিনা বলেন, সরকার চায় না দেশে কালো টাকা ঢুকুক। সরকার কালো টাকা প্রকাশের মাধ্যমে দেশে বিনিয়োগ চায়।\nতিনি বলেন, দেশের ১০০টি অর্থনৈতিক অঞ্চল ও আইটি পার্কগুলোতে কালো টাকা বিনিয়োগের সুযোগ দেয়া হয়েছে। তবে কালো টাকা বিনিয়োগের জন্য তাদের ১০ শতাংশ অতিরিক্ত কর দিতে হবে।\n‘যখন হিসাব প্রকাশ করা হয় তখন চক্রবৃদ্ধি হারে খেলাপি ঋণের পরিমাণটা অনেক বড় দেখায়। প্রকৃত ঋণটা যদি ধরা হয়, তাহলে দেখা যাবে অত বড় না। এর পেছনে নিশ্চয় কোনো ইন্টারেস্ট আছে, যে জন্য ওই চক্রবৃদ্ধি হারে যেটা বর্ধিত সুদ, সেটাসহ সেটাকে খেলাপি ঋণ ধরা হয়। সেটা একটা দুর্বলতা আছে আমাদের। সেটা আমরা অ্যাড্রেস করে এবং সেটা যাতে না হয়, তার ব্যবস্থা আমরা নিচ্ছি,’ যোগ করেন তিনি।\nকৃষকদের জন্য বাজেট প্রসঙ্গে এক প্রশ্নের জবাবে প্রধানমন্ত্রী বলেন, সরকার কৃষকদের বিভিন্নভাবে ভর্তুকি-প্রণোদনা দেয়। এ জন্যই দেশে এখন ফসলের ব্যাপক ফলন হচ্ছে।\nঅপর এক প্রশ্নের জবাবে শেখ হাসিনা বলেন, জাতির পিতা বঙ্গবন্ধু শেখ মুজিবুর রহমানের স্বপ্নের সোনার বাংলা বিনির্মাণে সরকার বিভিন্ন কর্মসূচি নিয়েছে।\nপ্রধানমন্ত্রী বলেন, কর্মসংস্থান মানে এ নয় যে সবাইকে চাকরি দেয়া হবে। এর অর্থ হলো সরকার এমন পরিবেশ সৃষ্টি করবে যাতে প্রত্যেকে কাজে যুক্ত থাকে এবং উপার্জন করতে পারে।\nপ্রধানমন্ত্রী বলেন, দেশকে দারিদ্র্য ও ক্ষুধা থেকে মুক্ত করতে এবং দেশের সব ঘরে স্বাধীনতার সুফল পৌঁছে দেয়ার জন্য সরকার নিরলসভাবে কাজ করছে।\nতিনি আরও বলেন, এখন কেউ বাংলাদেশকে অবহেলা করতে পারে না, সবাই শ্রদ্ধা করে। এটাই সরকারের অর্জন।\nসংবাদ সম্মেলনে প্রধানমন্ত্রীর সাথে মঞ্চে অন্যদের মধ্যে উপস্থিত ছিলেন- পরিকল্পনামন্ত্রী এমএ মান্নান, কৃষিমন্ত্রী ড. আব্দুর রাজ্জাক, বাণিজ্যমন্ত্রী টিপু মুনশি, শিল্পমন্ত্রী নুরুল মজিদ মাহমুদ হুমায়ূন, সাবেক অর্থমন্ত্রী এএমএ মুহিত, বাংলাদেশ ব্যাংকের গভর্নর ফজলে কবির ও জাতীয় রাজস্ব বোর্ডের চেয়ারম্যান মো. মোশাররফ হোসেন ভূঁইয়া।\nরুটের শতকে গেইল-রাসেলদের উড়িয়ে দিল ইংল্যান্ড\nশেখ হাসিনাক সোনিয়া গান্ধীর অভিনন্দন\nযা কিছু অর্জন তা সবই\nরিশা হত্যা: ওবায়দুলের বিরুদ্ধে অভিযোগপত্র\n'নির্বাচনে কালো টাকা ও পেশীশক্তি


Bangla News » Kolkata » Mukul roy from former tmc leader to bjp mla\nমহাপঞ্চমীর এক সকালে বলেছিলেন ‘তৃণমূল ছাড়ছি’! আজ বাদলবেলায় তৃণমূল ভবনে সেই মুকুল রায়\nMukul Roy: কোনও এক আশ্বিনের শারদপ্রাতে দল বদলের যে ছবি বাংলা দেখেছিল, তারই অদ্ভূত সমাপতনের দেখা মিলল জ্যেষ্ঠের বাদলবেলায়।\nUpdated On - 3:14 pm, Fri, 11 June 21\nকলকাতা: ২০১৭ সালের ২৫ সেপ্টেম্বর। মহাপঞ্চমীর সকাল। সাংবাদিক বৈঠক ডাকলেন তৎকালীন তৃণমূল নেতা-রাজ্যসভার সাংসদ মুকুল রায় (Mukul Roy)। দেবীর বোধনের আগেই দিলেন ‘বিসর্জন’ বার্তা। বললেন, “দলের প্রাথমিক সদস্যপদ ছেড়ে দিচ্ছি।” ব্যস! এটুকু বলেই সমস্ত সম্পর্ক ছিন্ন করলেন তৃণমূলের সঙ্গে।\nতখনও তৃণমূলের অন্দরে প্রশান্ত কিশোর (পিকে)-এর তেমন নামযশ হয়নি। রাজনীতির রণকৌশল নির্ধারণ কাকে বলে অক্ষরে অক্ষরে বুঝিয়েছিলেন মুকুল রায়। দলনেত্রী মমতা বন্দ্যোপাধ্যায়ের চাণক্য ছিলেন তিনি। ‘মমতাদি’র ছায়াসঙ্গী। মুকুল কোনওদিন সামনের সারির যোদ্ধা নন। তাঁর ভূমিকা অনেকটা মহাভারতে শ্রীকৃষ্ণের মত। অর্জুন লড়বেন, আর তিনি পথ দেখাবেন। মুকুল সেই সারথী, যাঁর দেখানো পথে এগিয়ে যেতে পারেন সেনানায়ক।\nকিন্তু তৃণমূলের সঙ্গে সেই সম্পর্কের রসায়নে চিড় ধরা শুরু হয় ২০১৫ সালের ৩০ জানুয়ারি। সারদাকাণ্ডে সেদিন মুকুল রায়কে জিজ্ঞাসাবাদ করেছিল সিবিআই। যা নিয়ে দলের সঙ্গে দূরত্ব তৈরি হওয়া শুরু হয় মুকুলের। এমনকী শোনা যায়, হাজতবাস এড়াতে মুকুল নাকি বিজেপির সঙ্গে সম্পর্ক মজবুত করছিলেন তলে তলে। এরপর ধীরে ধীরে ঘাসফুল থেকে মুকুল খসার আবহ তৈরি হতে শুরু করে। রাজ্যের দেওয়া জেড ক্যাটাগরির নিরাপত্তা ছাড়েন মুকুল রায়। তৃণমূলের সমস্ত সাংগঠনিক পদ হারানো শুরু হয় তাঁর। পরিবহণ, পর্যটন ও সংস্কৃতির স্থায়ী কমিটির চেয়ারম্যান পদ থেকে সরানো হয় তাঁকে। স্বরাষ্ট্রমন্ত্রকের সংসদীয় কমিটির সদস্য হিসাবেও তাঁর নাম প্রত্যাহার করে নেয় তৃণমূল। একাধিক স্থায়ী কমিটি, ভিন রাজ্যের দায়িত্ব থেকেও মমতা সরিয়ে দেন তৃণমূলের এক সময়ের ‘সেকেন্ড ইন কম্যান্ড’কে।\nAfter Durga Puja I will resign from the party & post of MP: Mukul Roy, TMC pic.twitter.com/VFpxthrR0x\n— ANI (@ANI) September 25, 2017\nএরপর ২০১৭ সালে সারদার সঙ্গে মুকুলের জন্য জোড়া ফলা হয়ে ওঠে নারদকাণ্ড। নারদ স্টিং অপারেশন ঘিরে হইচই পড়ে রাজ্যজুড়ে। তদন্তকারীরা মুকুলকে ডেকে পাঠালে সে সময় তিনি দাবি করেন, “আমি একমাত্র যাকে টাকা নিতে দেখা যায়নি।” মুকুলের এই মন্তব্য সেদিন বুঝিয়ে দিয়েছিল নারদকাণ্ডে তাঁর বাকি সতীর্থদের থেকে তিনি আলাদা। একইসঙ্গে বুঝিয়েছিলেন, এবার অন্য গাছে মুকুল ধরার সময় এগিয়ে আসছে। ২০১৭ সালের জুন মাসে সিবিআই নারদকাণ্ডের তদন্ত শুরু করে। সে বছরের সেপ্টেম্বরে তৃণমূল ছাড়েন। ওই বছরই ৩ নভেম্বর ভারতীয় জনতা পার্টিতে যোগ দেন মুকুল রায়।\nআরও পড়ুন: মুকুল-সব্যসাচী জল্পনার মধ্যেই আরও জোরাল রাজীবের তৃণমূল যোগের সম্ভাবনা, ফিরতে পারেন আগামী সপ্তাহেই\n২০২১ সালের ১১ জুন। আবারও তৃণমূল ভবনে মুকুল রায়। কোনও এক আশ্বিনের শারদপ্রাতে দল বদলের যে ছবি বাংলা দেখেছিল, তারই অদ্ভূত সমাপতনের দেখা মিলল জ্যেষ্ঠের বাদলবেলায়। শুধু রাজ্য নয়, এ ছবি দিল্লিতে বসেও দেখছেন অনেকেই।\nকলকাতা 37 mins ago\nপার্থ চট্টোপাধ্যায়ের বাড়িতে বিজেপির মনোজ টিগ্গা, দুপুরে ঘুরে গেলেন রাজ্যপালও\nপূর্ব মেদিনীপুর4hours ago\nহাওড়া4hours ago\nসবাই ঠিক মতো ভ্যাকসিন পাচ্ছে? খতিয়ে দেখতে স্বেচ্ছাসেবীদের নামাচ্ছে বিজেপি\nরাশিফল19 mins ago\nভেজা চুলে যেসব কাজ একেবারেই করবেন না…\nরূপচর্চা47 mins ago\nপূর্ব মেদিনীপুর4 hours ago\nহাওড়া4 hours ago


বুদ্ধদেব/বুদ্ধদেব-প্রসঙ্গ - উইকিসংকলন একটি মুক্ত পাঠাগার\n১৯৬০ (পৃ. ৪৮-৬৪)\n◄ বৌদ্ধধর্মে ভক্তিবাদ\nভারতবর্ষে বুদ্ধদেব মানবকে বড়ো করিয়াছিলেন। তিনি জাতি মানেন নাই, যাগযজ্ঞের অবলম্বন হইতে মানুষকে মুক্তি দিয়াছিলেন, দেবতাকে মানুষের লক্ষ হইতে অপসৃত করিয়াছিলেন। তিনি মানুষের আত্মশক্তি প্রচার করিয়াছিলেন। দয়া এবং কল্যাণ তিনি স্বর্গ হইতে প্রার্থনা করেন নাই, মানুষের অন্তর হইতে তাহা তিনি আহ্বান করিয়াছিলেন।\nএমন সময় হিন্দুর চিত্ত জাগ্রত হইয়া কহিল, ‘সে কথা যথার্থ— মানুষ দীন নহে, হীন নহে, কারণ মানুষের যে শক্তি— যে শক্তি মানুষের মুখে ভাষা দিয়াছে, মনে ধী দিয়াছে, বাহুতে নৈপুণ্য দিয়াছে, যাহা সমাজকে গঠিত করিতেছে, সংসারকে চালনা করিতেছে, তাহাই দৈবী শক্তি।’\nবুদ্ধদেব যে অভ্রভেদী মন্দির রচনা করিলেন, নবপ্রবুদ্ধ হিন্দু তাহারই মধ্যে তাঁহার দেবতাকে লাভ করিলেন। বৌদ্ধধর্ম হিন্দুধর্মের অন্তর্গত হইয়া গেল। মানবের মধ্যে দেবতার প্রকাশ, সংসারের মধ্যে দেবতার প্রতিষ্ঠা, আমাদের প্রতিমুহূর্তের সুখদুঃখের মধ্যে দেবতার সঞ্চার, ইহাই নবহিন্দুধর্মের মর্মকথা হইয়া উঠিল। শাক্তের শক্তি, বৈষ্ণবের প্রেম ঘরের মধ্যে ছড়াইয়া পড়িল— মানুষের ক্ষুদ্র কাজে কর্মে শক্তির প্রত্যক্ষ হাত, মানুষের স্নেহপ্রীতির সম্বন্ধের মধ্যে দিব্যপ্রেমের প্রত্যক্ষলীল, অত্যন্ত নিকটবর্তী হইয়া দেখা দিল। এই দেবতার আবির্ভাবে ছোটোবড়োর ভেদ ঘুচিবার চেষ্টা করিতে লাগিল। সমাজে যাহারা ঘৃণিত ছিল তাহারাও দৈবশক্তির অধিকারী বলিয়া অভিমান করিল; প্রাকৃত পুরাণগুলিতে তাহার ইতিহাস রহিয়াছে।\nসন্তানের জন্য আমরা মানুষকে দুঃসাধ্যকর্মে প্রবৃত্ত হইতে দেখিয়াছি, অনেক জন্তুকেও সেরূপ দেখিয়াছি; স্বদেশীয়স্বদলের জন্যও আমরা মানুষকে দুরূহ চেষ্টা প্রয়োেগ করিতে দেখিয়াছি, পিপীলিকাকেও মধুমক্ষিকাকেও সেরূপ দেখিয়াছি। কিন্তু মানুষের কর্ম যেখানে আপনাকে, আপনার সন্তানকে এবং আপনার দলকেও অতিক্রম করিয়া গেছে, সেইখানেই আমরা মনুষ্যত্বের পূর্ণশক্তির বিকাশে পরম গৌরব লাভ করিয়াছি। বুদ্ধদেবের করুণা সন্তানবাৎসল্য নহে, দেশানুরাগও নহে— বৎস যেমন গাভীমাতার পূর্ণস্তন হইতে দুগ্ধ আকর্ষণ করিয়া লয়, সেইরূপ ক্ষুদ্র অথবা মহৎ কোনো শ্রেণীর স্বার্থপ্রবৃত্তি সেই করুণাকে আকর্ষণ করিয়া লইতেছে না। তাহা জলভারাক্রান্ত নিবিড় মেঘের ন্যায় আপনার প্রভূত প্রাচুর্যে আপনাকে নির্বিশেষে সর্বলোকের উপরে বর্ষণ করিতেছে। ইহাই পরিপূর্ণতার চিত্র, ইহাই ঐশ্বর্য। ঈশ্বর প্রয়োজনবশত নহে, শক্তির অপরিসীম প্রাচুর্য-বশতই আপনাকে নির্বিশেষে নিয়তই বিশ্বরূপে দান করিতেছেন। মানুষের মধ্যেও যখন আমরা সেইরূপ শক্তির প্রয়োজনাতীত প্রাচুর্য ও স্বতঃপ্রবৃত্ত উৎসর্জন দেখিতে পাই, তখনই মানুষের মধ্যে ঈশ্বরের প্রকাশ বিশেষভাবে অনুভব করি।\nমাতা যথা নিযং পুত্তং আয়ুসা একপুত্তমনুরক‍্খে\nএবম্পি সব্বভূতেসু মানসম্ভাবয়ে অপরিমাণং।\nমেত্তঞ্চ সব্বলোকস্মিং মানসম্ভাবয়ে অপরিমাণং\nউদ্ধং অধো চ তিরিযঞ্চ অসম্বাধং অবেরমসপত্তং॥\nতিট‍্ঠঞ্চরং নিসিন্নো বা সয়ানো বা যাবতস‍্স বিগতমিদ্ধো\nএতং সতিং অধিট‍্ঠেয্যং ব্রহ্মমেতং বিহারমিধমাহু॥\nমাতা যেমন প্রাণ দিয়াও নিজের পুত্রকে রক্ষা করেন, এইরূপ সকল প্রাণীর প্রতি অপরিমাণ দয়াভাব জন্মাইবে। উর্ধ্বদিকে অধোদিকে চতুর্দিকে সমস্ত জগতের প্রতি বাধাশূন্য হিংসাশূন্য শত্রুতাশূন্য মানসে অপরিমাণ দয়াভাব জন্মাইবে। কী দাঁড়াইতে কী চলিতে, কী বসিতে কী শুইতে, যাবৎ নিদ্রিত না হইবে, এই মৈত্রভাবে অধিষ্ঠিত থাকিবে— ইহাকেই ব্রহ্মবিহার বলে।\nএই-যে ব্রহ্মবিহারের কথা ভগবান বুদ্ধ বলিয়াছেন, ইহা মুখের কথা নহে, ইহা অভ্যস্ত নীতিকথা নহে; আমরা জানি, ইহা তাঁহার জীবনের মধ্যে হইতে সত্য হইয়া উদ্ভূত হইয়াছে। ইহা লইয়া অদ্য আমরা গৌরব করিব। এই বিশ্বব্যাপী চিরজাগ্রত করুণা, এই ব্রহ্মবিহার, এই সমস্ত আবশ্যকের-অতীত অহেতুক অপরিমেয় মৈত্রীশক্তি, মানুষের মধ্যে কেবল কথার কথা হইয়া থাকে নাই, ইহা কোনোনা-কোনো স্থানে সত্য হইয়া উঠিয়াছিল। এই শক্তিকে আর আমরা অবিশ্বাস করিতে পারি না; এই শক্তি মনুষ্যত্বের ভাণ্ডারে চিরদিনের মতো সঞ্চিত হইয়া গেল। যে মানুষের মধ্যে ঈশ্বরের অপর্যাপ্ত দয়াশক্তির এমন সত্যরূপে বিকাশ হইয়াছে, আপনাকে সেই মানুষ জানিয়া উৎসব করিতেছি।\nবুদ্ধদেব যখন বেদনাপূর্ণচিত্তে ধ্যানদ্বারা এই প্রশ্নের উত্তর খুঁজেছিলেন যে, মানুষের বন্ধন বিকার বিনাশ কেন, দুঃখ জরা মৃত্যু কেন, তখন তিনি কোন্ উত্তর পেয়ে আনন্দিত হয়ে উঠেছিলেন? তখন তিনি এই উত্তরই পেয়েছিলেন যে, মানুষ আত্মাকে উপলব্ধি করলেই, আত্মাকে প্রকাশ করলেই, মুক্তিলাভ করবে। সেই প্রকাশের বাধাতেই তার দুঃখ, সেইখানেই তার পাপ।\nএইজন্যে তিনি প্রথমে কতকগুলি নিষেধ স্বীকার করিয়ে মানুষকে শীল গ্রহণ করতে আদেশ করেন। তাকে বললেন, ‘তুমি লোভ কোরো না, হিংসা কোরো না, বিলাসে আসক্ত হোয়ো না।’ যে-সমস্ত আবরণ তাকে বেষ্টন করে ধরেছে সেইগুলি প্রতিদিনের নিয়ত অভ্যাসে মোচন ক’রে ফেলবার জন্যে তাকে উপদেশ দিলেন। সেই আবরণগুলি মোচন হলেই আত্মা আপনার বিশুদ্ধ স্বরূপটি লাভ করবে।\nসেই স্বরূপটি কী? শূন্যতা নয়, নৈষ্কর্ম্য নয়। সে হচ্ছে মৈত্রী, করুণা, নিখিলের প্রতি প্রেম। বুদ্ধ কেবল বাসনা ত্যাগ করতে বলেন নি, তিনি প্রেমকে বিস্তার করতে বলেছেন। কারণ, এই প্রেমকে বিস্তারের দ্বারাই আত্মা আপন স্বরূপকে পায়। সূর্য যেমন আলোককে বিকীর্ণ করার দ্বারাই আপনার স্বভাবকে পায়।\n৯ চৈত্র ১৩১৫\nবুদ্ধদেব যে দুঃখনিবৃত্তির পথ দেখিয়ে দিয়েছেন সে পথের একটা সকলের চেয়ে বড় আকর্ষণ কী? সে এই যে, অত্যন্ত দুঃখ স্বীকার করে এই পথে অগ্রসর হতে হয়। এই দুঃখ-স্বীকারের দ্বারা মানুষ আপনাকে বড়ো করে জানে। খুব বড়ো রকম করে ত্যাগ, খুব বড়ো রকম ক’রে ব্রত-পালনের মাহাত্ম্য মানুষের শক্তিকে বড়ো ক’রে দেখায় ব’লে মানুষের মন তাতে ধাবিত হয়।\nবুদ্ধদেব শূন্যকে মানতেন কি পূর্ণকে মানতেন সে তর্কের মধ্যে যেতে চাই নে। কিন্তু তিনি মঙ্গলসাধনার দ্বারা প্রেমকে বিশ্বচরাচরে মুক্ত করতে উপদেশ দিয়েছিলেন। তাঁর মুক্তির সাধনাই ছিল স্বার্থত্যাগ অহংকারত্যাগ ক্রোধত্যাগের সাধনা, ক্ষমার সাধনা, দয়ার সাধনা, প্রেমের সাধনা। এমনি করে প্রেম যখন অহং’এর শাসন অতিক্রম করে বিশ্বের মধ্যে অনন্তের মধ্যে মুক্ত হয় তখন সে যা পায় তাকে যে নামই দাও-না কেন, সে কেবল ভাষার বৈচিত্র্য মাত্র, কিন্তু সেই-ই মুক্তি। এই প্রেম যা যেখানে আছে। কিছুকেই ত্যাগ করে না; সমস্তকেই সত্যময় ক’রে, পূর্ণতম ক’রে উপলব্ধি করে। নিজেকে পূর্ণের মধ্যে সমর্পণ করবার কোনো বাধাই মানে না।\nবিশেষ স্থানে গিয়ে, বিশেষ মন্ত্র প’ড়ে, বিশেষ অনুষ্ঠান ক’রে মুক্তিলাভ করা যায়, এই বিশ্বাসের অরণ্যে যখন মানুষ পথ হারিয়েছিল তখন বুদ্ধদেব এই অত্যন্ত সহজ কথাটি আবিষ্কার ও প্রচার করবার জন্যে এসেছিলেন যে, স্বার্থত্যাগ ক’রে, সর্বভূতে দয়া বিস্তার ক’রে, অন্তর থেকে বাসনাকে ক্ষয় ক’রে ফেললে তবেই মুক্তি হয়; কোনো স্থানে গেলে, বা জলে স্নান করলে, বা অগ্নিতে আহুতি দিলে, বা মন্ত্র উচ্চারণ করলে হয় না। এই কথাটি শুনতে নিতান্তই সরল, কিন্তু এই কথাটির জন্যে একটি রাজপুত্রকে রাজ্যত্যাগ ক’রে বনে বনে, পথে পথে, ফিরতে হয়েছে।\n৭ পৌষ ।\nবুদ্ধদেবের আসল কথাটা কী সেটা দেখতে গেলে তাঁর শিক্ষার মধ্যে যে অংশটা নেগেটিভ সে দিকে দৃষ্টি দিলে চলবে না— যে অংশ পজিটিভ সেইখানেই তাঁর আসল পরিচয়। যদি দুঃখ-দূরই চরম কথা হয় তা হলে বাসনালোপের দ্বারা অস্তিত্বলোপ করে দিলেই সংক্ষেপে কাজ শেষ হয়—কিন্তু মৈত্রীভাবনা কেন? মৃত্যুদণ্ডই যার উপর বিধান তার আর ভালোবাসা কেন, দয়া কেন? এর থেকে বোঝা যায় যে, এই ভালোবাসাটার দিকেই আসল লক্ষ— আমাদের অহং, আমাদের বাসনা স্বার্থের দিকে টানে— বিশুদ্ধ প্রেমের দিকে, আনন্দের দিকে নয়— এইজন্যই অহংকে নির্বাপিত ক’রে দিলেই সহজেই সেই আনন্দলোক পাওয়া যাবে। আমার ‘পূর্ণিমা’ বলে চিত্রা’র একটা কবিতা পড়েছ? তাতে আছে, একদিন সন্ধ্যার সময় বোটে বসে সৌন্দর্যতত্ত্ব সম্বন্ধে একটি ইংরেজি বই পড়তে পড়তে ক্লান্ত ও বিরক্ত হয়ে যেমনি বাতি নিবিয়ে দিলুম অমনি দেখি নৌকার সমস্ত জানলা দিয়ে জ্যোৎস্নার ধারা এসে আমার কক্ষ প্লাবিত করে দিলে। ঐ ছোট্ট একটি বাতি আমার টেবিলে জ্বলছিল ব‘লে আকাশ-ভরা জ্যোৎস্না আমার ঘরে প্রবেশ করতেই পারে নি— বাইরে যে এত অজস্র সৌন্দর্য দ্যুলোক ভূলোক আচ্ছন্ন করে অপেক্ষা করছিল তা আমি জানতেও পারি নি। অহং আমাদের সেইরকম জিনিস— অত্যন্ত কাছে এই জিনিসটা আমাদের সমস্ত বোধশক্তিকে চার দিক থেকে এমনি আবৃত করে রেখেছে যে অনন্তআকাশ-ভরা অজস্র আনন্দ আমরা বোধ করতেই পারছি নে—এই অহংটার যেমনি নির্বাণ হবে অমনি অনির্বচনীয় আনন্দ এক মুহূর্তে আমাদের কাছে পরিপূর্ণরূপে প্রত্যক্ষ হবেন। সেই আনন্দই যে বুদ্ধদেবের লক্ষ্য তা বোঝা যায় যখন দেখি তিনি লোকলোকান্তরের জীবের প্রতি মৈত্রী বিস্তার করতে বলছেন। জগতে যে অনন্ত আনন্দ বিরাজমান তারও যে ওই প্রকৃতি—সে যে যেখানে যা-কিছু আছে সমস্তর প্রতি অপরিমেয় প্রেম। এই জগদ‍্ব্যাপী প্রেমকে সত্যরূপে লাভ করতে গেলে নিজের অহংকে নির্বাপিত করতে হয়, এই শিক্ষা দিতেই বুদ্ধদেব অবতীর্ণ হয়েছিলেন— নইলে মানুষ বিশুদ্ধ আত্মহত্যার তত্ত্বকথা শোনবার জন্য কখনোই তাঁর চার দিকে ভিড় করে আসত না।\n৯ জ্যৈষ্ঠ ১৩১৮\nবৌদ্ধধর্ম বিষয়াসক্তির ধর্ম নহে, এ কথা সকলকেই স্বীকার করিতে হইবে। অথচ ভারতবর্ষে বৌদ্ধধর্মের অভ্যুদয়কালে এবং তৎপরবর্তী যুগে সেই বৌদ্ধসভ্যতার প্রভাবে এ দেশে শিল্প বিজ্ঞান বাণিজ্য এবং সাম্রাজ্যশক্তির যেমন বিস্তার হইয়াছিল এমন আর কোনো কালে হয় নাই।\nতাহার কারণ এই, মানুষের আত্মা যখন জড়ত্বের বন্ধন হইতে মুক্ত হয় তখনই আনন্দে তাহার সকল শক্তিই পূর্ণ বিকাশের দিকে উদ্যম লাভ করে। আধ্যাত্মিকতাই মানুষের সকল শক্তির কেন্দ্রগত, কেননা তাহা আত্মারই শক্তি; পরিপূর্ণতাই তাহার স্বভাব। তাহা অন্তর বাহির কোনো দিকেই মানুষকে খর্ব করিয়া আপনাকে আঘাত করিতে চাহে না।\nবৌদ্ধযুগ ভারত-ইতিহাসের একটি প্রধান যুগ। ইহা আর্যভারতবর্ষ ও হিন্দু-ভারতবর্ষের মাঝখানকার যুগ। আর্যযুগে ভারতের আগন্তুক ও আদিম অধিবাসীদের মধ্যে বিরোধ চলিতেছিল। বৌদ্ধযুগে সেই-সকল বিরুদ্ধ জাতিদের মাঝখানকার বেড়াগুলি একধর্মবন্যায় ভাঙিয়াছিল— শুধু তাই নয়, বাহিরের নানা জাতি এই ধর্মের আহ্বানে ভারতবাসীদের সঙ্গে মিশিয়াছিল। তার পরে এই মিশ্রণকে যথাসম্ভব স্বীকার করিয়া এবং ইহাকে লইয়া একটা ব্যবস্থা খাড়া করিয়া আধুনিক হিন্দুযুগ মাথা তুলিয়াছে। বৈদিকযুগ ও হিন্দুযুগের মধ্যে আচারে ও পূজাতন্ত্রে যে গুরুতর পার্থক্য আছে তাহার মাঝখানের সন্ধিস্থল বৌদ্ধযুগ। এই যুগে আর্য ও অনার্য এক গণ্ডির মধ্যে আসিয়া পড়িয়াছিল। ইহার ফলে উভয়ের মানসপ্রকৃতি ও বাহ্য আচারের মধ্যে আদান-প্রদান ও রফানিষ্পত্তির চেষ্টা হইতে থাকে। কাজটা অত্যন্ত কঠিন; তাই সকল দিকেই বেশ সুসংগত রকমে রফা হইয়া গিয়াছে তাহাও বলিতে পারি না। আভ্যন্তরিক নানা অসংগতির জন্য আমরা অন্তরে বাহিরে দুর্বল রহিয়াছি; সামাজিক ব্যবহারে এবং ধর্মবিশ্বাসে পদে পদেই বিচারবুদ্ধিকে অন্ধ করিয়া আমাদিগকে চলিতে হয়— যাহা-কিছু আছে তাহাকে বুদ্ধির দ্বারা মিলাইয়া লওয়া নহে, অভ্যাসের দ্বারা মানিয়া লওয়াই আমরা প্রধানত আশ্রয় করিয়াছি।\nযাহাই হউক, আমাদের এই বর্তমান যুগকে যদি ঠিকমত চিনিতে হয় তবে পূর্ববর্তী সন্ধিযুগের সঙ্গে আমাদের ভালোরূপ পরিচয় হওয়া চাই। একটা কারণে আমাদের দেশে এই পরিচয়ের ব্যাঘাত ঘটিয়াছে। ইংরেজ ঐতিহাসিকেরা বৌদ্ধধর্মের যে সম্প্রদায়ের রূপটিকে বিশেষ প্রাধান্য দিয়া আলোচনা করিয়া থাকেন তাহা হীনযান সম্প্রদায়। এই সম্প্রদায় বৌদ্ধধর্মের তত্ত্বজ্ঞানের দিকেই বেশি ঝোঁক দিয়াছে। মহাযান সম্প্রদায়ে বৌদ্ধধর্মের হৃদয়ের দিকটা প্রকাশ করে। সেইজন্য মানব-ইতিহাসের সৃষ্টিতে এই সম্প্রদায়ই প্রধানতর। শ্যাম, চীন, জাপান, জাভা প্রভৃতি দেশে এই মহাযান সম্প্রদায়ই প্রভাব বিস্তার করিয়াছিল। এইজন্যই মহাযান সম্প্রদায় এমন একটা প্রণালীর মতো হইয়াছিল যাহার ভিতর দিয়া নানা জাতির নানা ক্রিয়াকর্ম মন্ত্রতন্ত্র পূজার্চনা ভারতে প্রবাহিত এবং এক মন্থনদণ্ডের দ্বারা মথিত হইয়াছে।\nএই মহাযান সম্প্রদায়ের শাস্ত্রগুলিকে আলোচনা করিয়া দেখিলে আমাদের পুরাণগুলির সঙ্গে সকল বিষয়েই তাহার আশ্চর্য সাদৃশ্য দেখিতে পাওয়া যায়। এই সাদৃশ্যের কিছু অংশ বৌদ্ধধর্মের নিজেরই বিশুদ্ধ স্বরূপগত, কিন্তু অনেকটা ভারতের অবৈদিক সমাজের সহিত মিশ্রণ-জনিত। এই মিশ্রণের উপাদানগুলি নূতন নহে; ইহারাও অনেক কালের পুরাতন, মানবের শিশুকালের সৃষ্টি। দিনের বেলায় যেমন তারা দেখা যায় না তেমনি বৈদিক কালের সাহিত্যে এগুলি প্রকাশ পায় নাই, দেশের মধ্যে ইহারা ছড়ানো ছিল। বৌদ্ধযুগে যখন নানা জাতির সম্মিশ্রণ হইল তখন ক্রমশ ইহাদের প্রভাব জাগিয়া উঠিল এবং বৌদ্ধযুগের শেষ ভাগে। ইহারাই আর-সমস্তকে ঠেলিয়া ভিড় করিয়া দাঁড়াইল। সেই ভিড়ের মধ্যে শৃঙ্খলা করিবার চেষ্টা, যাহা নিতান্ত অনার্য তাহাকে আর্যবেশ পরাইবার প্রয়াস, ইহাই হিন্দুযুগের ঐতিহাসিক সাধনা।\nএকদিন বুদ্ধ বললেন, আমি সমস্ত মানুষের দুঃখ দূর করব। দুঃখ তিনি সত্যই দূর করতে পেরেছিলেন কি না সেটি বড় কথা নয়; বড়ো কথা হচ্ছে তিনি এটি ইচ্ছা করেছিলেন, সমস্ত জীবের জন্য নিজের জীবনকে উৎসর্গ করেছিলেন। ভারতবর্ষ ধনী হোক, প্রবল হোক, এ তাঁর তপস্যা ছিল না; সমস্ত মানুষের জন্য তিনি সাধনা করেছিলেন। আজ ভারতের মাটিতে আবার সেই সাধনা জেগে উঠুক, সেই ইচ্ছাকে ভারতবর্ষ থেকে কি দূর করে দেওয়া চলে!\n১৭ ভাদ্র ১৩৩১\nভারতবর্ষের সত্যের ঐশ্বর্যকে জানতে হ’লে সমুদ্রপারে। ভারতবর্ষের সুদূর দানের ক্ষেত্রে যেতে হয়। আজ ভারতবর্ষের ভিতরে ব’সে ধূলিকলুষিত হাওয়ার ভিতর দিয়ে ভারতবর্ষকে যা দেখি তার চেয়ে স্পষ্ট ও উজ্জ্বল ক’রে ভারতবর্ষের নিত্যকালের রূপ দেখতে পাব ভারতবর্ষের বাইরে থেকে।\nচীনে গেলাম। দেখলাম জাত হিসাবে তারা আমাদের থেকে সম্পূর্ণ আলাদা। নাকে চোখে ভাষায় ব্যবহারে তাদের সঙ্গে আমাদের কোনো মিলই নেই। কিন্তু তাদের সঙ্গে এমন একটি গভীর আত্মীয়তার যোগ অনুভব করা গেল, যা ভারতবর্ষীয় অনেকের সঙ্গে করা কঠিন হয়ে উঠেছে। এই যোগ রাজশক্তির দ্বারা স্থাপন করা হয় নি; এই যোগ উদ্যত তরবারির জোরেও নয়; এই যোগ কাউকে দুঃখ দিয়ে নয়, নিজে দুঃখ স্বীকার ক’রে। অত্যন্ত পরের মধ্যেও যে সত্যের বলে অত্যন্ত আত্মীয়তা স্বীকার করা সম্ভব হয় সেই সত্যের জোরেই চীনের সঙ্গে সত্যভারতের চিরকালের যোগবন্ধন বাঁধা হয়েছে। এই সত্যের কথা বিদেশী পলিটিক্‌সের ইতিহাসে স্থান পায় নি ব’লে আমরা এ’কে অন্তরের সঙ্গে বিশ্বাস করি নে। কিন্তু এ’কে বিশ্বাস করবার প্রমাণ ভারতের বাইরে সুদূর দেশে আজও রয়ে গেছে।\nজাপানে প্রতিদিনের ব্যবহারে জাপানির সুগভীর ধৈর্য, আত্মসংযম, তার রসবোধের বিচিত্র পরিচয়ে যখন বিস্মিত হতেছিলাম তখন এ কথা কতবার শুনেছি যে, এইসকল গুণের প্রেরণা অনেকখানি বৌদ্ধধর্মের যোগে ভারতবর্ষ থেকে এসেছে। সেই মূল প্রেরণা স্বয়ং ভারতবর্ষ থেকে আজ লুপ্তপ্রায় হল। সত্যের যে বন্যা একদিন ভারতবর্ষের দুই কুল উপ‍্চিয়ে দেশে দেশে বয়ে গিয়েছিল ভারতবর্ষের প্রবাহিণীতে আজ তা তলায় নেমে আসছে, কিন্তু তার জলসঞ্চয় আজও দূরের নানা জলাশয়ে গভীর হয়ে আছে। এই কারণেই সেই-সকল জায়গা আধুনিক ভারতবাসীর পক্ষে তীর্থস্থান। কেননা, ভারতবর্ষের ধ্রুব পরিচয় সেই-সব জায়গাতেই।\nবৌদ্ধধর্মের প্রভাবে জনসাধারণের প্রতি শ্রদ্ধা প্রবল হয়ে প্রকাশ পেয়েছে। এর মধ্যে শুদ্ধ মানুষের নয়, অন্য জীবেরও, যথেষ্ট স্থান আছে। জাতককাহিনীর মধ্যে খুব একটা মস্ত কথা আছে; তাতে বলেছে, যুগ-যুগ ধ’রে বুদ্ধ সর্বসাধারণের মধ্য দিয়েই ক্রমশ প্রকাশিত। প্রাণীজগতে নিত্যকাল ভালো-মন্দ’র যে দ্বন্দ্ব চলেছে সেই দ্বন্দ্বের প্রবাহ ধ’রেই ধর্মের শ্রেষ্ঠ আদর্শ বুদ্ধের মধ্যে অভিব্যক্ত। অতি সামান্য জন্তুর ভিতরেও অতি সামান্য রূপেই এই ভালোর শক্তি মন্দ’র ভিতর দিয়ে নিজেকে ফুটিয়ে তুলছে; তার চরম বিকাশ হচ্ছে অপরিমেয় মৈত্রীর শক্তিতে আত্মত্যাগ। জীবে জীবে লোকে লোকে সেই অসীম মৈত্রী অল্প অল্প ক’রে নানা দিক থেকে আপন গ্রন্থি মোচন করছে, সেই দিকেই মোক্ষের গতি। জীব মুক্ত নয়, কেননা আপনার দিকেই তার টান; সমস্ত প্রাণীকে নিয়ে ধর্মের যে অভিব্যক্তি তার প্রণালীপরম্পরায় সেই আপনার দিকে টানের ’পরে আঘাত লাগছে। সেই আঘাত যে পরিমাণে যেখানেই দেখা যায় সেই পরিমাণে সেখানেই বুদ্ধের প্রকাশ। মনে আছে, ছেলেবেলায় দেখেছিলুম, দড়িতে বাঁধা ধোপার বাড়ির গাধার কাছে এসে একটি গাভী স্নিগ্ধ চক্ষে তার গা চেটে দিচ্ছে; দেখে আমার বড়ো বিস্ময় লেগেছিল। বুদ্ধই যে তাঁর কোনো-এক জন্মে সেই গাভী হতে পারেন, এ কথা বলতে জাতককথা-লেখকের একটুও বাধত না। কেননা, গাভীর এই স্নেহেরই শেষ গিয়ে পৌঁচেছে মুক্তির মধ্যে। জাতককথায় অসংখ্য সামান্যের মধ্যে দিয়েই চরম অসামান্যকে স্বীকার করেছে। এতেই সামান্য এত বড় হয়ে উঠল। সেইজন্যেই এত বড় মন্দিরভিত্তির গায়ে গায়ে তুচ্ছ জীবনের বিবরণ এমন সরল ও নির্মল শ্রদ্ধার সঙ্গে চিত্রিত। ধর্মেরই প্রকাশচেষ্টার আলোতে সমস্ত প্রাণীর ইতিহাস বৌদ্ধধর্মের প্রভাবে মহিমান্বিত।\n২৬ সেপ্টেম্বর ১৯২৭ \nবুদ্ধদেব উপদেশ দিলেন, সমস্ত জগতের প্রতি বাধাশূন্য হিংসাশূন্য শত্রুতাশূন্য মানসে অপরিমাণ মৈত্রী পোষণ করবে। দাঁড়াতে বসতে চলতে শুতে যাবৎ নিদ্রিত না হবে, এই মৈত্রীস্মৃতিতে অধিষ্ঠিত থাকবে— একেই বলে ব্রহ্মবিহার।\nএত বড়ো উপদেশ মানুষকেই দেওয়া চলে। কেননা, মানুষের মধ্যে গভীর হয়ে আছে সোহহংতত্ত্ব। সে কথা বুদ্ধদেব নিজের মধ্য থেকেই জেনেছেন, তাই বলেছেন, অপরিমাণ প্রেমেই আপনার অন্তরের অপরিমেয় সত্যকে মানুষ প্রকাশ করে।\nঅথর্ববেদ বলেন, তস্মাদ্ বৈ বিদ্বান্ পুরুষমিদং ব্রহ্মেতি মন্যতে— যিনি বিদ্বান্ তিনি মানুষকে তার প্রত্যক্ষের অতীত বৃহৎ বলেই জানেন। সেইজন্যে তিনি তার কাছে প্রত্যাশা করতে পারেন দুঃসাধ্য কর্মকে, অপরিমিত ত্যাগকে। যে পুরুষে ব্রহ্ম বিদুস্তে বিদুঃ পরমেষ্ঠিনম্— যাঁরা ভূমাকে জানেন মানুষে, তাঁরা জানেন পরম দেবতাকেই। সেই মানবদেবতাকে মানুষের মধ্যে জেনেছিলেন বলেই বুদ্ধদেব উপদেশ দিতে পেরেছিলেন—\nমা যেমন আপন আয়ু ক্ষয় করেই নিজের একমাত্র পুত্রকে রক্ষা করে তেমনি সকল প্রাণীর প্রতি মনে অপরিমাণ দয়াভাব জন্মাবে। মাথা গ’নে বলব না, কজন এই উপদেশ পালন করতে পারে। সেই গণনায় নয় সত্যের বিচার।\nমানুষের অসীমতা যিনি নিজের মধ্যে অনুভব করেছিলেন তাঁকে অপেক্ষা করতে হয় নি মাথা গোনবার। তিনি অসংকোচে মানুষের মহামানবকে আহ্বান করেছিলেন; বলেছিলেন, অপরিমাণ ভালোবাসায় প্রকাশ করে আপনার অন্তরে ব্রহ্মকে। এই বাণী অসংকোচে সকলকে শুনিয়ে তিনি মানুষকে শ্রদ্ধা করেছিলেন।\n'https://bn.wikisource.org/w/index.php?title=বুদ্ধদেব/বুদ্ধদেব-প্রসঙ্গ&oldid=1626678' থেকে আনীত


২০২০ আইপিএলে কি কেকেআর-র ট্রাম্প কার্ড ইয়ন মর্গ্যান? কী বলছেন বিশেষজ্ঞরা | Is Eoin Morgan the trump card of Kolkata Kingh Riders? - Bengali Mykhel\n» ২০২০ আইপিএলে কি কেকেআর-র ট্রাম্প কার্ড ইয়ন মর্গ্যান? কী বলছেন বিশেষজ্ঞরা\nUpdated: Tuesday, February 18, 2020, 17:38 [IST]\nপ্রায় এক মাস পরেই শুরু হবে চলতি বছরের আইপিএল। টুর্নামেন্টের ১৩তম সংস্করণে অংশ নিতে চলা সবকটি দলই কমবেশি শক্তিশালী বলে মনে করা হচ্ছে। তাই এবার লড়াই হাড্ডাহাড্ডি বলে ক্রিকেট প্রেমীদের আশা। ২০২০ আইপিএল নিলাম যে কজন ক্রিকেটার সবচেয়ে বেশি নজর কেড়েছেন, তাঁদের মধ্যে অন্যতম ইংল্যান্ড অধিনায়ক ইয়ন মর্গ্যান। তাঁকেই কলকাতা নাইট রাইডার্সের ট্রাম্প কার্ড বিবেচনা করছেন বিশেষজ্ঞরা।\nআগামী ২৯ মার্চ মুম্বই-র ওয়াংখেড়ে স্টেডিয়ামে হবে ২০২০ আইপিএলের প্রথম ম্যাচ। ডিফেন্ডিং চ্যাম্পিয়ন মুম্বই ইন্ডিয়ান্সের বিরুদ্ধে খেলবে চেন্নাই সুপার কিংস। ৩১ মার্চ বেঙ্গালুরুর এম চিন্নাস্বামী স্টেডিয়ামে আরসিবি-র বিরুদ্ধে এই আইপিএলের প্রথম ম্যাচ খেলবে কেকেআর।\nমর্গ্যানকে নিল কেকেআর\n২০২০ আইপিএলের নিলামে ইংল্যান্ডের বিশ্বকাপ জয়ী অধিনায়ক ইয়ন মর্গ্যানকে ৫.২৫ কোটি টাকা দিয়ে কেনে কলকাতা নাইট রাইডার্স। আইপিএলে ৫২টি ম্যাচ খেলে ৮৫৪ রান রয়েছে তাঁর। এর আগেও কেকেআর-র জার্সিতে খেলেছেন ইংল্যান্ড অধিনায়ক। তখন তাঁর পারফরম্য়ান্স বিশেষ উল্লেখযোগ্য ছিল না।\nএবারের বিষয়টা আলাদা\nপ্রথম অধিনায়ক হিসেবে ইংল্যান্ডকে ৫০ ওভারেরে বিশ্বকাপ জেতান ইয়ন মর্গ্যান। তাঁর অধিনায়কত্বেই ২০১৬ সালে টি-টোয়েন্টি বিশ্বকাপের ফাইনালেও উঠেছিল ইংল্যান্ড। মর্গ্যানের দীর্ঘ অভিজ্ঞতাকে কাজে লাগাতে চায় কলকাতা নাইট রাইডার্স।\nক্রিকেটার হিসেবে যতটা দামী ইয়ন মর্গ্যান, তার চেয়েও দামী তাঁর ক্রিকেট মস্তিষ্ক। ইংল্যান্ড ক্রিকেটের প্রভূত উন্নতির পিছনে মর্গ্যানের বুদ্ধিদীপ্ত অধিনায়কত্বকে বড় করে দেখেন ক্রিকেট বিশেষজ্ঞরা। যদিও কেকেআর-র অধিনায়ক তাঁকে বাছা হয়নি। তবে মর্গ্যানের অভিজ্ঞতা কেকেআর অধিনায়ক দীনেশ কার্তিককে ভালো কিছু করতে সাহায্য করবে বলে মনে করেন ক্রিকেট বিশেষজ্ঞরা।\nকার্তিকের ওপর চাপ\nঅনেকের মতে, আইপিএলের গত মরশুমে বিশ্রী পারফরম্যান্স করা কেকেআর অধিনায়ক দীনেশ কার্তিকের ওপর চাপ বাড়াতেই ইয়ন মর্গ্যানকে সুকৌশলে ব্যবহার করতে পারে টিম ম্যানেজমেন্ট। অধিনায়ক হিসেবে এবারও কার্তিক ব্যর্থ হলে টুর্নামেন্টের মাঝপথে দলের নেতা পরিবর্তন করা হতে পারে বলেও মনে করেন কেকেআর প্রেমীদের একটা অংশ।\nহর্ষ ভোগলের দাবি\n২০২০ আইপিএলে ইংল্যান্ড অধিনায়ক ইয়ন মর্গ্যান যে কেকেআর-র ট্রাম্প কার্ড হতে চলেছেন, তা কিন্তু সাফ জানিয়েছেন ক্রিকেট বিশেষজ্ঞ হর্ষ ভোগলে। এ ব্যাপারে টুইট করেছেন তিনি।\n২০তে নেই কুড়ি-বিশের আইপিএল,২০২১ সালে ফিরবে টুর্নামেন্ট,করোনায় কারণে বড় সিদ্ধান্তের পথে বিসিসিআই\nআইপিএলের ইতিহাসে সেরা পাঁচ ম্যাচ কোনগুলি, এক নজরে দেখে নেওয়া যাক\n২১ দিনের লকডাউন!আইপিএলের জন্যে মানসিকভাবে প্রস্তুত হচ্ছেন যশস্বী জয়সওয়াল\n12 min ago করোনায় ২১ দিনের লকডাউনে আটকে থাকা শ্রমিকদের জন্য মানবিক বাইচুং ভুটিয়া\nRead more about: ipl ipl 2020 kkr cricket sports আইপিএল আইপিএল ২০২০ কেকেআর ক্রিকেট খেলা\nStory first published: Tuesday, February 18, 2020, 17:30 [IST]


পাহাড়ে ‘নাকি’ শ’ দেড়েক প্রাণী মাটি চাপা পড়েছে? – ইস্টিশন ব্লগ\nপাহাড়ে ‘নাকি’ শ’ দেড়েক প্রাণী মাটি চাপা পড়েছে?\nAuthor: গোলাম রব্বানী Published Date: জুন ১৪, ২০১৭\nডিসকোর্স: পাহাড় তো চাকমা মাগীদের থাকার জায়গা। পাহাড় তো কুমিল্লা, নোয়াখালি, চাঁদপুরের সেটেলারের ছাতার তলায় ‘হলিডে হোমস’। ঢাকার নব্য ধনীর দুলালদের কাছে প্রথম ল্যাসভাগাস। রাজনীতিকদের ‘গোঁদের উপর বিষ ফোঁড়া’।\nপাহাড়ে জমে থাকা পানির গতিপথ নির্ণয়ের জন্য উপগ্রহের সহযোগীতা নিয়ে একটা ম্যাপিং করা যায়। সেই ম্যাপ থেকে বোঝা যাবে কোন কোন পাহাড়ে কতটুকু পানি জমে এবং ঠিক কোন ঢাল দিয়ে তা সমুদ্রে যাবার প্রবণতা বেশি। এই উপাত্তের উপর ভিত্তি করে বানানো যাবে কোন দিক দিয়ে জমে থাকা পানি অপসারণ করে সমুদ্রে ফেললে চিটাগাং শহবকে এড়ানো যাবে এবং ভূমিধ্বস রেহাই পাবে।\nআমেরিকা, ইংল্যান্ড, জার্মানি, নেদারল্যন্ডস এমনকি ইন্ডিয়ার বিজ্ঞানীরা ঠিকাদারি নিয়ে এরকম কাজ করার জন্য অনেক গবেষণা প্রতিষ্ঠান বানিয়ে রেখেছে। তাদের সহযোগিতা নিলে পাহাড়ি ঢল এবং ভূমিধ্বস সমস্যার সমাধান বের করে বাস্তবায়ন করতে বছর দুই-তিনের বেশি লাগার কথা না। অথচ আমাদের পাহাড়ে ঢল-ধ্বস প্রাগৈতিহাসিক।\nযারা আদিবাসীদের মানুষ ভাবেন, তারা খোঁজ নিতে পারেন সার্ফেস ওয়াটার ম্যানেজমেন্ট, ইন্টিগ্রেটেড হাইড্রোলজিকাল ইন্জিনিয়ারিং, ইন্টিগ্রেটেড রিমোট সেন্সিং, জিওগ্রাফিক ইনফর্মেশন সিস্টেম অন সারফেস ওটার মুভমেন্ট ম্যাপিং। আমার নিজেরও আরও পড়াশুনা করা দরকার এই বিষয়ে। যতটুকু জানি, তাই শেয়ার করলাম।\n← জনৈক নাস্তিক\nপাহাড়ে লাশের দীর্ঘ মিছিল দায় প্রকৃতির নয় রাষ্ট্রের। →


পবিত্র শবেকদর বুধবার - Suprobhat Bangladesh\nপবিত্র শবেকদর বুধবার\nহাজার মাসের চেয়ে শ্রেষ্ঠ রজনী শবেকদর বুধবার দিবাগত রাতে। শবেকদর অর্থ সম্মান ও মর্যাদাপূর্ণ রাত। বছরের যে ক’টি দিন ও রাত বিশেষভাবে মহিমান্বিত, তার মধ্যে সর্বাপেক্ষা উত্তম ও ফজিলতপূর্ণ এ শবেকদর।\nঅসংখ্য হাদিসে শবেকদরের ফজিলত ও তাৎপর্য ব্যাখ্যা করা হয়েছে। মূলত এ রাতে পবিত্র কুরআন মজিদ নাযিল হয়েছে বলেই এ রাতের এই মর্যাদা। আর এ রাতের কারণেই পবিত্র রমজান মাসের মর্যাদা বৃদ্ধি পেয়েছে।\nপবিত্র এ রজনীর গুরুত্ব সম্পর্কে মহান আল্লাহ বলেন, ‘আমি এ কুরআনকে কদরের রাতে নাজিল করেছি। তুমি কি জানো কদরের রাত কী? কদরের রাত হাজার মাস থেকেও উত্তম ও কল্যাণময়’ (সূরা আল কদর : ১-৩)। এই রাত কোন মাসে ? এ ব্যাপারে মহান আল্লাহ বলেন, ‘রমযান এমন মাস যাতে কুরআন নাজিল হয়েছে’ (সূরা বাকারা : ১৮৫)।\nএই রাত রমজানের কোন তারিখে? রাসূলুল্লাহ (সা.) রহস্যময় কারণে তারিখটি সুনির্দিষ্ট করেননি। ইমাম বুখারি, ইমাম মুসলিম, ইমাম আহমদ ও ইমাম তিরমিজি কর্তৃক বর্ণিত হাদিসে বলা হয়েছে- হজরত আয়েশা রা: বর্ণনা করেছেন, নবী করিম (সা.) বলেছেন, ‘কদরের রাতকে রমযানের শেষ দশ রাতের কোন বেজোড় রাতে খোঁজ করো।’\nরাসূলুল্লাহ (সা.) পুরো রমজান, বিশেষত রমজানের শেষ দশকে লাইলাতুল কদরের অন্বেষায় ব্যাকুল হয়ে উঠতেন। পরিবার-পরিজন এবং সাহাবায়ে কেরামকেও লাইলাতুল কদর তালাশ করতে বলতেন।\nকোনো কোনো ইসলামী মনীষী গবেষণা, গাণিতিক বিশ্লেষণের মাধ্যমে রমজানের ২৭ তারিখের রাতে (অর্থাৎ ২৬ রোজার দিবাগত রাতে) শবে কদর হওয়ার উজ্জ্বল সম্ভাবনার কথা জোর দিয়ে বলেছেন। কিন্তু রাসূলুল্লাহ (সা.) এটাকে সুনির্দিষ্ট করেননি; বরং কষ্ট করে খুঁজে নিতে বলেছেন।\nনবী করিম (সা.) বলেছেন, যে ব্যক্তি লাইলাতুল কদরে ঈমান সহকারে ও আল্লাহর কাছ থেকে বড় শুভ ফল লাভের আশায় ইবাদতের জন্য দাঁড়িয়ে থাকবে, তার পেছনের সব গুনাহ মাফ হয়ে যাবে’ (বুখারি ও মুসলিম)। এ রাতের কল্যাণ থেকে একমাত্র হতভাগ্য লোক ছাড়া আর কেউ বঞ্চিত হয় না (ইবনে মাজাহ ও মিশকাত)।\nরাসূল (সা.) রমযানের শেষ দশ দিন মসজিদে ইতেকাফে থাকতেন এবং ইবাদতে গভীর মনোনিবেশ করতেন।\nরাসূল (সা.) বলেন- ‘যে ব্যক্তি এ রাত থেকে বঞ্চিত হবে সে সমগ্র কল্যাণ ও বরকত থেকে বঞ্চিত হবে। এর কল্যাণ থেকে একমাত্র হতভাগ্য লোক ছাড়া আর কেউ বঞ্চিত হয় না’ (মিশকাত)।\nতাৎপর্যপূর্ণ এই রাতে বিশেষ বরকত হাসিলের মানসে সমগ্র বিশ্বের মুসলিম সম্প্রদায় রাত জেগে ইবাদত-বন্দেগি, জিকির-আসকার, মিলাদ-মাহফিল, কোরআন তেলাওয়াত, নফল নামাজ আদায় ও নিজের কৃতকর্মের জন্য ক্ষমা প্রার্থনা করেন এবং প্রয়াত স্বজনদের আত্মার মাগফিরাত কামনা করে দোয়া ও শেষ রাতে প্রিয়জনদের কবর জিয়ারত করেন।\nএবার করোনা পরিস্থিতির কারণে পবিত্র শবেকদর উপলক্ষে বুধবার চট্টগ্রামের জাতীয় মসজিদ জমিয়তুল ফালাহ ও আন্দরকিল্লা শাহী জামে মসজিদসহ নগরীর বিভিন্ন মসজিদে সংক্ষিপ্ত পরিসরে মিলাদ মাহফিল, জিকির-আসকার ও বিশেষ মোনাজাত অনুষ্ঠিত হবে।\nপূর্ববর্তী নিবন্ধ‘দিনে বন্ধ, রাতে জমজমাট’ হাটহাজারীতে ১০টি কাপড়ের দোকান অপসারণ\nপরবর্তী নিবন্ধভোক্তা অধিকারের অভিযানে ১২ প্রতিষ্ঠানকে জরিমানা


TMC candidate Raj Chakraborty urges Bengal people NO Vote to BJP, Entertainment News: ভোট মিটতেই BJP শাসিত অসমে বাঙালিদের 'ডি নোটিস'! বঙ্গবাসীকে 'সাবধান' করলেন রাজ\nভোট মিটতেই BJP শাসিত অসমে বাঙালিদের 'ডি নোটিস'! বঙ্গবাসীকে 'সাবধান' করলেন রাজ\nপ্রসঙ্গ সংশোধিত নাগরিকত্ব আইন। ভোট মিটতেই বিজেপির অন্য মুখ দেখল অসমের শরণার্থী বাঙালিরা। বাংলার মানুষদের ভেবে-চিন্তে ভোট দেওয়ার আর্জি তৃণমূলপ্রার্থী রাজ চক্রবর্তীর।\nApril 14, 2021 6:13:37 pm\nপ্রসঙ্গ আবারও সেই মোদী সরকারের সংশোধিত নাগরিকত্ব আইন। যে CAA, NRC নিয়ে উত্তাল হয়ে উঠেছিল গোটা দেশ। দেশজুড়ে নাগরিকত্ব প্রমাণ দেখানোর বিরুদ্ধে স্লোগান উঠেছিল, “কাগজ আমরা দেখাবো না! বিজেপি (BJP) সরকার হঠাও!” বছর ঘুরতেই আবারও সেই সংশোধিত নাগরিকত্ব আইন প্রাসঙ্গিক হয়ে উঠল অসমে। অভিযোগ, অসমের শরণার্থী বাঙালিদের নাগরিকত্ব পাইয়ে দেওয়ার জন্য নির্বাচনী ময়দানে বিজেপি প্রতিশ্রুতির ফোয়ারা ছোটালেও, ভোট মিটতেই ‘সে গুড়ে বালি’! এ যেন এক্কেবারে উলাট-পুরাণ। সংশ্লিষ্ট রাজ্যের শরণার্থী বাঙালিরা দেখল পুরোপুরি বিপরীত চিত্র। অসমের শাসক দল যে আদতে তাঁদের পাশে নেই ভোটপর্ব মিটতেই তার প্রমাণ পাওয়া গেল। আবারও জোরকদমে ‘ডি নোটিস’ ধরানোর কাজ শুরু হল অসমে (Assam)। আর সেই প্রেক্ষিতেই বাংলার ভোটারদের সাবধান করে দিলেন তৃণমূলের তারকাপ্রার্থী রাজ চক্রবর্তী (Raj Chakraborty)।\nপ্রসঙ্গত, সংশোধিত নাগরিকত্ব আইন নিয়ে রাজ্যের মুখ্যমন্ত্রী মমতা বন্দ্যোপাধ্যায়ও (Mamata Banerjee) কড়া হুঁশিয়ারি দেগেছিলেন মোদী সরকারের বিরুদ্ধে। দলনেত্রীর সেই সাবধানবাণীই একুশের বঙ্গবিধানসভা ভোটের (West Bengal Assembly Election 2021) আবহে আবারও বাংলার মানুষদের মনে করিয়ে দিলেন ব্যারাকপুর বিধানসভা কেন্দ্রের তৃণমূল (TMC) প্রার্থী। “বাংলার মানুষের কাছে আবেদন, আপনারা চোখ খুলুন। ভেবে চিন্তে ভোটবাক্সে নিজের গণতান্ত্রিক অধিকার প্রয়োগ করুন”, মন্তব্য রাজ চক্রবর্তীর। ঘাসফুল শিবিরের তারকা প্রার্থীর আশঙ্কা বিজেপিকে ভোট দিয়ে ক্ষমতায় নিয়ে আসলে বাংলার মানুষদেরও এই একই ভোগান্তি পোহাতে হতে পারে।\nপ্রসঙ্গত, ৩ দফার নির্বাচন (Assam Election 2021) মিটতেই আবারও বাঙালিদের সন্দেহভাজন নাগরিকের তকমা সাঁটার কাজ শুরু হয়েছে অসমের বিভিন্ন প্রান্তে। ঘরে ঘরে ডি নোটিস পৌঁছনো ছাড়াও, তাঁদের বাড়ির সামনেও সেঁটে দেওয়া হচ্ছে সন্দেহভাজন নাগরিকের তকমা দেওয়া পোস্টার! সংশ্লিষ্ট রাজ্যের বিভিন্ন প্রান্ত থেকেই এমন খবর মিলছে বলে জানা গিয়েছে। উল্লেখ্য, ভোটের ফলাফল কিন্তু এখনও প্রকাশই হয়নি। তার আগেই ফের সংশোধিত নাগরিকত্ব আইন দেখিয়ে ‘ডি নোটিস’ ধরানো হচ্ছে। মোদী, শাহ, নাড্ডাদের মতো সর্বভারতীয় বিজেপির শীর্ষস্থানীয় নেতৃত্বরা অসমের নির্বাচনী প্রচারে উদ্বাস্তুদের নাগরিকত্ব ও সুরক্ষা প্রদানের জন্য গলা ফাটালেও ভোট মিটতেই ধরা পড়ল অন্যরকম চিত্র। সেই প্রেক্ষিতেই বাংলার মানুষদের সাবধান করে দিয়ে তৃণমূলপ্রার্থী রাজ চক্রবর্তীর আর্জি “বিজেপিকে একটাও ভোট নয়।”\nAssamAssam Assembly Election 2021bjpRaj ChakrabortytmcWest Bengal Assembly Election 2021\nWeb Title: Tmc candidate raj chakraborty urges bengal people no vote to bjp


Kolkatar Korcha: 75 years of Historic Howrah Bridge - Anandabazar\nকলকাতার কড়চা: হাওড়া ব্রিজের ৭৫ বছর\n১৯ ফেব্রুয়ারি, ২০১৮, ০০:৫৫:০০\nশেষ আপডেট: ১৮ ফেব্রুয়ারি, ২০১৮, ২৩:০৪:১৯\nহুগলি নদীর উপর হাওড়া ও কলকাতার সংযোগকারী হিসাবে প্রথমে ১৮৭০ নাগাদ তৈরি হয় পনটুন ব্রিজ, পরে ১৯৩৬-৪২ পর্বে ক্যান্টিলিভার ব্রিজে পরিবর্তিত হয়ে জন্ম নেয় ‘নিউ হাওড়া ব্রিজ’— যা তার পরের বছর ৩ ফেব্রুয়ারি কোনও আনুষ্ঠানিক উদ্বোধন ছাড়াই জনসাধারণের জন্য খুলে দেওয়া হয়। ব্রিটিশদের আতঙ্ক ছিল পাছে জাপানি যুদ্ধবিমান আক্রমণ করে তাই এই পন্থা। সেই সময়ে ব্রিজ তৈরিতে ২৬,৫০০ টন স্টিল জোগান দিয়েছিল ‘টাটা স্টিল’, নির্মাণ করেছিল ব্রেথওয়েট, বার্ন অ্যান্ড জেসপ। কলকাতা পোর্ট ট্রাস্টের নিয়ন্ত্রণ ও রক্ষণাবেক্ষণে তৎকালীন বিশ্বের তৃতীয়, বর্তমানে ষষ্ঠ ক্যান্টিলিভার ব্রিজে ১৯৪৬ লোকগণনায় যেখানে প্রত্যহ যান চলাচল ছিল ২৭,৪০০ ও এক লক্ষ কুড়ি হাজার মানুষ যাতায়াত করতেন, সেখানে বর্তমানে লক্ষাধিক যানবাহন ও দেড় লক্ষাধিক মানুষের নিত্য যাতায়াত। ১৯৬৫-র ১৪ জুন হাওড়া ব্রিজের নতুন নামকরণ হয় ‘রবীন্দ্র সেতু’। সেতুতে ট্রাম চলাচলের পঞ্চাশ বর্ষপূর্তির বছরে সেতুকে অতিরিক্ত চাপমুক্ত করতে ১৯৯৩-এ পাকাপাকি ভাবে ট্রাম লাইন তুলে ফেলা হয়। ২০০৬-এ বিশ্বের উল্লেখযোগ্য আলোকিত ব্রিজের এলিট ক্লাবে অন্তর্ভুক্তির কারণে লন্ডন ব্রিজ ও সিডনি হারবার ব্রিজের সঙ্গে উচ্চারিত হয় এই ব্রিজের নাম। ২০১৪-তে সিসাবিহীন ২৬ হাজার লিটার রঙে সাত মাস সময়ে রঞ্জিত হয়ে তা অন্য মাত্রা পায়। ২০১৮-য় এল ই ডি প্রযুক্তির আলোয় আরও মোহময় রূপ নেওয়া সেতুর ৭৫ বছর উপলক্ষে ভিক্টোরিয়া মেমোরিয়াল হল, টাটা স্টিল ও কলকাতা পোর্ট ট্রাস্টের উদ্যোগে হল ‘হাওড়া ব্রিজের ৭৫ বর্ষ’ পালন অনুষ্ঠান ও প্রদর্শনী (চলবে ২৮ ফেব্রুয়ারি পর্যন্ত)। কলকাতার দুই আইকন হাওড়া ব্রিজ ও ভিক্টোরিয়া মেমোরিয়াল হল। তাদের এহেন সম্মিলনে আয়োজিত প্রদর্শনীতে সংক্ষিপ্ত তথ্যসহ অল্প কয়েকটা ছবি বিস্ময় জাগায়।\n১৯৮১-তে কর্মসূত্রে বীরভূমে তিলপাড়া ব্যারেজের কাছে ডেরা বাঁধতে হয়েছিল মণীন্দ্র গুপ্তকে, আর তাতেই লেখা হয়ে উঠেছিল তাঁর আশ্চর্য স্মৃতিকথা অক্ষয় মালবেরী-র প্রথম পর্ব। এর পর দ্বিতীয় ও তৃতীয় পর্ব জুড়েও সেই অখণ্ড অনুভূতিময় স্মৃতিগদ্য। পাশাপাশি একের পর এক প্রবন্ধসংকলন চাঁদের ওপিঠে, পরবাসী, কুড়ানী ও দারুমাসান, জনমানুষ ও বনমানুষ-এর গদ্যে অন্তর্মুখী ঋজুতার সঙ্গে সকৌতুক উষ্ণতার বিরল সমাহার। কবিতাগ্রন্থাদির মধ্যে টুংটাং শব্দ নিঃশব্দ রবীন্দ্রপুরস্কার ও বনে আজ কনচের্টো সাহিত্য অকাদেমি সম্মানে ভূষিত। শিল্পীর জীবন নিয়ে লিখেছেন রং কাঁকর রামকিঙ্কর। সাম্প্রতিক দুটি উপন্যাস নুড়ি বাঁদর ও নেংটি। ছবিও আঁকতেন তিনি। বরিশালের গৈলা গ্রামে জন্মানো (১৯২৬) মানুষটির পরবর্তী জীবন কেটেছে শিলচর ও কলকাতায়। ভারতীয় সেনাবাহিনীতে ছিলেন, যুদ্ধশেষে কলকাতায় ফিরে যন্ত্র-নকশার শিক্ষক হন। চলে গেলেন নিঃশব্দে। স্মরণ ৫ মার্চ সন্ধ্যা ৬টায় মহাবোধি সোসাইটি হলে, ‘আদম’ পত্রিকার উদ্যোগে, তাঁকে নিয়ে পত্রিকাটির একটি স্মারক-সংখ্যাও প্রকাশ পাবে।\nআসিফ খান দেহলভি। পেশা গল্প বলা। হারিয়ে যাওয়া দিনের, গঙ্গা-যমুনা তেহজিবের কিস্সা বলেন তিনি। আদিম পুরাণকথকের পেশা কেন বেছে নিয়েছেন, এর জবাবে দিল্লি ক্যারাভানের প্রতিষ্ঠাতা, ইতিহাসের ছাত্র, আপাদমস্তক সুফি-ঘরানায় বিশ্বাসী আসিফ বলেন, এই দেশের শিকড়ের সন্ধান দিতে পারে শুধু আখ্যান আর রুবারু— মুখোমুখি সংলাপ। আসিফ দেহলভি (সঙ্গের ছবি) কলকাতায় আসছেন ‘শাম-এ-আওধ’ নিয়ে, ২৪ ফেব্রুয়ারি বিকেল ৪.৩০ থেকে ৬.৩০, আইসিসিআর যামিনী রায় গ্যালারিতে। উদ্যোগে ক্যালকাটা ক্যারাভান ও আইসিসিআর। সঙ্গে থাকবেন আখতারনামা-র লেখক শামিম আহমেদ, আওধ রাজবংশের শাহানশা মির্জা, সুপর্ণা দেব, নবনীতা মুখোপাধ্যায় প্রমুখ।\nআন্তর্জাতিক কলকাতা বইমেলার বয়স হল ৪২। কিন্তু একশো বছর আগেও বইমেলা? ১৯১৮ সালের এপ্রিল মাসে বঙ্গীয় জাতীয় শিক্ষা পরিষৎ-এর (প্রতিষ্ঠা ১৯০৬) উদ্যোগে পালিত হয় ‘শিক্ষা সপ্তাহ’। এই অনুষ্ঠানের অঙ্গ হিসাবে ছিল দুটি প্রদর্শনী। একটি শিল্প-প্রদর্শনী, অপরটি বইয়ের প্রদর্শনী। ‘বইমেলা’ নামের প্রচলন না হলেও সেই বইয়ের প্রদর্শনীতে কলকাতার বিশিষ্ট প্রকাশকরা যোগ দিয়েছিলেন। পরিষৎ কর্তৃপক্ষের মতে, সেটিই কলকাতার প্রথম ‘বইমেলা’, এমনকী সম্ভবত ভারতেরও প্রথম। এ-বার তারই শতবর্ষ উদ্‌যাপন করছে পরিষৎ। নিজ প্রাঙ্গণে, ২১-২৫ ফেব্রুয়ারি, রোজ ১১-৭টা। ২১ ফেব্রুয়ারি বিকেল ৫টায় মেলার উদ্বোধন করবেন শঙ্খ ঘোষ। ২২-২৫ প্রতি দিন বিকেলে থাকবে বই সংক্রান্ত নানা বিষয়ে বক্তৃতা। বলবেন সৌরীন ভট্টাচার্য, রামকুমার মুখোপাধ্যায়, স্বপন চক্রবর্তী।\n২০১৫-য় সাড়া-জাগানো উপন্যাস লিখেছিলেন কলকাতার সাহেবি আমলের ভূতেদের নিয়ে (গোস্টস অব ক্যালকাটা)। সেবাস্টিয়েন অর্টিজ ছদ্মনামের আড়ালে রয়েছেন ফ্যাব্রিস এতিয়েন, কয়েক বছর আগে যিনি ছিলেন কলকাতার ফরাসি কনসাল। এই সদ্য আবার ঘুরে গেলেন মহানগরে। পার্ক স্ট্রিটের আলিয়ঁস ফ্রঁসেজ-এ প্রকাশিত হল তাঁর নতুন বই বার্মিজ পোর্ট্রেটস (সম্পর্ক)। সেবাস্টিয়েন শোনালেন তাঁর কলকাতা আর ইয়াঙ্গনের অভিজ্ঞতা, কীভাবে দুটো শহরেই ইংরেজদের প্রভাব থেকেছে। জানালেন, কলকাতার রাইটার্স বিল্ডিংস আর ইয়াঙ্গনের সেক্রেটারিয়েটের স্থপতি একই ব্যক্তি! ইয়াঙ্গনের ট্যাক্সিচালক, যৌনকর্ম়ী, ফটোগ্রাফিক স্টুডিয়োর মালিক, যুবক চিত্রশিল্পী— এমন সব সাধারণ মানুষের দিনলিপি ফুটে উঠেছে সেবাস্টিয়েনের উনিশটি গল্পে। বিভিন্ন গল্পে দীর্ঘ ছায়া ফেলেছে মায়ানমারের গণতান্ত্রিক আন্দোলন ও তার নেত্রী আউং সান সু কি।\nবাঙালির ইতিহাসের অভাব নিয়ে বঙ্কিমচন্দ্রের চেতাবনির পর সচেতন বাঙালি ইতিহাস বড় কম লেখেনি। প্রাচীন ও মধ্যযুগের পাশাপাশি আলো পড়েছে আধুনিক ইতিহাসেও। তবে সামগ্রিক অবলোকনের শেষ উদ্যোগের পর কেটে গিয়েছে অর্ধশতক— নরেন্দ্রকৃষ্ণ সিংহ সম্পাদিত দ্য হিস্টরি অব বেঙ্গল (১৭৫৭-১৯০৫) প্রকাশিত হয়েছিল ১৯৬৭ সালে। কলকাতা বিশ্ববিদ্যালয়ের পর এ-বার এগিয়ে এসেছে এশিয়াটিক সোসাইটি। সব্যসাচী ভট্টাচার্যের সম্পাদনায় তিন খণ্ডে পরিকল্পিত হয়েছে ‘আধুনিক বাংলার ইতিহাস’। দেশবিদেশের প্রায় সত্তর জন ইতিহাসবিদ এই প্রকল্পে যুক্ত হয়েছেন। সম্প্রতি সোসাইটি আয়োজিত কর্মশালায় ত্রিশ জন গবেষক তাঁদের প্রবন্ধ পেশও করেন। সব্যসাচীবাবুর কথায়, গত অর্ধশতকে ইতিহাস রচনার পদ্ধতিতে নানা পরিবর্তন ঘটেছে এবং বহুমাত্রিক অন্বেষণ তার বিষয়বস্তু হয়েছে। এই প্রকল্পে তাই তিনি বহুমাত্রিক ইতিহাসচর্চার উপরই জোর দিচ্ছেন।\nদেশে পা রাখলে ‘রেড কার্পেট’ অপেক্ষা করে থাকবে ওঁর জন্য, বলা হয়েছিল। সেটা আশির দশক, কেনিয়ার একনায়ক মোয়ি-র জমানায় বুঝে নিতে অসুবিধে হয়নি, ইঙ্গিতটা কী। ‘অন্য রকম’ নাটক লেখার জন্য ’৭৭-এর শেষে বিনা বিচারে জেলবন্দি হয়ে ছিলেন এক বছর, এ-বার আর স্বদেশেই ফিরতে পারলেন না গুগি ওয়া থিয়োঙ্গো। ডেভিল অন দ্য ক্রস উপন্যাসের লেখক নির্বাসিত জীবন কাটিয়েছেন ইংল্যান্ড-আমেরিকায়, তুলনামূলক ও আফ্রিকান সাহিত্য পড়িয়েছেন একগুচ্ছ বিশ্ববিদ্যালয়ে। জেলে বইপত্র মিলত না, কাগজ বলতে টয়লেট পেপার, তাতেই লিখেছিলেন উপন্যাস। তার চেয়েও বড় কথা, সিদ্ধান্ত নিয়েছিলেন, ইংরেজিতে আর নয়, মাতৃভাষা গিকুয়ু-তে লিখবেন এখন থেকে। মাতৃভাষা, আফ্রিকা, এই মহাদেশের সাহিত্য, মানবাধিকার, সাধারণ মানুষ— এই তাঁর লেখালিখি আর বেঁচে থাকার অবলম্বন, গুগি বলছিলেন কলকাতায় বসে। প্রকাশিত হল ওঁর নতুন বই সিকিয়োর দ্য বেস (সিগাল বুকস), সিগাল ফাউন্ডেশন ফর দি আর্টস ও ভিক্টোরিয়া মেমোরিয়াল আয়োজন করেছিল ওঁকে ঘিরে এক অপূর্ব কথা-সন্ধ্যার। সেখানে গুগি বললেন রবীন্দ্রনাথ, মহাভারত নিয়েও। এই জানুয়ারিতে আশি-পেরনো মানুষটির কলম ও বাক এখনও সপ্রতিভ। সঙ্গে তাঁরই ছবি।\n১৯৯৪ সালে প্রখ্যাত ইতিহাসবিদ নিশীথরঞ্জন রায় প্রয়াত হওয়ার পর ১৯৯৬ সাল থেকে তাঁরই প্রতিষ্ঠিত সংস্থা ‘সোসাইটি ফর প্রিজারভেশন, ক্যালকাটা’ প্রতি বছর নিশীথরঞ্জন রায় স্মারক বক্তৃতার আয়োজন করে আসছে। এই বক্তৃতা নানা বিষয়ের উপর হলেও, মুখ্যত এই ঔপনিবেশিক শহরের ঐতিহ্যের কথা মনে রেখে বিষয় নির্বাচন করা হয়। এই ঐতিহ্য আমরা প্রতিনিয়ত প্রত্যক্ষ করি, কিন্তু যা দেখি তার বাইরেও কিছু বিষয় অবজ্ঞাত এবং উপেক্ষিত থেকে যায়। এ-বছরে তাই নিশীথরঞ্জন রায় স্মারক বক্তৃতার বিষয় ‘কলকাতার ভূগর্ভের উপেক্ষিত ঐতিহ্য’, বলবেন আলাপন বন্দ্যোপাধ্যায়। ২৪ ফেব্রুয়ারি সন্ধ্যা ৬টায় পশ্চিমবঙ্গ বাংলা আকাদেমি সভাগৃহে আয়োজিত এই অনুষ্ঠানে সভাপতিত্ব করবেন সংস্থার সভাপতি অরুণ বন্দ্যোপাধ্যায়।\nবছর দশেক বয়সে পিতৃবিয়োগের পর কৃষ্ণনগর বাসের পাট চুকিয়ে চলে আসতে হয়েছিল রেলকর্মী দাদার কর্মস্থল হাওড়ার শিবপুরের শালিমারে। ম্যাট্রিকের পর কলকাতার রিপন কলেজ থেকে বি এসসি। অধ্যাপক-পুত্র হলেও বাসনা ছিল শিল্পসাধনার। শুরুতে শিবপুর বাজারে একটি আটাকল বসান, আটার ব্যবসা বন্ধ হয়ে গেল পঞ্চাশের মন্বন্তরে। পরের বছরেই শালিমারে গড়লেন ইঞ্জেকশনের অ্যামপুল তৈরির কারখানা। শেষে ১৯৪৫ সালে সূত্রপাত সেই প্রতিষ্ঠানের যার জন্য পরবর্তী কালে বাংলার অন্যতম সফল শিল্পপতি হিসাবে দেশজোড়া খ্যাতির অধিকারী হন প্রকৃতিনাথ ভট্টাচার্য। নরেন্দ্রপুরে দশ বিঘা জমিতে গড়ে উঠল শালিমার কেমিক্যাল ওয়ার্কস-এর নারকেল তেল তৈরির কারখানা। একে একে হায়দরাবাদে আরও তিনটি। শিল্পপতি প্রকৃতিনাথের ছিল শিবপুর অন্ত প্রাণ। শিবপুরের সব গঠনমূলক ও সেবামূলক প্রয়াসে ছিলেন ওতপ্রোত, মুক্তহস্ত। ১৯৮৮ সালে তিনি প্রয়াত হন। জন্মশতবর্ষে সম্প্রতি তাঁকে স্মরণ করলেন তাঁরই স্কুল শিবপুর দীনবন্ধু ইনস্টিটিউশনের (মেন) প্রাক্তনীরা।\n‘ক্লাব’ মানে শুধু আড্ডা, খেলাধুলা, খাওয়াদাওয়া বা ফুর্তিই নয়, ক্লাব মানে কৃষ্টি, সংস্কৃতিও! ক্লাবগুলোর মধ্যে মেলবন্ধন এবং বাংলা নাটকের প্রসারের উদ্দেশ্যে ২০০৩ সালে প্রথম আউটরাম ক্লাব আরও পাঁচটি ক্লাবকে নিয়ে নাট্যোৎসবের সূচনা করে। পরে আরও দুটো ক্লাব যোগ দেয়। মোট আটটি প্রতিষ্ঠান সম্মিলিত ভাবে— ক্যালকাটা ক্লাব, আউটরাম ক্লাব, ক্যালকাটা রোয়িং ক্লাব, লেক ক্লাব, ডালহাউসি ইনস্টিটিউট, ক্যালকাটা ইন্টারন্যাশনাল ক্লাব, ইন্ডিয়ান লাইফ সেভিং সোসাইটি এবং দক্ষিণ কলিকাতা সংসদ— চার দিন ধরে আটটি স্বল্পদৈর্ঘ্যের নাটক নিয়ে প্রতি বছর ফেব্রুয়ারির তৃতীয় বা চতুর্থ সপ্তাহে এই উৎসবের আয়োজন করে। এ-বছর এই নাট্যোৎসব দেখা যাবে ২১-২৪ ফেব্রুয়ারি, উত্তম মঞ্চে। অভিনেতারা সবাই এই আট ক্লাবের সদস্য-সদস্যা এবং পরিবার থেকে। গত চোদ্দো বছর ধরে এই উৎসবে অভিনয় জগতের বিশিষ্টরা আতিথ্য গ্রহণ করেছেন যেমন, তেমনই আবার সম্মানিতও হয়েছেন।\nস্কটিশ চার্চ কলেজিয়েট স্কুল ও আনন্দমোহন কলেজের প্রাক্তনী বিডন স্ট্রিট ভোলানাথ ধামের অজয় দত্ত জ্ঞান হওয়ার পর থেকেই বাবা যাদবলাল ও জ্যাঠামশাই মাধবলালকে দেখতেন কালীপুজোর আগে ফানুস সৃজনে, যা পুজোর দিন বিকালে ছাড়া হত। ছ’সাত বছর বয়সে ফানুস কাগজের ছাঁট নাড়াঘাটা ও তৈরিতে সহায়তা করতে করতেই আগ্রহ, ছোটপিসিমা গৌরীর সহায়তায় পঞ্চম শ্রেণির বার্ষিক পরীক্ষার পর প্রথম ফানুস তৈরি করা। বাবা কিছু ভুলত্রুটি সংশোধন করে দিয়েছিলেন, তবে হতাশ করেননি। লাট্টু বেলুন কেটলি বল তারা ফুটবল ফানুসের সঙ্গে স্বাধীনতার পঞ্চাশ উপলক্ষে বিশেষ ফানুস, এ-ছাড়া নতুন যোগ করেছেন ঘড়ি, মিকি মাউস, রাশিচক্র, ট্রাইবাল মুখোশ, অ্যানিমেশন প্রিন্টিং। ভবিষ্যতে পশুপাখিদের রূপ দিতে চান ফানুসে। আগে সুইডেন অস্ট্রিয়া নরওয়ে-র টিসু কাগজে কাজ করলেও এখন চিন ও ভারতের কাগজেই তৈরি করেন। ১৭-১৮ ফেব্রুয়ারি নিজের বাড়িতে ফানুস কর্মশালা করলেন ‘হামদোস্তি’-র আয়োজনে ইন্ডিয়া ফাউন্ডেশন ফর দ্য আর্ট-এর সহায়তায় ‘চিৎপুর লোকাল আর্ট ফেস্টিভ্যাল’— টেলস অব চিৎপুর’-এর অঙ্গ স্বরূপ অনুরাধা পাঠকের প্রজেক্ট ‘কোর্টইয়ার্ড অ্যাক্টিভিটি অ্যান্ড সোশ্যাল স্ট্রাকচার’ হিসাবে। সেই ফানুস ছাড়া হবে ২৫ ফেব্রুয়ারি বিকাল ৫টায় বেনিয়াটোলার অমৃতলাল দাঁ দেবোত্তর এস্টেটের হেমকুটিরে। এ-ছাড়া যাদবপুর বিদ্যাপীঠে ২১ ফেব্রুয়ারি বইমেলাতেও উড়বে তাঁর তৈরি ফানুস।\nTAGS : Kolkatar Korcha Howrah Bridge Diamond jubilee


অদৃশ্য আকর্ষণ। - জীবন গড়ি প্রযুক্তির সুরে ♫\nলেখা শুরু করুন\n_মুক্তপাঠ: শিখুন ইচ্ছেমত\nশিক্ষা সংক্রান্ত ওয়েবসাইট\n_প্রাথমিক ও গণশিক্ষা মন্ত্রনালয়\n_প্রাথমিক শিক্ষা অধিদপ্তর\n_মাল্টিমিডিয়া ক্লাসরুম মনিটরিং\n_টিচার্স এসোসিয়েশন অব বাংলাদেশ\nHome কবিতাগুচ্ছ অদৃশ্য আকর্ষণ।\nUnknown 6:17:00 PM কবিতাগুচ্ছ,\n____মোঃ কামাল হোসেন।\nএকি অদৃশ্য আকর্ষণ\nতাই মন করে চনমন।\nআরাধনা তোমাকে ঘিরে\nআজ ধ্যান মন সবই,\nতবুও চাহিতে হয় ফিরে।\nযত দূর যাই শুধু মন,\nতোমারি রুপের আলিঙ্গণ\nদৃষ্টি পুড়ে হলো ছারখার\nআসা শ্রাবণের খরতাপে,\nদিশাহারা হই যে বার বার।\nজানি হবেনা বাসনা পূরন,\nসর্প-কল্পনাই করে দংশন।\nশুধু ভাবি একি সম্ভব?\nদূর দিগন্তে যার বসবাস,\nফিরবেনা জানি অসম্ভব।\nতোমার জন্য করি পন,\nজীবন দিতে পারি বিসর্যন।\nকষ্ট আমার হীনরাতের সঙ্গী\nজাগরনে মিশে আছো,\nতুমি আমার সেই প্রিয়সি।\nTags # কবিতাগুচ্ছ\nBy Unknown на 6:17:00 PM\nইনফোটেকলাইফ.কম এর তালিকা ভুক্ত একজন লেখক ও কলামিস্ট।\nতাঁর লেখা আপনাদের ভাল লাগলে অবশ্যই নিচে কমেন্ট বক্সে কমেন্টস করে দয়া করে আমাদের উৎসাহিত করবেন। এই ওয়েবসাইটের কোন লেখকের বিরুদ্ধে তাঁর লেখা নিয়ে আপনার কোন অভিযোগ থাকলে আপনি আমাদের অভিযোগ ডেস্ক-এ অভিযোগ করতে পারেন। ইনফোটেকলাইফ.কম কোন লেখকের বিতর্কিত লেখার দায়ভার বহন করেনা। তবে আপনার করা অভিযোগের সত্যতা প্রমানিত হলে উক্ত লেখককে অস্থায়ী কিংবা গুরুতর অভিযোগের ক্ষেত্রে স্থায়ীভাবে নিষিদ্ধ করা হতে পারে। ইনফোটেকলাইফ.কম এর সাথে যুক্ত থাকতে নিচের সামাজিক মাধ্যম গুলোতে Join,Like ও Follow করুন।\n১ লা জুলাই/২০১৮ থেকে সরকারি চাকরিজীবীরা গৃহঋণ পাবেন যেভাবে- আসুন জানি সব কিছু!\nসরকারি চাকরিজীবীরা মাত্র ৫ শতাংশ সরল সুদে ৭৫ লাখ টাকা পর্যন্ত গৃহনির্মাণ ঋণ পাবেন। উপসচিব থেকে সচিব পদমর্যাদা বা জাতীয় বেতন স্কেলের ...\nসরকারি চাকরিজীবীদের জন্য আসছে কঠোর বিধিমালা\nকোনো সরকারি চাকরিজীবী সরকারের অনুমোদন ছাড়া কোনো মিডিয়া কিংবা যোগাযোগ মাধ্যমে কোনো বক্তব্য দিতে পারবেন না, এমনই বিধান রেখে আসছে ক...\nআসছে কলেজ শিক্ষকদের বিশেষ বিসিএস\nবিশেষ বিসিএস পরীক্ষার মাধ্যমে সরকারি কলেজের শিক্ষক সঙ্কট নিরসনে বাংলাদেশ সরকারি কর্মকমিশনে (পিএসসি) চাহিদাপত্র পাঠানোর সিদ্ধান্ত নিয়েছ...\nপ্রথমিক সমাপনী পরীক্ষার চুড়ান্ত সময় সুচি! এক্ষনই শেয়ার করে রাখুন!\nআগামী ২০ নভেম্বর অনুষ্ঠিতব্য প্রাথমিক ও ইবতেদায়ি শিক্ষা সমাপনী পরীক্ষার সংশোধিত রুটিন ঘোষণা করেছে প্রাথমিক ও গণশিক্ষা মন্ত্রণালয়। রোববা...\nপিএসসি(PSC) ইংরেজী সাজেশন(প্রাথমিক শিক্ষা সমাপনী পরিক্ষা- ২০১৮) এন্ড মডেল টেস্ট\nপ্রাথমিক সমাপনী পরিক্ষা -২০১৮ (সুপার সাজেশন) ✪✪✪= অতিগুরুত্বপুর্ণ ✪✪= গুরুত্বপুর্ণ ✪= মুটামুটি @@@@ Seen Pass...\nArchive July (15) June (25) May (83) April (4) March (5) February (13) January (1) December (5) November (7) October (6) September (5) August (11) July (24) June (1) May (7) April (9) March (13) February (8) January (1) November (2) October (9) September (4) August (8) July (9) June (14) May (9) April (14) March (1) February (8) January (6) December (6) November (25) October (41) September (50) August (30) July (25)\nAyuwage অনলাইন ইনকাম আন্তর্জাতিক ই-বুক ডাউনলোড ইউএসএসডি কোড ইন্টারনেট ইন্টারনেটে আয় ইলুমিনাতি উইন্ডোজ এইচ.এস.সি এইচটিএমএল এডসেন্স এন্টিভাইরাস এন্ড্রয়েড এন্ড্রয়েড এ্যপস এফিলিয়েট মার্কেটিং এ্যামাজন এফিলিয়েট এ্যালেক্সা(Alexa)র‌্যাঙ্কিং ওয়েব এড্রেস ওয়েব ডিজাইন কবিতাগুচ্ছ কম্পিউটার গনিত গবেষণা গুগল+ চাকরী আছে চাকুরী বিধি জাতীয় পতাকা জাতীয় সংগীত জি-মেইল জিকা(ZIKA) ভাইরাস জেএসসি/জেডিসি টিপস এন্ড ট্রিকস্ ডাউনলোড তথ্য-বিচিত্রা পরীক্ষা প্রস্তুতি পাইলস ও নিরাময় পিটিসি আর্নিং পে-স্কেল প্রাথমিক শিক্ষক আন্দোলন প্রাথমিক শিক্ষা প্রাথমিক সমাপনী প্লাগিন ফটোশপ ফটোশপের জাদু ফেসবুক বাণী চিরন্তনী বিজ্ঞপ্তি বিজ্ঞান ও বিষ্ময় বিবিধ বিশ্ববিদ্যালয় বৃত্তি ফলাফল বেতন ও ভাতা ব্যক্তিত্ব ব্লগিং ব্লগিং টিউটোরিয়াল ভিডিও মধ্যপ্রাচ্য মানবিক আবেদন মুক্ত-বাক মুসলিম বিশ্ব লেখা-পড়া শর্টকাটভাইরাস শাস্বতঃসুন্দর শিক্ষক আন্দোলন শিক্ষকের কলাম শিক্ষা-শিক্ষকতা সফটওয়্যার সংবাদ সার্চ ইঞ্জিন অপটিমাইজেশন(এসইও) সি.ভি স্বাস্থ্য তথ্য স্যু (tsū)\nসম্পাদক ও কলামিস্ট\nআমি মোঃ আজাদ মিয়া। পেশায় একজন প্রাথমিক সহকারি শিক্ষক ও প্রশিক্ষক (ইংরেজী)। শিক্ষা বিষয়ক লেখালেখির পাশা-পাশি ফেসবুকে আমাদের একটি Group আছে যার নাম শিক্ষক কণ্ঠস্বর। যাতে আমি নিয়মিত শিক্ষা বিষয়ক পোস্টগুলো শেয়ার করে থাকি। ইনফোটেকলাইফ আপনাদের ব্লগ। আপনাদের ভালবাসাই আমাদের এগিয়ে যাওয়ার অনুপ্রেরণা।\nফেসবুক । টুইটার । ইনস্টাগ্রাম। গুগল+ । ইউটিউব\nC.E.O & Admin\nআমি মোঃ গুলজার হুসাইন। পেশায় একজন প্রাথমিক সহকারি শিক্ষক ও প্রশিক্ষক (ইংরেজী)। ব্লগিং ও ইউটিউবিং আমার নেশা ও পেশা। এই দু’টো ছাড়া একটি মুহুর্ত আমি কল্পনাও করতে পারিনা। ইনফোটেকলাইফ আপনাদের ব্লগ। আপনাদের ভালবাসাই আমাদের এগিয়ে যাওয়ার অনুপ্রেরণা।\nসহ.সম্পাদক ও লেখক\nআমি মোঃ রিয়াজ হোসেন। পেশায় একজন প্রাথমিক সহকারি শিক্ষক ও অনলাইন রাইটার(প্রযুক্তি)। ব্লগিং ও সোসাল মিডিয়া (ফেসবুক) এনালাইজ আমার নেশা ও পেশা। এই দু’টো ছাড়া একটি মুহুর্ত আমি কল্পনাও করতে পারিনা। ইনফোটেকলাইফ আপনাদের ব্লগ। আপনাদের ভালবাসাই আমাদের এগিয়ে যাওয়ার অনুপ্রেরণা।\n©All Rights Reserved and Registered™ by infotechlife.com®


তিনি বলেন, ডা. জাফরুল্লাহ চৌধুরী বিএনপির কেউ নন, তিনি দলের একজন শুভাকাঙ্ক্ষী। এ ধরণের বক্তব্য তিনি মিডিয়ায় না দিয়ে দলীয় ফোরামে বলতে পারতেন।\nশনিবার (২৬ জানুয়ারি) বেলা ১১টায় রাজধানীর নয়াপল্টনে দলীয় কার্যালয়ে অনুষ্ঠিত এক সংবাদ সম্মেলনে রুহুল কবির রিজভী এসব কথা বলেন।\nএসময় বিএনপির ভাইস চেয়ারম্যান ডা. এ জেড এম জাহিদ হোসেন, শওকত মাহমুদ, বিএনপি নেতা আব্দুস সালাম আজাদ, মুনীর হোসেন, বেলাল আহমদ, আমিনুল ইসলাম প্রমুখ উপস্থিত ছিলেন।\nবিএনপির মুসলিম লীগের মতো বিলীন হয়ে যেতে পারে আওয়ামী লীগের সাধারণ সম্পাদক ওবায়দুল কাদেরের এমন আশঙ্কার পরিপ্রেক্ষিতে রিজভী বলেন, বিএনপিকে নিয়ে তার এই মাথাব্যথা বিস্ময়কর মনে হচ্ছে। এটা মায়ের চেয়ে মাসির দরদ বেশির মতো।\nতিনি বলেন, খালেদা জিয়া ও তারেক রহমানের নেতৃত্বে বিএনপি ঐক্যবদ্ধ আছে। আওয়ামী লীগতো ভেতর থেকে ভেঙে চুপসে গেছে। সে কারণে তাদের পুলিশের ওপর নির্ভর হয়ে রাতের আঁধারে জাল ভোট দিয়ে ব্যালট বাক্স পূর্ণ করতে হয়েছে।\nবিএনপির এ নেতা আরও বলেন, কারাগারে খালেদা জিয়ার থাকার জায়গার কোনো পরিবর্তন হয়নি। অস্বাস্থ্যকর, স্যাঁতসেঁতে, ধুলাবালিতে আকীর্ণ কক্ষে তাকে বাস করতে বাধ্য করা হচ্ছে।\n৩০ ডিসেম্বর ভোটে জনগণ কিংবা আওয়ামী লীগের বিজয় হয়নি দাবি করে রুহুল কবির রিজভী বলেন, বিজয়ী হয়েছে জনপ্রশাসন ও আইন-শৃঙ্খলা বাহিনীর। গণতন্ত্রকে ধ্বংস করে গতকাল প্রধানমন্ত্রীর ভাষণ জনগণের সঙ্গে নিচুমানের সেন্স অব হিউমার।\nজাপার মনোনয়ন ফরম বিতরণ শুরু রোববার


মাসের পর মাস বন্ধ বেতন! বিপাকে হাওড়ার বিভিন্ন স্কুলের আংশিক সময়ের শিক্ষক-শিক্ষিকারা - Uluberia Sambad Your SEO optimized title\nমাসের পর মাস বন্ধ বেতন! বিপাকে হাওড়ার বিভিন্ন স্কুলের আংশিক সময়ের শিক্ষক-শিক্ষিকারা\nনিজস্ব সংবাদদাতা : করোনার জেরে দীর্ঘদিন ধরে বন্ধ স্কুল। আর তার জেরেই চরম বিপাকে পড়েছেন হাওড়ার বিভিন্ন বিদ্যালয়ের আংশিক সময়ের শিক্ষক-শিক্ষিকারা। উল্লেখ্য, রাজ্যের বিভিন্ন বিদ্যালয়ের পরিচালন সমিতিই অস্থায়ী ভিত্তিতে পার্ট টাইম শিক্ষক নিয়োগ করেন। তাঁদের ৫০০ থেকে ৩০০০ টাকা পর্যন্ত বেতন দেওয়া হয়।\nআংশিক সময়ের শিক্ষক হলেও কেউ ১৫ বছর আবার কেউবা ৫ বছর ধরে শিক্ষকতার কাজ করে চলেছেন। বিদ্যালয়ের নিজস্ব ফান্ড থেকেই তাঁদের বেতন দেওয়া হয়। দীর্ঘদিন ধরে বন্ধ স্কুল। আর তার জেরে বেশিরভাগজনেরই বেতন মিলছে না বলে অভিযোগ। স্কুল পার্ট টাইম টিচার অ্যাসোসিয়েশনের (SPTTA) হাওড়া জেলার সভাপতি কার্তিক মারিক বলেন, “বন্ধ বেতন। এমনকি করোনার জেরে গৃহ শিক্ষকতাও বন্ধ। তাই এখন আমাদের কোনো রোজগার নেই। কীভাবে সংসার চালাবো বুঝতে পারছিনা।”\nকার্তিক বাবুর কথায়, “কলেজের অতিথি অধ্যাপক ও আংশিক সময়ের অধ্যাপকগণও আমাদের মতো কলেজ কর্তৃপক্ষ দ্বারা নিযুক্ত হন। তাঁদের সরকার স্থায়ীকরণ করেছেন। কিন্তু, স্কুলের আংশিক সময়ের শিক্ষকদের কাজের কোনো স্থায়ীত্ব নেই। অথচ আমাদের একজন স্থায়ী শিক্ষকের সমান ক্লাস করতে হয়।”\nগত ২০১৯ সাল থেকে মুখ্যমন্ত্রী, শিক্ষামন্ত্রী, বিকাশভবনে একাধিকবার স্থায়ীকরণের দাবি জানিয়েও কোনো সুরাহা মেলেনি বলে অভিযোগ কার্তিক মারিকের। মহামারীর এই কঠিন পরিস্থিতিতে তাঁদের আপদকালীন সাহায্য করুক রাজ্য সরকার —চান এরাজ্যের কয়েক হাজার আংশিক সময়ের শিক্ষক।\nTagged Howrah, Teacher\n← বিশুদ্ধ অক্সিজেনের সন্ধান দিচ্ছে গ্রামীণ হাওড়ার ‘নার্সারি গ্রাম’, ভুরগেড়িয়া জুড়ে সবুজের সমাহার\nহাওড়া গ্রামীণ পুলিশ ও এসটিএফের যৌথ অভিযানে ধরা পড়ল ৪ দুষ্কৃতী, উদ্ধার প্রায় ১৫০ কেজি গাঁজা ও দু’টি গাড়ি →


চাঁপাইনবাবগঞ্জ জেলা যুবলীগের ত্রি-বার্ষিক সম্মেলন আজ – চাঁপাই দর্পণ\nPublished on : June 26, 2019 June 26, 2019 Published by : Ashraful Islam Ronju\nচাঁপাইনবাবগঞ্জ জেলা যুবলীগের ত্রি-বার্ষিক\nবাংলাদেশ আওয়ামীলীগের অংগ সংগঠন আওয়ামী যুবলীগের চাঁপাইনবাবগঞ্জ জেলা শাখার ত্রি-বার্ষিক সম্মেলন আজ বৃহস্পতিবার অনুষ্ঠিত হবে। নবাবগঞ্জ সরকারী কলেজের শহীদ মিনার চত্বরে এই সম্মেলনের প্রস্তুতি নেয়া হয়েছে। সম্মেলনে জেলা যুবলীগের কমিটি গঠনের জন্য যুবলীগের কেন্দ্রীয় কমিটির নেতৃবৃন্দ উপস্থিত থাকবেন। সম্মেলনের জন্য সকল প্রস্তুতি ইতোমধ্যেই সম্পন্ন করা হয়েছে। সম্মেলনের উদ্বোধন করবেন আওয়ামী যুবলীগের চেয়ারম্যান মোহাম্মদ ওমর ফারুক চৌধুরী। সম্মেলনে প্রদান অতিথি হিসেবে থাকবেন আওয়ামীলীগ কেন্দ্রীয় কমিটির যুগ্ম সাধারণ সম্পাদক ও সাবেক আওয়ামী যুবলীগের সাবেক চেয়ারম্যান এ্যাড. জাহাঙ্গীর কবির নানক, প্রধান বক্তা হিসেবে থাকবেন আওয়ামী যুবলীগের সাধারণ সম্পাদক মো. হারুনুর রশীদ। জেলা যুবলীগের সভাপতি আলহাজ্ব মো. মাসিদুর রহমানের সভাপতিত্বে বিশেষ অতিথি থাকবেন জেলা আওয়ামীলীগের সভাপতি আলহাজ্ব মঈনুদ্দিন মন্ডল, সাধারণ সম্পাদক ও সাবেক এমপি আব্দুল ওদুদ, চাঁপাইনবাবগঞ্জ-১ (শিবগঞ্জ) আসনের এমপি ডা. শামিল উদ্দিন আহমেদ শিমুল, চাঁপাইনবাবগঞ্জের সংরক্ষিত আসনের সংসদ সদস্য ফেরদৌসী ইসলাম জেসী, আওয়ামী যুবলীগের প্রেসিডিয়াম সদস্য মো. আব্দুস সাত্তার মাসুদ, মো. আনোয়ারুল ইসলাম আনোয়ার, আবু আহমেদ নাসিম পাভেল, রফিকুল ইসলাম সৈকত জোয়ার্দার। এবারের সম্মেলনে জেলা যুবলীগের সভাপতি পদে প্রার্থী হয়েছেন সাবেক ছাত্রনেতা সামিউল হক লিটন, দীর্ঘদিন ধরে সভাপতি পদে দায়িত্বে থাকা বর্তমান সভাপতি আলহাজ্ব মাসিদুর রহমান, দীর্ঘদিন ধরে সাধারণ সম্পাদক পদে দায়িত্বে থাকা বর্তমান সাধারণ সম্পাদক সিনিয়র সাংবাদিক শহীদুল হুদা অলক, মেসবাহুল সাকের জঙ্গী। সাধারণ সম্পাদক পদে প্রার্থী হয়েছেন সাবেক ছাত্রলীগ নেতা জিয়াউর রহমান তোতা, মো. আমানুল্লাহ বাবু, মো. মনিরুল ইসলাম (কাজল), সাকিউল ইসলাম সাকিল। এছাড়া অন্যান্য পদে প্রার্থী হয়েছেন অনেকেই।


০৭:৪৪ পিএম, ২৪ নভেম্বর, ২০২১\nবিশ্ব স্বাস্থ্য সংস্থার মতে, বর্তমান বিশ্বে ফুসফুসের ক্যান্সার সবচেয়ে মারাত্মক হয়ে উঠেছে। আর এ ক্যান্সারে আক্রান্ত হয়ে সারাবিশ্বে মৃত্যুর সংখ্যাও সবচেয়ে বেশি।আর এটির সবচেয়ে ভয়াবহ সংক্রমণ হচ্ছে ক্যান্সার।\nএ জন্য আজ জেনে নিন ফুসফুস ক্যান্সারের ৬ রিস্ক ফ্যাক্টর সম্পর্কে:\n১. ধূমপান: ধূমপান হচ্ছে ফুসফুসের ক্যান্সার হওয়ার সবচেয়ে বড় ঝুঁকির কারণ। আপনি যত বেশি ধূমপান করবেন, আপনার ঝুঁকি তত বেশি। ফুসফুসের ক্যান্সারে আক্রান্ত ১০ জনের মধ্যে প্রায় ৯ জনই পাওয়া যায় ধূমপায়ী বা প্রাক্তন ধূমপায়ী। আর অল্প বয়সে ধূমপান শুরু করলে এ ঝুঁকি আরও বেশি থাকে।\n২.প্যাসিভ স্মোকিং: অন্য লোকের সিগারেটের ধোঁয়া নিলে বা ধোঁয়ার মধ্যে শ্বাস নিলে তাকে প্যাসিভ স্মোকিং বা সেকেন্ড-হ্যান্ড ধূমপান বলে। আর এটি ফুসফুসের ক্যান্সারের ঝুঁকি আরও কিছুটা বাড়িয়ে দিতে পারে, যা আপনি নিজে ধূমপান করলেও এর চেয়ে ঝুঁকি অনেক কম থাকে।\n৩. বয়স: বয়স্ক ব্যক্তিদের মধ্যে ফুসফুসের ক্যান্সার বেশি দেখা যায়। ১০ জনের মধ্যে চারজনেরও বেশি এমন রোগীকে দেখা যায় যাদের বয়স ৭৫ বা তার বেশি। তবে ফুসফুসের ক্যান্সার অল্পবয়সিদেরও প্রভাবিত করতে পারে, কিন্তু ৪০ বছরের কম বয়সিদের ক্ষেত্রে তা বিরল।\n৪. রোগ প্রতিরোধ ক্ষমতা কম থাকলে অসুস্থতা বা চিকিত্সার কারণে রোগ প্রতিরোধ ক্ষমতা কমে গেলে ফুসফুস ক্যান্সারের ঝুঁকি বাড়াতে পারে।\n৫. পারিবারিক ঝুঁকি: যাদের পরিবারে বাবা-মায়ের ফুসফুসের ক্যান্সার থাকে, তাদের এটি হওয়ার ঝুঁকি কিছুটা বেশি থাকে। এ ছাড়া ভাই বা বোনের ফুসফুসের ক্যান্সার যদি অল্প বয়সে ধরা পড়ে, তাদেরও ঝুঁকি বেশি থাকে।\n৬. বায়ুদূষণ: সাম্প্রতিক গবেষণায় দেখা গেছে যে, বায়ুদূষণের কারণে ফুসফুসের ক্যান্সার হতে পারে। তবে জায়গাভেদে ও পৃথক ব্যক্তির ক্ষেত্রে এই ঝুঁকি বলাটা একটু কঠিন। সূত্র: ম্যাকমিলান ক্যান্সার সাপোর্ট\nএকুশে সংবাদ/ হাফিজ


স্থানীয় শাসন - ২ - 10 Minute School\nস্থানীয় শাসন - ২\nবর্তমানে বাংলাদেশে জেলার সংখ্যা কয়টি?\n১৯৮৩ সাল পর্যন্ত বাংলাদেশে জেলার সংখ্যা কত ছিল?\nস্থানীয় প্রশাসনে সচিব কার দ্বারা নিযুক্ত হন?\nস্থানীয় স্বায়ত্তশাসন প্রতিষ্ঠার উদ্দেশ্য কোনটি?\nতৃণমূলে ক্ষমতা বৃদ্ধি\nকেন্দ্রের ক্ষমতা বৃদ্ধি\nপ্রশাসনে দলীয় নেতাদের সম্পৃক্ত করা\nপুলিশ প্রশাসনকে শক্তিশালী করা\nস্থানীয় প্রশাসন কর্তৃপক্ষ প্রত্যক্ষভাবে কার নিয়ন্ত্রণাধীনে থাকে?\nবাংলাদেশ সরকারের গঠন প্রকৃতির দিক বিবেচনায়- i. স্থানীয় সরকার কেন্দ্রের নিয়ন্ত্রণে থাকে ii. স্থানীয় স্বায়ত্তশাসিত সরকার কেন্দ্রের নিয়ন্ত্রণমুক্ত iii. স্থানীয় সরকার বিকেন্দ্রীকরণের ফল নিচের কোনটি সঠিক?\nস্থানীয় শাসন ব্যবস্থার বৈশিষ্ট্যসমূহ হলো- i. পদসােপানভিত্তিক প্রশাসনিক ইউনিট ii. এলাকাভিত্তিক শাসন ব্যবস্থা iii. প্রত্যক্ষভাবে সরকারের নিয়ন্ত্রণাধীন নিচের কোনটি সঠিক?\nনিচের উদ্দীপকটি পড়ে প্রশ্ন দুটির উত্তর দাও: জনকল্যাণমূলক রাষ্ট্রে প্রশাসনযন্ত্রকে জনগণের দোরগােড়ায় পৌঁছে। দেওয়ার মহান লক্ষ্যকে সামনে রেখে প্রশাসনিক স্তরকে দুভাগে ভাগ করা হয়। এদের মধ্যে একটি ব্যবস্থাকে নেতৃত্ব সৃষ্টির সূতিকাগার বলা হয়ে থাকে। উদ্দীপকে কোন শাসনব্যবস্থাকে নির্দেশ করা করেছে?\nস্থানীয় শাসন ব্যবস্থা\nপার্বত্য আলিক শাসন ব্যবস্থা\nস্থানীয় স্বায়ত্তশাসিত ব্যবস্থা\nউদ্দীপকে উল্লিখিত শাসন ব্যবস্থার ক্ষেত্রে প্রযােজ্য- i.শাসন কর্তৃপক্ষ সরকার কর্তৃক নিয়ােগপ্রাপ্ত ও পরিচালিত হয় ii. প্রাদেশিক সরকারের একত্রীকরণ iii. সরকারের এজেন্ট বা প্রতিনিধি নিচের কোনটি সঠিক?\nরাষ্ট্রের কেন্দ্রীয় প্রশাসনের পাশাপাশি স্থানীয় শাসনব্যবস্থা গড়ে ওঠে কেন?\nধমীয় অনুশাসন প্রতিষ্ঠার জন্যে\nআইনের শাসন প্রতিষ্ঠার জন্যে\nশাসনব্যবস্থা সুষ্ঠুভাবে পরিচালনার জন্যে\nসরকারের জবাবদিহিতা নিশ্চিত করার জন্যে


আবার সনাতন ধর্মে প্রত্যাবর্তন! মহাযজ্ঞ করে মুসলিম থেকে হিন্দু হলেন যুবক\nCurrent India Features Lifestyle Mixed Topic Politics\nভারতে ইদানিং মুসলিম থেকে হিন্দুধর্মে রূপান্তরিত হবার ঘটনা বেড়েছে। যদিও আগে ছিল ব্যাপারটা উল্টো। গোঁড়া হিন্দুদের অনেকেই মুসলিম ধর্ম গ্রহণ করেছেন বিভিন্ন কারণে। তাদের উত্তরপুরুষরাই কি পুরোনো ধর্মে ফিরে যাচ্ছেন? অন্তত দাবি করছেন তারা এমনটাই। নাকি তাদের মুসলিম থেকে হিন্দুধর্মে ফেরানো হচ্ছে!\nসম্প্রতি দিল্লীর অধিবাসী এক মুসলিম যুবক রামলীলা ময়দানে ধুমধাম যজ্ঞ সহকারে মুসলিম ধর্ম ত্যাগ করে হিন্দুধর্মে ফিরলেন। যুবকের নাম ছবিতে আমির, ধর্মান্তরিত হয়ে তিনি অভয় নাম গ্রহণ করেছেন। আমির বলেছেন,”আমি মুসলিম সমাজ থেকে এলেও আমার পূর্বপুরুষরা হিন্দুই ছিলেন।”\nদিল্লীর কর্দমপুরীর অধিবাসী এই যুবক ওয়েল্ডিংয়ের কাজ করেন। সনাতন হিন্দু ধর্মের প্রতি অনেকদিন ধরেই নাকি অন্তরে টান অনুভব করছিলেন। তাই তাঁর এই সিদ্ধান্ত। কিন্তু এই সিদ্ধান্ত কি স্বতঃস্ফূর্ত নাকি কেউ প্ররোচিত করেছে? প্রশ্নটা ওঠাই স্বাভাবিক, উঠেছেও। অভয় নামধারী আমির জানিয়েছেন , “আমি বরাবরই হিন্দুধর্ম দ্বারা প্রভাবিত। ধর্ম পাল্টানোর ইচ্ছা অনেকদিন ধরেই ছিল। তাই সম্পূর্ণ স্বেচ্ছায় এই সিদ্ধান্ত নিয়েছি। আমাকে কেউ বাধ্য করেনি।”\nগত রবিবার রামলীলা ময়দানে ৫১ কুন্ড যজ্ঞ করে সাধুসন্তরা আমিরকে হিন্দুধর্ম গ্রহণ করিয়েছেন। এপ্রিলের। ১০ তারিখে মহন্ত দেশনা মন্দিরে তিনি পৈতে গ্রহণ করবেন। উল্লেখ্য, আমিরের এই হিন্দুধর্মে ফেরাকে স্বাগত জানিয়েছে বিজেপি। বিজেপির যুবমোর্চার সভাপতি হিমাংশু শর্মা এই অনুষ্ঠানে উপস্থিত ছিলেন। আনুষ্ঠানিক রীতি পালন ও গোত্রপ্রদান অনুষ্ঠানের মাধ্যমে অভয় ত্যাগী নামগ্রহণের পর তিনি আমিরের কপালে চন্দনের টিকা লাগিয়ে সনাতন ধর্মীয় বস্ত্র উপহার দিয়ে অভিনন্দিত করেন।\nফেলুদা সিরিজে নতুন ‘জটায়ু’ পরেশ রাওয়াল!\n‘মন্দিরে হামলাকারী মোর্তাজা সন্ত্রাসবাদী নয়, মনোরোগী’, দাবি অখিলেশের


সব সময়ে সর্বাধিক প্রভাবশালী গ্যাজেট কোনগুলি? | SalamWebToday\nসব সময়ে সর্বাধিক প্রভাবশালী গ্যাজেট কোনগুলি?\nএই দিনগুলিতে বড় হওয়া বা সত্যই, ২০০০ সালের শুরুর দিকে, আমরা, তথাকথিত ‘জেন নেক্সট’ কেবল টিভিতে দেখতে, এমন জিনিসগুলি নিয়ে বড় হওয়ার দুর্দান্ত সুযোগ হয়েছিল। একবার যখন একটি কালো গাড়ি কথা বলা দেখতে অসাধারণভাবে বেশ ছিল, তখনকার একই বৈশিষ্ট্যটি এখন এত সাধারণ যা চরম বিরক্তিকর।\nযদিও বেশিরভাগ বয়সে পপ সংস্কৃতি ভাল নাও হতে পারে, তবে আমরা একসাথে যা স্মরণীয় স্মৃতির সাথে মনে রাখতে পারি। আমাদের সবাই গ্যাজেটের সাথে থাকতাম এবং বিট পছন্দ করতাম। স্বীকারযোগ্য, আমাদের কাছে এখন ভাল কুলার, এবং সম্ভবত আরও দক্ষ স্টাফ রয়েছে, তবে পুরানো গ্যাজেটগুলির সাথে কাজ করে আমাদের নস্টালজিয়ার এমন একটি বিষয় যা অদূর ভবিষ্যতে কেবল আমাদের বর্তমান গ্যাজেটের জন্য প্রতিধ্বনিত হবে না।এবং এর একটি সহজ কারণ আছে; বিরলতার ফ্যাক্টর।\nএটি সম্পর্কে চিন্তা করুন, যে আজকাল প্রায় প্রত্যেকে এবং তাদের কুকুরের কাছেও একটি বা দু’টি স্মার্টফোন রয়েছে তবে দু’দশক আগে, আপনি পোলারয়েড ক্যামেরা, ক্যামকর্ডার বা অন্য কোনও আইকনিক গ্যাজেটের সাথে গুগল চোখের কোনও সাদৃশ্য খুঁজে পেতে আপনার যথেষ্ট বেগ পেতে হবে।\nআপনি যদি কানে হেডফোন লাগিয়ে এবং গান শুনে আপনার পরিবেশে ডুব দিতে চান, তবে এজন্য আপনাকে ধন্যবাদ দিতে হবে সনির ওয়াকম্যানকে।\nনামানুসারে এটির একটি পুরো সামাজিক প্রভাব রয়েছে, ১৯৭৯ সালে এটি উন্মোচিত হওয়ার পরে এই অত্যন্ত সফল পণ্যটি ব্যক্তিগত বিনোদনকে চিরতরে বদলে দিয়েছে। এটি আসার আগে, কেবল ঘরে বসে সংগীত উপভোগ করা যেত বা স্পিকারের মাধ্যমে রেকর্ড স্টোরে গান বাজানো হত। তবে ওয়াকম্যানের সাহায্যে আপনি যেখানেই যেতেন, আপনার সঙ্গীতকেও সাথে নিয়ে যেতে পারতেন এবং ভিড়ের মাঝে শুনতে পেতেন হেডফোন ব্যবহার করে।\n৮০-এর দশকের মাঝামাঝি সময়ে চালু হওয়া সত্ত্বেও, এটি ৯০ দশকের মাঝামাঝি সময়ে প্রচলন শুরু হয়েছিল, যখন সবাই ক্যাসেট থেকে কমপ্যাক্ট ডিস্ক বা সিডিতে স্থানান্তর শুরু করেছিল। এটি সত্যিই দুর্দান্ত ছিল ঐ সময়ে। ওয়াকম্যান যেভাবে সবাই উপভোগ করেছিল তা একইভাবে এটিতে হয় নি, মূলত কারণ, একটি ছোট ডিভাইসের সুবিধার পাশাপাশি ক্যাসেট এবং সিডির মধ্যে দামের পার্থক্যের তুলনায় আরও উন্নত মানের সাউন্ড ছিল না।\nমটোরোলা ডাইনাট্যাক / স্টারট্যাক / রজার\nআপনি যদি আপনার পকেটে সেলুলার ডিভাইস রাখতে উপভোগ করেন। তবে মটোরোলা আপনার ধন্যবাদ পাবার যোগ্য। আসুন প্রথমে, সত্যিকারের মোবাইল হ্যান্ডহেল্ড ফোন ডায়ানট্যাক যা ‘৭০ এবং‘ ৮০ এর দশক থেকে শুরু করা যাক।\nএটি ছিল ১.১ কেজি ওজনের এবং চার্জ করতে ১০ ঘন্টা সময় লাগতো, কেবলমাত্র ৩০ মিনিটের টকটাইম সময় ছিল, তবে এই সত্যটি বিবেচনা করুন যে আগেকার সেলফোন ছিল ভারী স্যুটকেস এর মতো স্টাইলিশ, যাকে আপনি “মোবাইল” শব্দটি বলা থেকে ক্ষমা করতে পারেন।\nআমরা এখন ১৯৯৬ এ চলে যাই, যখন মটোরোলা কেবল মাইক্রোটিএসি-র উত্তরাধিকারী স্টারটিএসি উন্মোচন করেছে, এটি পরে ক্ল্যামশেল ফোনগুলির টেমপ্লেটে কী তে পরিণত হবে তার প্রথম সঠিক লক্ষণ। যদিও নতুন ফোনটি বহুলভাবে অনুরূপ ছিল, স্টারট্যাকটি কী সাফল্যের পথে পিছিয়েছিল তা হ’ল এটির কম দাম, এটি এখন পর্যন্ত সর্বাধিক জনপ্রিয় মোবাইল সেল ফোনগুলির হয়ে ওঠার পথ তৈরি করেছিল।\nএর পরে রয়েছে অ্যাপল আই ফোন, সামসং গ্যালাক্সি এবং আরও আধুনিক ফোন আসছে শিগ্রই। হয়তোবা আরও বিশ বৎসর পরে আমরা সেসব ঐতিহ্য নিয়ে ভাববো।


Few lesser known helpful facts of banana to keep heart strong dgtl - Anandabazar\nFew lesser known helpful facts of banana to keep heart strong dgtl\n১০ অগস্ট ২০১৮ ১৮:২৮\nহৃদরোগ ঠেকাতে ডায়েটে থাকুক কলা। ছবি: শাটারস্টক।\nআরে ওজনের কী হবে? একটি বড় কলা মানে ১২১ ক্যালোরি৷ ১৭ গ্রাম চিনি আছে তাতে৷ হোক না সে প্রাকৃতিক চিনি, ওজন বাড়ানোর ব্যাপারে তো সে বাজারি চিনির মতোই কাজ করবে আর ওজন বাড়লে যে হার্টও আর তত ভাল থাকে না, সে তো এখন ওপেন সিক্রেট৷ তার চেয়ে এত দিন যেমন শোনা গিয়েছিল, কম মিষ্টি ফল খাওয়া ভাল, তেমনই চালিয়ে যাওয়া উচিত, তাই তো?\n‘‘তা হলে শুনুন, অ্যামেরিকান হার্ট অ্যাসোসিয়েশনের মতে, মারাত্মক ওজন বা ডায়াবিটিস না থাকলে রোজ কলা খাওয়া ভাল৷ কম খরচে এত উপকারি খাবার খুব কমই আছে৷’’ জানালেন পুষ্টিবিদ বিজয়া অগ্রবাল।\nরক্তচাপ বশে রাখতে, হার্টকে সুস্থ রাখতে দিনে ৪৭০০ মিলিগ্রা পটাশিয়াম খাওয়া উচিত৷ বড় একটি কলায় আছে ৩৫০–৪০০ মিলিগ্রা পটাশিয়াম৷ কাজেই অন্য পটাশিয়ামসমৃদ্ধ খাবারের পাশাপাশি দিনে একটা করে কলা খাওয়াই যেতে পারে. বিজ্ঞানীদের মতে, দিনে কম করে ২৫ গ্রাম ফাইবার খেলে হৃদরোগের আশঙ্কা প্রায় ৪০ শতাংশ কমে যায়৷ নিয়ন্ত্রণে থাকে কোলেস্টেরল৷ একটি মাঝারি কলা খেলে দৈনিক এই চাহিদার প্রায় ১২ শতাংশ পূরণ হয়ে যায়৷ কলায় আছে ভিটামিন বি ৬৷ হার্টের শত্রু হোমোসিস্টিন নামে প্রোটিনের পরিমাণ কমাতে সে সিদ্ধহস্ত৷ একটা মাঝারি কলা খাওয়া মানে দিনে যতটা ভিটামিন সি দরকার তার প্রায় ১৫ শতাংশ পেয়ে যাওয়া৷ ভিটামিন সি–এর অনেক কাজ৷ ত্বক ভাল রাখার পাশাপাশি সে ভাল রাখে হার্টকে৷ আয়রন শোষণে সহায়তা করে কমায় অ্যানিমিয়ার প্রকোপ৷ কলায় উপস্থিত ফেনল নামের শক্তিশালী অ্যান্টিঅক্সিডেন্টের প্রভাবে বিভিন্ন ক্রনিক অসুখ, এমনকি, হার্টের অসুখেরও প্রবণতা কমে। কম খরচে সেরা পুষ্টির মন্ত্র। ছবি: শাটাকস্টক।\nভাবছেন, দিনে যেখানে ৪৭০০ মিলিগ্রা পটাশিয়াম খাওয়ার কথা, সেখানে একটা কলায় আর কী হবে বা কলা যাঁদের সহ্য হয় না, তাঁরা কী করবেন? চিন্তা নেই৷ আরও অনেক খাবারে হার্টের জন্য উপযোগী পটাশিয়াম আছে বেশ ভাল মাত্রায়৷ আছে ফাইবার ও ভিটামিন৷ সে সব আমরা খেয়েও থাকি৷ নীচের তালিকায় এক বার চোখ বুলিয়ে নিন৷\nবাড়াবাড়ি ডায়াবিটিস না থাকলে দিনে একটি করে কলা খান৷ হার্ট–শরীর–মন, সব ভাল থাকবে৷ ব্যায়ামের আগে বা পরে খেলে দ্বিগুণ তরতাজা হবেন৷ কলা টাটকা খান কি প্যানকেকে মিশিয়ে, উপকার একই৷ কলার পেস্ট বানিয়ে ফ্রিজে জমিয়ে তার উপর টাটকা মধু, আঙুর, কালোজাম দিয়ে বানান আইসক্রিমের পুষ্টিকর বিকল্প৷ দইয়ের পুষ্টি বাড়াতে চিনির বদলে কলা মেশান৷ কলা ফ্রিজে রাখুন৷ খোসা কালো হয়ে গেলেও দু’সপ্তাহের মতো টাটকা থাকবে৷\nFitness Tips Health Health Tips Bananaকলা


এবার তোমরা ঘরে ফিরে যাও: শিক্ষামন্ত্রী\nপ্রকাশ: ০৪ আগস্ট ২০১৮, ১৮:০৬\nঢাকা, ০৪ আগস্ট, এবিনিউজ : রাজধানী ঢাকায় বাসচাপায় দুই শিক্ষার্থী নিহতের ঘটনায় শিক্ষার্থীরা নিরাপদ সড়কের দাবিতে আন্দোলন করে আসছে। এই শিক্ষার্থীদের উদ্দেশ্যে শিক্ষামন্ত্রী নূরুল ইসলাম নাহিদ বলেছেন, শিক্ষার্থীদের দাবি যৌক্তিক। সরকার সব দাবি মেনে নিয়েছে। এবার তোমরা ঘরে ফিরে যাও। কিছু দাবি আছে, তা মানতে সময় প্রয়োজন। খুনি চালকদের শাস্তি নিশ্চিত করতে শিক্ষা মন্ত্রণালয় থেকেও চাপ অব্যাহত রাখা হবে। বললেন শিক্ষামন্ত্রী নুরুল ইসলাম নাহিদ।\nআজ শনিবার সিলেটের মেট্রোপলিটন ইউনিভার্সিটির সমাবর্তন অনুষ্ঠান শেষে তিনি দেশজুড়ে চলমান ছাত্র আন্দোলন নিয়ে সাংবাদিকদের প্রশ্নে শিক্ষার্থীদের উদ্দেশে এই আহ্বান জানান।\nশনিবারও ঢাকাসহ বিভিন্ন স্থানে সড়কে নামে শিক্ষার্থীরা। তারা বিক্ষোভের পাশাপাশি চালকদের লাইসেন্সও পরীক্ষা করে। তাদের আন্দোলনের পাল্টায় পরিবহন মালিক-শ্রমিকরা বাস চালানো বন্ধ করে দেওয়ায় দুর্ভোগ চলছে দেশজুড়ে।\nশিক্ষামন্ত্রী বলেন, সরকার শিক্ষার্থীদের সব দাবি মেনে নিয়েছে। কিছু দাবি আছে, তা মানতে সময় প্রয়োজন।\nশিক্ষার্থীরা সড়ক দুর্ঘটনায়ে মৃত্যুর ক্ষেত্রে সর্বোচ্চ শাস্তি রেখে নতুন আইনের দাবি জানিয়েছে। সড়ক পরিবহন আইনের খসড়া মন্ত্রিসভার পরবর্তী বৈঠকে উঠবে বলে জানানো হয়েছে।\nশিক্ষার্থীদের দাবিগুলো বাস্তবায়ন শুরু হলে তাদের ক্ষোভ কমে আসবে আশা প্রকাশ করে নাহিদ বলেন, তখন শিক্ষার্থীরা ধীরে ধীরে ঘরে ফিরতে শুরু করবে।\nসমাবর্তন অনুষ্ঠানে বাংলাদেশ বিশ্ববিদ্যালয় মঞ্জুরি কমিশনের চেয়ারম্যান অধ্যাপক আব্দুল মান্নান, মেট্রোপলিটন ইউনিভার্সিটির বোর্ড অব ট্রাস্টিজের চেয়ারম্যান ড. তৌফিক রহমান চৌধুরী, ঢাকা বিশ্ববিদ্যালয়ের অবসরপ্রাপ্ত অধ্যাপক সৈয়দ মঞ্জুরুল ইসলাম ও মেট্রোপিলটন ইউনিভার্সিটির উপাচার্য অধ্যাপক ড. মো. সালেহ উদ্দিন এ সময় উপস্থিত ছিলেন।


লোকনাথের তিরোধান দিবসে বারোদি আশ্রমে কড়া নিরাপত্তা: ডিআইজি | আজকের নারায়ণগঞ্জ\nHome slider লোকনাথের তিরো...\nলোকনাথের তিরোধান দিবসে বারোদি আশ্রমে কড়া নিরাপত্তা: ডিআইজি\nসোনারগাঁ(আজকের নারায়নগঞ্জ): শ্রী শ্রী লোকনাথ ব্রহ্মচারীর ১২৯তম তিরোধান দিবসে কড়াঁ নিরাপত্তা দেয়া হবে মন্তব্য করে ঢাকা রেঞ্জের ডিআইজি হাবিবুর রহমান প্রেস ব্রিফিংয়ে বলেছেন,বাংলাদেশ সাম্প্রদায়িক সম্প্রীতির দেশ। এ দেশে হিন্দু, মুসলমান, বৌদ্ধ, খ্রিষ্টান সবাই মিলে মিশে বসবাস করেন। আশ্রমে শ্রী শ্রী লোকনাথ ব্রহ্মচারীর ১২৯ তম তিরোধান উৎসব উপলক্ষে ৫০০ পুলিশ, র‌্যাব, এপিবিএন ও আনসার সদস্যরা দিবা-রাত্রি নিরাপত্তার কাজে নিয়োজিত আছে। আশ্রমের প্রবেশ পথে দুইটি আর্চওয়ে গেট স্থাপন করা হয়েছে। মেটাল ডিটেক্টর দিয়ে নিরাপত্তা তল্লাশি সম্পূর্ণ করা হবে।\nরোববার (২ জুন) দুপুরে সোনারগাঁয়ের বারোদিতে অবস্থিত লোকনাথ ব্রহ্মচারী আশ্রম পরিদর্শনকালে তিনি এ আশ্বাস প্রদান করেন। এ সময় নারায়নগঞ্জ জেলা পুলিশ সুপার হারুন অর রশীদও উপস্থিত ছিলেন।\nএর আগে ডিআইজি হাবিবুর রহমানকে ফুলের শুভচ্ছা জানান স্থানীয় প্রশাসন।\nডিআইজি হাবিবুর রহমান আরো বলেন, কোন সন্দেহজনক ব্যক্তি পিছনে বা কাঁধে ব্যাগ নিয়ে প্রবেশ করতে না পারে সে দিকে সকলকে সতর্ক দৃষ্টি রাখতে হবে। এছাড়া সাদা পোশাকে গোয়েন্দা নজরদারি রয়েছে। সিসি ক্যামেরার মাধ্যমে আশ্রমে সার্বক্ষণিক নজরদারি করা হচ্ছে।\nডিআইজি আশ্রম কর্তৃপক্ষকে ভলেনটিয়ার (স্বেচ্ছাসেবী) সদস্য আশ্রমে রাখার জন্য অনুরোধ করেন। যাতে আগত অতিথিরা এবং বিদেশী নাগরিকরা কোন প্রকার অসুবিধার সম্মুখিন না হয়।\nতিনি আরো বলেন, প্রধান শহর থেকে অত্র আশ্রমে আসার জন্য রাস্তায় ট্রাফিক পুলিশের ব্যবস্থা করা হয়েছে যাহাতে কোন প্রকার যানজটের সৃষ্টি না হয়। এছাড়াও কমিউনিটি পুলিশ অত্র আশ্রমে কাজ করছে বলে জানান ডিআইজি হাবিবুর রহমান।\nএ সময় আরো উপস্থিত ছিলেন, অতিরিক্ত পুলিশ সুপার (অপরাধ) মো. আব্দুল্লাহ আল মামুন, অতিরিক্ত পুলিশ সুপার (খ অঞ্চল) খোরশেদ আলম, সোনারগাঁ থানা পুলিশের ভারপ্রাপ্ত কর্মকর্তা (ওসি) মো. মনিরুজ্জামান, জেলা পুলিশের বিশেষ শাখার কর্মকর্তা (ডিআইও-২) মো. সাজ্জাদ রোমন প্রমুখ।\nসোনারগাঁয়ে একরাতে ৪ ফ্ল্য...


রাশিচক্র : কেমন যাবে ২০১৭! – Doctor Solution\nHome / এক্সক্লুসিভ / রাশিচক্র : কেমন যাবে ২০১৭!\nরাশিচক্র : কেমন যাবে ২০১৭!\nনতুন বছরকে বরণ করে নিতে চলছে শেষ মুহূর্তের প্রস্তুতি। নতুন বছর কেমন যাবে আপনার? কেরিয়ারে আসতে চলেছে কোনও বড় পরিবর্তন, নাকি চাকরি ছেড়ে ব্যবসা করার সিদ্ধান্ত নিচ্ছেন আপনি? এই বছরও চুটিয়ে প্রেম করবেন নাকি আচমকাই ফুটে যেতে পারে বিয়ের ফুল? শরীর-স্বাস্থ্য এবং পরিবারের সঙ্গে সম্পর্ক কেমন থাকবে তা আগে থেকে আঁচ করার ইচ্ছে নেই এমন মানুষ বোধহয় পাওয়া কঠিন। তাই রাশিফল অনুযায়ী আগেভাগেই জেনে নিন ২০১৭ কেমন যাবে আপনার।\nসানি লিওনের সুন্দর শরীরের গোপন রহস্য ফাঁস!\nমেষরাশি (aries/এরিস) (২১ মার্চ – ১৯ এপ্রিল):\nনতুন বছর আপনাদের কাটবে আনন্দেই। নতুন ব্যবসা শুরু করার চিন্তাভাবনা করে থাকলে, এই বছর সেই চিন্তা বাস্তবায়িত করার আদর্শ সময়। যাঁরা প্রেম করেন তাঁদের জন্য এই বছর বেশ ভাল। সঙ্গীকে নিয়ে নতুন নতুন জায়গায় ঘুরতে যাওয়ার সুযোগ মিলতে পারে এই বছর। কিন্তু হুজুগের বশে এমন কোনও কথা দিয়ে ফেলবেন না, যার জেরে আপনাকে পস্তাতে হয় ভবিষ্যতে। শরীর ভাল থাকবে নতুন বছরে। রোজকার কাজের পাশাপাশি শরীরচর্চা করলে খুব সহজেই শারীরিক অসুস্থতা কাটিয়ে উঠতে পারবেন।\nবৃষরাশি (taurus/টরাস) (২০ এপ্রিল – ২০ মে):\nএই বছরটা টরাসদের কাটবে শান্তিপূর্ণ। যাঁরা লেখাপড়া করেন, তাঁদের জন্য নতুন বছর সাফল্য নিয়ে আসবে। এর পাশাপাশি, আধ্যাত্মিক ক্ষেত্রেও আপনি প্রভাবিত হবে নতুন বছরে। মানসিক শান্তির খোঁজ নতুন বছরে আপনাকে ভাবনাচিন্তায় রাখবে। যাঁরা বহুদিন ধরে প্রেম করছেন বিয়ের সম্ভাবনা তৈরি হতে পারে নতুন বছরে। তবে খরচ করুন বুঝে। বছরের প্রথমার্ধে অতিরিক্ত খরচ করলে সেই ফল দ্বিতীয়ার্ধে ভুগতে হতে পারে। পাশাপাশি খাবার ঠিক সময় খান, এবং নতুন বছর জাঙ্ক ফুড কম খাওয়ার চেষ্টা করুন। তা না হলে গ্যাসজনিত সমস্যা হতে পারে।\nমিথুনরাশি (jemini/জেমিনি) (২১ মে – ২০ জুন): মনের মানুষকে খুঁজে পাবেন নতুন বছরে জেমিনিরা। শুধু খেয়াল রাখতে হবে আপনার নিজস্ব ভাবনাচিন্তা যেন সম্পর্কের মাঝে বাধা হয়ে না দাঁড়ায়। নতুন বছর যে কোনও ক্ষেত্রেই আচমকা কোনও বড় সিদ্ধান্ত নেওয়ার আগে ভাবুন। হঠকারিতা করলে বিপদে পড়তে হতে পারে আপনাকে। যদিও সৃষ্টিশীল ভাবনাচিন্তার জন্য এই নতুন বছর বেশ ভাল। নতুন ধরণের কাজ শেখার প্রতি আপনাদের আকর্ষণ বাড়বে।\nকর্কটরাশি (cancer/ক্যানসার) (২১ জুন – ২২ জুলাই): নতুন বছরটা ক্যানসারদের কাটবে মোটামুটি। বছরের নানা সময় অর্থনৈতিক সমস্যা হতে পারে আপনাদের। তাই বুঝে খরচ করতে হবে বছরের শুরু থেকেই। অযথা অপ্রয়োজনীয় জিনিস কিনে খরচ করলে বছরের শেষদিকে সমস্যা হবে আপনাদেরই। এর পাশাপাশি শারীরিক অবস্থা এবং ব্যক্তিগত সম্পর্কগুলি নতুন বছরে সমস্যার সম্মুখীন হতে পারে। এই দুই গুরুত্বপূর্ণ বিষয়ের দিকে নতুন বছরে নজর দিন। তবে সহজেই আগত সমস্যার সমাধান খুঁজে নিতে পারবেন।\nসিংহরাশি (leo/লিও) (২৩ জুলাই – ২২ আগস্ট): হ্যাপি গো লাকি লিওদের নতুন বছর কাটবে দুর্দান্ত। সম্পর্ক এবং চাকরি নিয়ে অতিরিক্ত মাথা না ঘামিয়ে নতুন বছরে এই পথ চলাকেই চুটিয়ে উপভোগ করবেন আপনারা। এর পাশাপাশি নতুন বছরে নতুন বাড়ি কেনার সম্ভাবনাও রয়েছে আপনাদের। পাশাপাশি, ভাগ্যদেবতা খুব সহায় থাকলে নতুন বছরে আপনি জিতে যেতে পারেন লটারিও।\nকন্যারাশি (virgo/ভার্গো) (২৩ আগস্ট – ২২ সেপ্টেম্বর): নতুন বছরে সিদ্ধান্তহীনতায় ভুগতে পারেন আপনারা। পাশাপাশি, সম্পর্ক নিয়ে গোলযোগ দেখা দিতে পারে নতুন বছরে। যে সম্পর্কে আপনি থাকতে পারছেন না, তা অযথা বয়ে চলার চেষ্টা করবেন না। নতুন বছর নিজের সঙ্গে সময় কাটানোর জন্য আদর্শ। নতুন কিছু শেখার পক্ষেও এই সময় বেশ ভাল।\nএই ১০ টি মুভি দেখলে ভয়ে শিউড়ে উঠবেন… (ভিডিও সহ)\nতুলারাশি (libra/লিব্রা) (২৩ সেপ্টেম্বর – ২২ অক্টোবর): নতুন কোনও কিছু শেখার জন্য এই নতুন বছর আদর্শ লিব্রাদের জন্য৷ কাজের জায়গায় নিজেকে প্রমাণ করতে সক্ষম হবে আপনি৷ কিন্তু অর্থনৈতিক ক্ষেত্রে কিছু সমস্যা তৈরি হওয়ার সম্ভাবনা একেবারেই উড়িয়ে দেওয়া যাচ্ছে না৷ তাই খরচ করুন বুঝে৷ নতুন বছরে প্রেমের ক্ষেত্রে লিব্রাদের জন্য রয়েছে সুখবর৷ একাকীত্বে ডুবে না থেকে নতুন বছরে খুঁজে পাবেন আপনার মনের মানুষকে৷ পাশাপাশি পরিবার এবং বন্ধুদের সঙ্গে সময় কাটানোর জন্যও নতুন বছর আদর্শ৷\nবৃশ্চিকরাশি (scorpioস্করপিও) (২৩ অক্টোবর – ২১ নভেম্বর): নতুন বছরটা খুব দ্রুত কাটবে এই রাশির জাতক-জাতিকাদের৷ কাজ এবং প্রেম এই বিষয়ই মূলত প্রাধান্য পাবে এই নতুন বছরে৷ কাজের ক্ষেত্রে আরও বেশি মনোযোগী হবেন নতুন বছরে৷ কর্মক্ষেত্রে নিজের লক্ষ্যপূরণ করার জন্য নতুন বছর আদর্শ স্করপিওদের জন্য৷ সম্পর্কের ক্ষেত্রে নতুন বছরে কিছু জটিলতা আসতে পারে৷ একাধিক সম্পর্ক তৈরি হওয়ার ইঙ্গিত দিচ্ছে এই নতুন বছর৷ যদিও এর মধ্যে মাত্র কয়েকটি সম্পর্কই স্থায়িত্ব লাভ করবে৷\nধনুরাশি (saggetarius/স্যাজিটেরিয়াস) (২২ নভেম্বর – ২১ ডিসেম্বর):\nনতুন বছর সামাজিকতা আপনাদের ভরিয়ে রাখবে৷ নতুন বহু মানুষের সঙ্গে পরিচয় হবে এই নতুন বছরে৷ পাশাপাশি, প্রেম এবং যৌনতার ক্ষেত্রেও নতুন বছর বেশ ভাল৷ কিন্তু নতুন বছরে ব্যবসা এবং চাকরির ক্ষেত্রে প্রাথমিকভাবে সমস্যার সম্মুখীন হতে পারে এই রাশির জাতক-জাতিকারা৷ কিন্তু এই সমস্যা আর্থিকভাবে তাঁদের জীবনে কোনও সমস্যার সৃষ্টি করবে না৷ তবে নতুন বছরে ত্বকের যত্ন নিন৷ তা না হলে ত্বকের সমস্যায় ভুগতে হতে পারে নতুন বছরে৷\nবিগ বস ১০ প্রতিযোগী মোনালিসার সমকামী দৃশ্য ছড়িয়ে পড়েছে ইন্টারনেটে!\nমকররাশি (capricorn/ক্যাপ্রিকর্ন) (ডিসেম্বর ২২ – ১৯ জানুয়ারি):\nনতুন বছরে নিজেকে নতুনভাবে খুঁজে পাবেন এই রাশির জাতক-জাতিকারা৷ অন্যরকম ভাবনাচিন্তার জন্য নতুনবছর আদর্শ৷ এর পাশাপাশি যাঁরা এতদিন ধরে সম্পর্কে রয়েছেন, নতুন বছরে বিবাহবন্ধনে আবদ্ধ হওয়ার সম্ভাবনা রয়েছে৷ ক্যাপ্রিকর্নদের নতুন বছর আর্থিক অবস্থা থাকবে মোটমুটি৷ তাই খুব বেশি সাফল্য বা মাত্রাতিরিক্ত ব্যর্থতা অর্থনৈতিক ক্ষেত্রে আশা না করাই বুদ্ধিমানের কাজ হবে৷\nকুম্ভরাশি (aquarius/অ্যাকোয়ারিয়াস) (২০ জানুয়ারি – ১৮ ফেব্রুয়ারি) :\nনতুন বছরটা এই রাশির জাতক-জাতিকাদের জন্য বেশ ভাল যাবে৷ প্রচুর ভাল খবর পাওয়ার সম্ভাবনা রয়েছে এই নতুন বছরে৷ পাশাপাশি, যে কোনও সম্পর্কই সুন্দরভাবে এগিয়ে নিয়ে যাওয়ার জন্য এই নতুন বছর আপনাদের জন্য আদর্শ৷ আগামী বছর কর্মক্ষেত্রেও আপনাদের উন্নতি হওয়ার সম্ভাবনা রয়েছে৷ কাজ করার নতুন উৎসাহ পাবেন আপনারা৷ আর তাই আপনাদের কাজও প্রশংসা পাবে৷\nমীনরাশি (pisces/পাইসেস) (১৯ ফেব্রুয়ারি – ২০ মার্চ): নতুন বছরে আগের থেকে অনেক বেশি শান্ত স্বভাবের হয়ে উঠবেন এই রাশির জাতক-জাতিকারা। মানসিক শান্তি আপনার জীবনের উন্নতির সোপান হবে এই নতুন বছরে। পাশাপাশি, কর্মক্ষেত্রে এই বছর অনেক বেশি সতর্ক থাকতে হবে আপনাদের। অতিরিক্ত ভাবনাচিন্তা এবং কাজ নিয়ে স্বপ্ন দেখা এই রাশির জাতক-জাতিকাদের লক্ষ্যভ্রষ্ট করতে পারে এই নতুন বছরে। তাই সাবধানে স্বপ্ন দেখুন। প্রেমের ক্ষেত্রেও পাইসেসদের বছরটা মন্দ নয়। জীবনে নতুন মানুষ আসার সম্ভাবনা রয়েছে এই নতুন বছরে।\n২০০৮ সালে শাকিবের সঙ্গে অামার বিয়ে হয়: অপু বিশ্বাস\nধুমধাম করে বিয়ে শেষে স্বামীকে নিয়ে দেশে ফিরে যাচ্ছেন ব্রাজিল কন্যা (দেখুন ভিডিওতে)\nইজিবাইকের চাকায় ওড়না পেঁচিয়ে থেমে গেল স্কুল ছাত্রীর জীবনের চাকা প্রত্যেক মেয়েরা এই ভিডিওটি দেখবেন!\nআজ থেকে যে কাজ গুলো করলে যেকোন মুহূর্তে আপনার ID বন্ধ করে দিবে Facebook কতৃপক্ষ! নিজে জানুন এবং শেয়ার করে বন্ধুদের জানান…\nফেসবুক বন্ধের সিদ্ধান্ত হয়নি: ডাক ও টেলিযোগাযোগ বিভাগ!


জার্সি বিক্রি করতে না পারায় প্রতিবাদ – চ্যানেল আই অনলাইন\nজার্সি বিক্রি করতে না পারায় প্রতিবাদ\n- চ্যানেল আই অনলাইন 22 May, 2019 18:09\nবাংলাদেশের বিশ্বকাপ জার্সির মূল্য ধরা হয়েছে ১১৫০ টাকা। অফিসিয়াল রেপ্লিকা জার্সি এবং গুণগত মান ভালো হওয়াতেই নাকি দাম হাজার ছাড়িয়েছে। জার্সি তৈরি ও বিক্রিতে বিসিবির সঙ্গে চুক্তিবদ্ধ প্রতিষ্ঠান স্পোর্টস অ্যান্ড স্পোর্টজ বলছে এমন কথাই। তবে জার্সি তৈরি-বিক্রির সঙ্গে জড়িত পুরনো ব্যবসায়ীদের সংগঠন বাংলাদেশ স্পোর্টস গুডস মার্চেন্টস, ম্যানুফ্যাকচারার্স এন্ড ইস্পোর্টার্স এসোসিয়েশন বলছে, এটি প্রতারণা ছাড়া আর কিছুই নয়।\nবুধবার সংগঠনটি ঢাকা রিপোটার্স ইউনিটি হলে সংবাদ সম্মেলন করে প্রতিবাদ জানায়। তাদের অভিযোগ, বিসিবি জার্সির বিক্রির স্বত্ত্ব নির্দিষ্ট একটি প্রতিষ্ঠানকে দেয়ায় অন্য কেউ ব্যবসা করতে পারছে না। নিজেদের মতো করে জার্সি বানানোর স্বাধীনতা থাকছে না। আইনগতভাবে দণ্ডনীয় হওয়ায় বিশ্বকাপ মৌসুমে ব্যবসা করতে না পারায় হতে হচ্ছে ক্ষতিগ্রস্ত।\nবাংলাদেশ স্পোর্টস গুডস মার্চেন্টস, ম্যানুফ্যাকচারার্স এন্ড ইস্পোর্টার্স এসোসিয়েশনের সাধারণ সম্পাদক মো. হাবিবুর রহমান ও সভাপতি মো. শামীম লিখিত অভিযোগপত্র তুলে ধরেন সংবাদমাধ্যমের সামনে।\nবাংলাদেশ দলের বিশ্বকাপ জার্সি\n‘বাংলাদেশ ক্রিকেট দলের জার্সি চলে গেছে একটি সিন্ডিকেটের কব্জায়। যার কারণে দেশের সাধারণ মানুষকে এখন ৩০০ টাকায় তৈরি করা জার্সি ক্রয় করতে হবে সিন্ডিকেটের নির্ধারিত ১১৫০ টাকায়। কোনপ্রকার টেন্ডার আহ্বান ছাড়া একটি সিন্ডিকেটের চার প্রতিষ্ঠান ‘অঞ্জনস’, ‘জেন্টল পার্ক’, ‘স্পোর্টস এন্ড স্পোর্টজ’ এবং ‘রবিন স্পোর্টস’কে জার্সি তৈরি ও বিক্রয়ের দায়িত্ব দিয়েছে। এই চার সিন্ডিকেট ছাড়া অন্যকোন ক্রীড়া পোশাক প্রস্তুতকারী প্রতিষ্ঠান এই জার্সি তৈরি বা বিক্রয় করতে পারবে না বলে তারা সকল ক্রীড়া ব্যবসায়ীকে সতর্ক করছে। সাধারণ ক্রীড়ানুরাগীদের পক্ষে এত উচ্চমূল্যে অর্থাৎ, ১১৫০ টাকায় এবারের বিশ্বকাপ ক্রিকেটের গৌরবময় বাংলাদেশের লাল-সবুজের জার্সি গায়ে জড়ানো সম্ভব হয়ে উঠবে না। আমরা এই অনিয়ম এবং ৩০০ টাকার জার্সি ৪০০ টাকা না হয়ে ১১৫০ টাকায় বিক্রয়ের প্রতিবাদ জানাচ্ছি। এতে করে দেশের সাধারণ মানুষ জার্সি ক্রয় করতে গিয়ে চরমভাবে প্রতারিত হবেন।’\nপ্রতিবাদলিপিতে আরও বলা হয়, ‘বিশ্বকাপ ক্রিকেট ৩০ মে যাচ্ছে। এই বিশ্বকাপ ক্রিকেটে বাংলাদেশ দল লাল-সবুজ এর গৌরবময় জার্সি পরে মাঠে নামবে। সারা দেশের মানুষও দেশের গৌরবময় এই লাল-সবুজের জার্সি গায়ে জড়িয়ে খেলা উপভোগ করবেন। জার্সি গায়ে বিশ্বকে ‘বাংলাদেশ’কে চেনাবেন। কিন্তু কিছু হঠকারী সিদ্ধান্তে বাংলাদেশের সাধারণ মানুষ জার্সি ক্রয় করে পরবার যে প্রত্যাশা মনের ভেতরে লুকিয়ে রেখেছিলেন, তা থেকে বঞ্চিত হতে যাচ্ছেন।’\nএক বছরের জন্য বাংলাদেশ দলের জার্সি বিক্রির স্বত্ত্ব পাওয়া স্পোর্টস অ্যান্ড স্পোর্টজ বিশ্বকাপ জার্সি বিক্রির দায়িত্ব ভাগ করে দিয়েছে কয়েকটি প্রতিষ্ঠানকে। পোশাকের ব্র্যান্ড অঞ্জনস ও জেন্টল পার্কের প্রায় শতাধিক আউটলেটে বিক্রি হচ্ছে বাংলাদেশ দলের জার্সি। বিক্রি হচ্ছে অনলাইনেও।\nক্রিকশপ বিডি ও জার্সি ফ্রিক বিডি, এই দুই অনলাইন প্রতিষ্ঠান তাদের বিভিন্ন প্ল্যাটফর্মের মাধ্যমে জার্সি বিক্রি করছে। এছাড়া ডিমানি অ্যাপের মাধ্যমেও ক্রেতারা জার্সি কিনতে পারছেন। আর সারাদেশের ক্রিকেট ভক্তদের মধ্যে জার্সি ছড়িয়ে দিতে আলাদাভাবে কাজ করছে রবিন স্পোর্টস।\nবাংলাদেশের বিশ্বকাপ জার্সিবিশ্বকাপ-২০১৯লিড স্পোর্টস\nবিয়ের প্রশ্নে সালমানের কৌতুক!\nরোহিঙ্গা ক্যাম্পে সাংবাদিকদের হয়রানি বন্ধে আলটিমেটাম\nঅস্ট্রেলিয়ার পেস নিয়ে চিন্তিত নন সাকিব\nটাইগারদের জয়ের সাক্ষী বিখ্যাত ক্রিকেট বিড়াল…\nপরবর্তী পূর্ববর্তী 1 এর 2,582


Asus ROG Phone বনাম Razer Phone 2, কে আসল চ্যাম্পিয়ন? - PC Builder Bangladesh - Latest hardware, gaming industries news, reviews, guides and more.\nHome Smartphones Asus ROG Phon...\nগেমিং স্মার্টফোন এরিয়াটি কিন্তু ধীরে ধীরে সম্প্রসারিত হচ্ছে। সাধারণ পিসি থেকে গেমিং পিসিকে আমরা যেমন সহজেই আলাদা করতে পারি ঠিক তেমনি ভাবে অনান্য স্মার্টফোনের থেকে গেমিং স্মার্টফোনগুলোকেও আমরা সহজেই আলাদা করতে পারবো এদের স্পেসিফিকেশন এবং গেমিং টুলসের জন্য। আর গেমিং জগতে দারুণ সব গেমিং RGB হার্ডওয়্যার এবং প্রোডাক্টের জন্য Asus এর Republic of Gamers ব্রান্ড এবং একই সাথে Razer ব্রান্ড দুটোই বেশ সমান ভাবেই বিশ্বব্যাপী জনপ্রিয়। সম্প্রতি বাজারে রেজারের নতুন গেমিং ফোন Razer Phone2এসেছে। আর অন্যদিকে ASUS ROG Phone ও বাজারে বেশ কয়েক মাস ধরেই রয়েছে। তবে এখন কথা হচ্ছে কোন ফোনটি আপনি কিনবেন, কোন ফোনটি গেমিংয়ের জন্য সেরা হবে, কয়েস মাস আগে এনাউন্স করা আসুস ROG ফোনটি কিনবেন নাকি নতুন সদ্য এনাউন্স করা রেজার ফোন ২ ডিভাইসটি কিনবেন? আজকের পোষ্টে আমরা সেটাই জানার চেষ্টা করবো। প্রথমে আমরা এই দুটি গেমিং স্মার্টফোনের স্পেসিফিকেশনগুলো জেনে নেই:\nদুটি ডিভাইসের স্পেসিফিকেশনে তেমন মেজর কোনো পার্থক্য নেই। তবে যারা উন্নত মানের ডিসপ্লে রিফ্রেশ রেট নিয়ে মাথা ঘামান তাদের জন্য Razer Phone2এর ১২০ হার্জের ডিসপ্লে কিন্তু ব্যাপক পার্থক্য রাখবে। তবে চলুন দুটি ডিভাইসের স্পেসিফিকেশনগুলো দেখে নেই:\nবিষয় Razer Phone2ASUS ROG Phone\nঅপারেটিং সিস্টেম অ্যান্ড্রয়েড ৮.১ অরিও আ্যান্ড্রয়েড ৮.১ অরিও\nসিম সিঙ্গেল সিম সিঙ্গেল সিম\nডিসপ্লে ৫.৭ ইঞ্চি QHD IGZO ৬ ইঞ্চি FHD+ AMOLED\nডিসপ্লে রেজুলেশন 2560 x 1440 2160 x 1080\nডিসপ্লে PPI 515 ppi 402 ppi\nরিফ্রেশ রেট 120Hz 90Hz\nডিসপ্লে প্রক্টেশন কর্নিং গরিলা গ্লাস ৫ কর্নিং গরিলা গ্লাস ৬\nপ্রসেসর ২.৮ গিগাহার্জ স্ন্যাপড্রাগন ৮৪৫ অক্টা কোর সাথে থাকছে Vapor Chamber Cooling ২.৯৬ গিগাহার্জ স্ন্যাপড্রাগন ৮৪৫ অক্টা কোর সাথে থাকছে Vapor Chamber Cooling\nজিপিইউ Adreno 630 Adreno 630\nর‌্যাম ৮ গিগাবাইট ৮ গিগাবাইট\nস্টোরেজ ৬৪ গিগাবাইট ৬৪ /১২৮ গিগাবাইট\nআলাদা মেমোরি কার্ড ১ টেরাবাইট পর্যন্ত মেমোরি কার্ড সার্পোট করবে মেমোরি কার্ডের সার্পোট নেই\nফ্রন্ট ক্যামেরা ৮ মেগাপিক্সেল f/2.0 ৮ মেগাপিক্সেল f/2.0\nব্যাক ক্যামেরা ১২ মেগাপিক্সেল (f/1.75, OIS)\n১২ মেগাপিক্সেল (f/2.6, telephoto)\ndual-tone flash ১২ মেগাপিক্সেল (f/1.8, OIS)\n৮ মেগাপিক্সেল (120-degree wide-angle)\nসিকুরিটি ফিঙ্গারপ্রিন্ট সেন্সর ফিঙ্গারপ্রিন্ট সেন্সর\nঅডিও স্টেরিও ফ্রন্ট স্পিকার\nডলবি এটমস স্টেরিও ফ্রন্ট স্পিকার\n25-bit Hi-Res Audio\nডাইমেনশন 158.5 x 78.99 x 8.5mm 158.8 x 76.2 x 8.6mm\nঅনান্য Razer Chroma RGB logo\nবিশ্বব্যাপী মুক্তি পাচ্ছে অক্টোবর, ২০১৮ সালে অক্টোবর, ২০১৮ সালে\nস্পেসিফিকেশন তো দেখে নিলাম এবার চলুন এই দুটি ডিভাইসে পাবজি মোবাইল গেমটি কিরকম পারফরমেন্স দেয় সেটা একটু দেখে আসি। কারণ পাবজি মোবাইল আল্ট্রা গ্রাফিক্স দিয়ে যে ডিভাইস চালাতে পারবে সেটা বলতে গেলে আন্ড্রয়েডের ৯০% গেমসই চালাতে পারবে।\nস্পেসিফিকেশন আর পাবজির গেমপ্লে দেখে আপনারা নিশ্চয় বুঝতে পারছেন এই দুটি ডিভাইস বেশ হাই এন্ড পাওয়ারযুক্ত ডিভাইস। এই দুটি ডিভাইসে অনেক ফিচার প্যাক করা রয়েছে যা গেমারদের ছাড়াও সাধারণ পাওয়ার ইউজারদের মন সহজেই জয় করতে পারবেন। তবে সত্য কথা যদি বলি তাহলে এদের মধ্যে আসলেই কোনটি চ্যাম্পিয়ন সেটা বলা খুবই মুশকিল। কারণ দুটি ডিভাইসেই রয়েছে তাদের নিজস্ব ইউনিক কিছু ফিচার যা আপনি অন্য ডিভাইসে পাবেন না। তবে গেমিং দিক থেকে বলতে গেলে ফিচারের দিকে রেজার ফোন ২ এর চাইতে Asus ROG Phone কেই আমি এগিয়ে রাখবো।\nকারণ ডিভাইস দুটি হাতে নিলেই ডিজাইনের দিক থেকে যেকেউই Asus ROG Phone কেই বেশি পছন্দ করবে। রগ ফোনটির ডিজাইন থেকেই যেকেউই বলতে পারবে যে এটি একটি গেমিং স্মার্টফোন।\nঅন্যদিকে রেজার তাদের রেজার ফোন ২ এর ডিজাইনে অতটা “কমপ্লেক্স” ডিজাইন না রেখে সিম্পলের মধ্যে থাকার চেষ্টা করেছে। ডিভাইসটির পেছনে Razer Chroma RGB-lit লোগোটাই একমাত্র চিহ্ন যেটা ডিভাইসে একটি গেমিং গেমিং ভাব আনার চেষ্টা করেছে।\nডিজাইন ছাড়াও আসুস তাদের ROG ফোনটির জন্য আলাদা করে গেমিং একসেসরিজ এনেছে। এদের মধ্যে রয়েছে TwinView Dock, AeroActive Cooler, Phone Dock ইত্যাদি। গেম খেলার সময় ডিভাইসটি গরম না হবার জন্য বিল্ট ইন ভেপর কুলারের পাশাপাশি আপনি AeroActive কুলার ব্যবহার করে ডিভাইসকে আরো ঠান্ডা করে রাখতে পারবেন। আর দুটি Ultrasonic AirTriggers তো বেশ ইউনিক একটি ফিচার। সার্পোটেড গেমসগুলোতে এই এয়ারট্রিগারগুলো ভার্চুয়াল বাটনের বিকল্প হিসেবে কাজ করবে।\nসত্যিকারের কমপ্লেক্স গেমিং ডিজাইন থেকে সুন্দর সুশ্রি ডিজাইনের ফ্ল্যাগশীপ ফিল পেতে চাইলে আপনি চলে আসতে পারে রেজার ফোনে। Razer Phone2তে সুন্দর সুশ্রি ডিজাইনের পাশাপাশি রয়েছে রগ ফোনের থেকেও ভালো মানের ক্যামেরা। এর সেকেন্ডারি লেন্সে পাবেন ১২ মেগাপিক্সেল যেখানে রগ ফোনের সেকেন্ডারি লেন্সে পাবেন ৮ মেগাপিক্সেল। অডিও দিক থেকেও রগ ফোনের থেকে রেজার ফোন এগিয়ে রয়েছে। কোনো হেডফোন জ্যাক না থাকলেও বক্সের ভিতর পাবেন একটি এডাপ্টার যেটার মাধ্যমে 24-bit DAC অডিও কোয়ালিটি পাবেন যেটা হেডফোন দিয়ে বেশ ভালোই উপভোগ করতে পারবেন। অন্যদিকে লাউড স্পিকারের ক্ষেত্রে রগ ফোনের চাইতে Razer Phone2এগিয়ে রয়েছে। আর ডিসপ্লে রেট নিয়ে তো আবার নতুন করে কিছু বলার নেই। দামের দিক থেকে রেজার ফোনের দাম রাখা হয়েছে ৮০০ মার্কিন ডলার, অন্যদিকে ১২৮ গিগাবাইট ইন্টারনাল স্টোরেজের রগ ফোনের দাম রাখা হয়েছে ৯০০ মার্কিন ডলার, ৫১২ গিগাবাইট ইন্টারনাল স্টোরেজের দাম রাখা হয়েছে ১১০০ মার্কিন ডলার। মানে দামের দিক থেকেও Razer Phone2বেশ সুবিধা জনক অবস্থায় রয়েছে।\nরেজার ফোন ২ ডিভাইসটি নিয়ে আমার আলাদা একটি পোষ্ট রয়েছে। সেটা দেখে আসতে পারেন এখানে ক্লিক করে।\nপরিশেষে বলা যায় যে আপনি যদি সত্যিকারের গেমার হয়ে থাকে, স্মার্টফোনে গেমিং লুক পেতে চান তাহলে কোনো সন্দেহ ছাড়াই ASUS ROG Phone আপনার জন্য। কিন্তু হার্ডকোর গেমিং স্মার্টফোনের চাইতে সুশ্রি ডিজাইনের স্মার্টফোন পেতে চান যেখানে ডিজাইন নরমাল হলেও একই ধরণের পারফরমেন্স পাবেন তাহলে Razer Phone2আপনার জন্য। কারণ আপনি অফিস কিংবা ব্যবসায়িক মিটিংয়ে ASUS ROG Phone টি নিয়ে আসতে পারবেন না এটা বেমানান লাগায়, রেজার ফোন ২টি সব স্থানেই খাপ খাইয়ে নিতে পারবে। অন্য দিকে গেমিং টুর্নামেন্টে আপনার রেজার ফোন ২ এর চাইতে গেমিং ডিজাইনের দিক থেকে আপনার বন্ধুর Asus ROG Phone টি কিন্তু বেশ এগিয়ে থাকবে। আশা করবো আজকের পোষ্টটি আপনাদের কাছে ভালো লেগেছে। ডিভাইস দুটি রিলিজ পাবার পর পূর্ণাঙ্গ রিভিউ নিয়ে আসবো, ততক্ষন পর্যন্ত অপেক্ষা করুন।\nকেন Razer Phone2কিনবেন কেন ASUS Rog Phone কিনবেন\n১২০ হার্জের চমৎকার ডিসপ্লে পাবার জন্য সত্যিকারের হার্ডকোর গেমিং ডিজাইনের জন্য\nবেস্ট লাউডস্পিকারের জন্য অনেকগুলো এক্সট্রা মিনি গেজেট ডিভাইসের সাথে ব্যবহার করার জন্য\nউন্নত ক্যামেরার জন্য AirTrigger ফিচারটির জন্য\nদামে কম হবার জন্য তুলনামূলক বড় সাইজের ডিসপ্লের জন্য\nআলাদা SD কার্ড ব্যবহারের জন্য\nহুয়াওয়ের নতুন অপারেটিং সিস্টেম Hongmeng OS


২ ফ্যান, ৩ বাতি আর ফ্রিজেই বিদ্যুৎ বিল ২০ হাজার\nনাজমুল মোড়ল, মাদারীপুর প্রতিনিধি\n১১ জুন ২০২১, ০৬:২৮\nআব্দুল হক বলেন, বিল পরিশোধে বিলম্ব হলে গুনতে হবে বাড়তি ১ হাজার টাকা জরিমানা। গত ৩০ মে সংশোধন করে ফের বিদ্যুৎ বিল করার আবেদন করেছিলাম। কিন্তু কোনো ব্যবস্থা গ্রহণ করেনি। ১০ জুন আবারও পল্লী বিদ্যুতের অফিস আবেদন করতে বলেন তদন্ত করার জন্য।\nতিনি বলেন, আবেদনের পর মিটার পরিবর্তন করেছে। তবে বিল সংশোধন করেনি। বিদ্যুৎ বিলের চিন্তায় ঝামেলায় আছি।\nএকটি বাল্ব-ফ্যানের বিদ্যুৎ বিল ৭৮ হাজার টাকা\nমিটার নেই, বিদ্যুৎ বিল ৩০ হাজার টাকা!\nগরমে বিদ্যুৎ খরচ বেড়েছে? কমাবেন যেভাবে


অবশেষে নতিস্বীকার! সহযোগিতা করবেন, জানালেন ট্রাম্প || Latest Bengali News | Breaking Bangla News - Aajkaal\nঅবশেষে নতিস্বীকার! সহযোগিতা করবেন, জানালেন ট্রাম্প\nমঙ্গলবার ২৪ নভেম্বর, ২০২০ [11:09 AM]\nআজকাল ওয়েবডেস্ক: মুখে এখনও হার স্বীকার করেননি। তবে জানিয়ে দিলেন, ক্ষমতা হস্তান্তরের জন্য প্রয়োজনীয় সহায়তা করবেন তিনি। বিদায়ী মার্কিন প্রেসিডেন্ট ডোনাল্ড ট্রাম্পের এই আশ্বাসে স্বাভাবিকভাবেই স্বস্তিতে সদ্য নির্বাচিত বাইডেন প্রশাসন। সোমবার জেনারেল সার্ভিসেস অ্যাডমিনিস্ট্রেশন মানল, বাইডেনই নির্বাচনে জয়ী হয়েছেন।\nফল ঘোষণা হয়েছে বহু আগেই। তবু ট্রাম্প একের পর এক স্টেটের ফলকে চ্যালেঞ্জ জানিয়ে গেছেন আদালতে। ক্ষমতা হস্তান্তরে কোনও সাহায্যই করেননি। প্রয়োজনীয় গোয়েন্দা তথ্য সদ্য নির্বাচিত প্রেসিডেন্ট বাইডেনের কাছে পৌঁছতে দেননি। সরকারি তহবিল থেকে খরচের অনুমোদনও দেননি। যার জেরে বিপাকে পড়ে বাইডেন এবং ভাইস প্রেসিডেন্ট কমলা হ্যারিসের প্রশাসন।\nএর পরেই ন’ জন রিপাবলিকান সেনেটর দাবি তোলেন, যে দেশের স্বার্থেই এখন ক্ষমতার হস্তান্তর হওয়া প্রয়োজন। নড়েচড়ে বসেন ট্রাম্প। জানিয়ে দেন, ‘আমি সুপারিশ করছি প্রটোকল মেনে এমিলি এবং তাঁর দল প্রয়োজনীয় সমস্ত কিছু করবে।’ এমিলি মারফি হলেন জেনারেল সার্ভিসেস অ্যাডমিনিস্ট্রেশন–এর প্রধান।\nট্রাম্পের সবুজ সঙ্কেত পাওয়ার পর এমিলি চিঠি লেখেন বাইডেনকে। জানান, ১৯৬৩ সালের প্রেসিডেন্সি ট্রানজিশন আইনের তিন নম্বর ধারা মেনে ভোট–পরবর্তী সমস্ত পরিষেবা এবং তহবিল বাইডেন প্রশাসন ব্যবহার করতে পারবেন।